
Prefata 


Perioada in care am tinut Prelegerile Tarner la Cambridge 
a coincis, întâmplător, cu aniversarea a două sute de ani 
de la primul zbor al omului peste Canalul Mânecii reali- 
zat de către Blanchard şi Jeffries în ianuarie 1785.! Aseme- 
nea cutezatorilor piloţi de aerostate, conferentiarul trebuie 
să se inarmeze cu provizii de aer cald şi balast ca să-şi 
dirijeze zborul — „aer cald“ pe care să-l injecteze când 
textul prelegerii este prea scurt şi „balast“ pe care să-l arun- 
ce peste bord când textul este prea lung. În timpul pregătirii 
pentru publicare a prelegerilor am reuşit să regăsesc o parte 
din „balastul“ aruncat şi să eliberez o parte din „aerul“ in- 
jectat. Sunt recunoscător gazdelor mele de la Trinity College 
pentru ospitalitate şi publicului meu pentru întrebările şi 
criticile pătrunzătoare. În revizuirea cărţii pentru această a 
doua ediţie din 1998, am beneficiat de multe observaţii cri- 
tice suplimentare de la cititorii primei ediții. Sunt recunos- 
cător tuturor celor care mi-au corectat greşelile şi mi-au vorbit 


1. Jean-Pierre Blanchard (1753-1809), pionier francez al zbo- 
rului cu balonul. Blanchard a zburat pentru prima oară în Anglia în 
1784, iar un an mai târziu a traversat Canalul Mânecii în două ore 
şi jumătate împreună cu John Jeffries (1744-1819), medic, cercetător 
şi chirurg militar american. Primul zbor cu un balon cu aer cald con- 
struit de frații Montgolfier a avut loc la Versailles in 1783. 

despre progresele recente în biologia evoluționistă. Îi sunt 
recunoscător îndeosebi profesorului Cairns-Smith pentru 
că a citit noua ediţie şi a formulat diverse critici. Ediţia întâi 
a fost o transcriere uşor editată a prelegerilor. Ediţia a doua 
este mult mai amplă şi nu mai este o transcriere. Multe s-au 
întâmplat în ultimii treisprezece ani, adâncind înțelegerea 
noastră privitoare la evoluţia timpurie. Am schimbat poves- 
tea pentru a tine seama de noile descoperiri. Dar misterul 
fundamental al originii vieţii rămâne neexplicat, iar tema 
centrală a cărții rămâne neschimbată. 

Prelegerile Tarner au fost stabilite cu condiţia ca oratorul 
să vorbească „despre filozofia ştiinţelor şi despre relaţiile — 
sau lipsa relaţiilor — dintre diferitele domenii ale cunoas- 
terii“. Mi-am propus să ignor această cerință când mi-am 
planificat conferințele. Preferam să mă ocup de probleme 
ştiinţifice concrete decât de generalitati filozofice. Am ales 
ca temă originile vieţii pentru că apreciam că a venit timpul 
pentru un nou atac experimental asupra problemei origi- 
nilor. Scopul principal al prelegerilor era să stimuleze diverse 
experimente. Cu toate acestea, studiul originilor vieţii are 
întâmplător legătură cu multe discipline ştiinţifice şi ridică 
multe întrebări filozofice. Prin urmare, în ciuda intentiilor 
mele pragmatice şi nefilozofice, m-am trezit că urmez în 
mod fortuit dorințele domnului Tarner. Era imposibil să vor- 
besc timp de patru ore despre originile vieții fără să întâl- 
nesc anumite idei care leagă ramuri îndepărtate ale ştiinţei 
şi alte idei ce rătăcesc peste graniţă dinspre ştiinţă către 
filozofie. 

Prelegerile erau adresate unui auditoriu universitar gene- 
ral. De asemenea, este de aşteptat ca de fapt cititorii acestei 
cărți să fie instruiți, dar nu experţi. Acelaşi lucru se poate spu- 
ne despre autor. Nu pretind că aş fi expert în biologie. Nu 
am parcurs sistematic literatura de specialitate. Trecând în 

revistă experimente şi idei, nu am încercat sa fiu exhaustiv 
sau măcar impartial. Îmi cer anticipat scuze tuturor, vii si 
morți, ale căror contribuţii la cunoaştere le-am ignorat, în 
special lui J.B.S. Haldane!, Desmond Bernal’, Sidney Fox’, 
Hyman Hartman’, Pier Luisi’, Julian Hiscox, Lee Smolin® 
si Stuart Kauffman”. Îi cer de asemenea scuze lui Paul Davies’, 
a cărui carte excelentă (Davies, 1998) a fost publicată toc- 
mai cand a mea era trimisa la tipar. Am ratat ocazia sa ma 
implic intr-o dezbatere prieteneasca cu Davies, pentru a ne 
lămuri unde suntem de acord şi unde nu. 


1. John Burdon Sanderson Haldane (1892-1964), om de ştiinţă 
britanic naturalizat indian, cu lucrari in fiziologie, genetica, biologie 
evoluționistă şi matematică aplicată. A formulat, independent de 
biochimistul sovietic Aleksandr Oparin, teoria originii chimice a 
vieții cunoscută ca ipoteza Oparin-Haldane. 

2. John Desmond Bernal (1901-1971), fizician britanic, cu con- 
tributii de pionierat privind aplicaţiile cristalografiei de raze X in 
biologia moleculară. Studii asupra structurii compuşilor sterolici, 
proteinelor, virusurilor, apei lichide. 

3. Sidney Walter Fox (1912-1998), biochimist american cu studii 
privind originile vieţii. A demonstrat posibilitatea sintezei molecu- 
lelor de tipul proteinelor şi formării protocelulelor în condiții abiotice. 

4. Hyman Hartman, om de ştiinţă american cu studii în biologia 
moleculară evoluționistă. 

5. Pier Luigi Luisi (n. 1938), chimist italian cu o concepţie 
holistă asupra vieţii, susținând finalitatea vieţii ca o proprietate 
inerentă structurii şi funcțiilor biologice, dar cu caracter contextual. 

6. Lee Smolin (n. 1955), fizician teoretician american, cu contri- 
butii în teoria cuantică a gravitaţiei şi preocupări în cosmologie, 
teoria particulelor elementare, fundamentele mecanicii cuantice şi 
biologia teoretică. 

7. Stuart Alan Kauffman (n. 1939), biochimist şi biolog teore- 
tician american, cu contribuţii în studiul sistemelor complexe şi al 
originii vieții. 

8. Paul Charles William Davies (n. 1946), fizician britanic, cu 
contribuţii în cosmologie, teoria cuantică a câmpului şi astrobiologie. 

Le sunt recunoscător lui Martin Rees! şi lui Sydney 
Brenner? pentru că m-au invitat la o reuniune cu titlul „De 
la materie la viaţă“, ce a avut loc la King’s College, Cam- 
bridge, în septembrie 1981. Biologi, chimisti, fizicieni şi 
matematicieni s-au întrunit pentru a discuta despre originile 
vieții, şi în trei zile am dobândit cea mai mare parte din 
pregătirea mea în calitate de biolog evoluționist. Reuniunea 
aceea m-a condus la punctul de vedere pe care îl exprim în 
această carte. Doresc totodată să le mulțumesc directorului 
şi membrilor Colegiului Trinity pentru a mă fi invitat la 
Cambridge să susțin Prelegerile Tarner in 1985. 

Primele două capitole ale cărţii sunt istorice. Capito- 
lul 1 prezintă cele şase personalităţi care au contribuit cel mai 
mult la opiniile mele despre originile vieții. Capitolul 2 de- 
scrie în detaliu principalele teorii şi suportul experimental 
din care au luat naştere. Capitolul 3 este capitolul cel mai 
tehnic. El descrie propria mea contribuție la subiectul dis- 
cutat, un model matematic care se vrea o reprezentare în 
formă abstractă a tranziției de la haos la activitatea meta- 
bolică organizată într-o populaţie de molecule. Capitolul 4 
discută unele chestiuni pe care modelul le lasă în suspensie 
şi implicaţiile modelului pentru etapele ulterioare ale evolu- 
tiei biologice. La sfârşitul capitolului 4 am inclus, din consi- 
deratie pentru dl Tarner, un excurs în filozofie. Felul în care 


1. Martin John Rees (n. 1942), astrofizician britanic cu contri- 
butii importante privind radiaţia cosmică de fond, formarea galaxi- 
ilor şi quasarii, şi cu preocupări legate de principiul antropic. A fost 
director al Colegiului Trinity de la Cambridge şi preşedinte al Socie- 
tatii Regale. 

2. Sydney Brenner (n. 1927), biolog sud-african cu contribuţii 
importante în biologia moleculară şi în biologia dezvoltării neurale, 
laureat al Premiului Nobel 2002 (cu H. Robert Horvitz şi John 
Sulston). A lucrat la Cambridge şi la Berkeley. 

abordez intelegerea originilor vietii pune accentul pe diver- 
sitate şi pe toleranta fata de erori ca fiind cele mai izbitoare 
caracteristici ale vieţii. Această abordare m-a condus la schi- 
tarea unor analogii între fenomenele biologiei celulare şi 
fenomenele ecologice şi ale evoluţiei culturale, dar validi- 
tatea acestor analogii speculative nu este câtuşi de puţin 
esenţială pentru a înţelege biologia celulară. 


Freeman J. Dyson 
Institute for Advanced Study, Princeton, New Jersey, SUA 
noiembrie 1998 


1 
Predecesori iluştri 


SCHRODINGER ŞI VON NEUMANN 


În februarie 1943, într-un moment sumbru din istoria ome- 
nirii, fizicianul Erwin Schrédinger a ţinut o suită de prele- 
geri in fata unui auditoriu eterogen la Trinity College din 
Dublin. Pe atunci Irlanda era, aşa cum fusese şi pe vremea 
Sf. Columba! cu paisprezece secole mai devreme, un refugiu 
pentru cărturari şi un nucleu de civilizaţie inaccesibil unor 
invadatori barbari. Era unul din puţinele locuri în Europa 
unde meditaţia ştiinţifică paşnică era încă posibilă. Schré- 
dinger remarcă mândru, în versiunea publicată a prelege- 
rilor, că acestea au fost ţinute „în fata unui auditoriu de 
aproximativ patru sute de oameni, care nu s-a micşorat sub- 
stantial pe parcurs“. Prelegerile au fost publicate la Cambridge 
University Press in 1944 într-o cartulie intitulată Ce este 
viata? (Schrédinger, 1944). 

Cartea lui Schrödinger depăşeşte cu putin o sută de 
pagini. A fost foarte citită şi influentă, călăuzind gândirea 
tinerilor care au creat în deceniul următor noua ştiinţă a 
biologiei moleculare. Este scrisă simplu şi clar, cu numai 
cinci referințe din literatura de specialitate şi cu mai puţin 
de zece ecuaţii de la început până la sfârşit. În paranteză fie 


1. Sf. Columba (irlandeză: Colm Cille, 521-597), abate şi misio- 
nar despre care se crede că a răspândit creştinismul în Scoţia de 
astăzi. 

spus, este o mostră excelentă de proză engleză. Deşi Schré- 
dinger se exilase din Austria sa natală în Irlanda pe când 
avea peste cincizeci de ani, scria în engleză cu mult mai 
frumos decât majoritatea contemporanilor lui englezi şi 
americani. El nu-şi dezvăluie formaţia cosmopolită decât 
în mottourile cu care îşi începe capitolele: trei din Goethe, 
în germană; trei din Descartes şi Spinoza, în latină; şi unul 
din Unamuno, în spaniolă. Ca un exemplu de stil citez pri- 
mele propoziţii din prefața sa: 


Presupunem că omul de ştiinţă posedă in mod nemijlocit cu- 
nostinte complete şi profunde despre un domeniu anume şi de 
aceea considerăm că, de obicei, nu se va apuca să scrie despre 
un subiect pe care nu este stăpân. Aceasta este socotită o ches- 
tiune unde noblesse oblige. Având în vedere scopul pe care îl 
urmăresc acum, vă cer permisiunea să renunţ la noblesse, dacă 
există vreuna, şi să fiu eliberat de obligațiile ce decurg din ea. 
Iată care este justificarea mea: 

Am moştenit de la predecesorii noştri aspiraţia ardentă spre 
o cunoaştere integrală, atotcuprinzătoare. Însuşi numele celor 
mai înalte instituţii de învățământ ne reaminteşte că, din Antichi- 
tate şi apoi de-a lungul secolelor, aspectul universal a fost singu- 
rul căruia i s-a acordat credit deplin. Însă dezvoltarea diferitelor 
ramuri ale cunoaşterii [în ultimii aproximativ o sută de ani], atât 
ca arie de cuprindere, cât şi ca profunzime, ne-a pus în faţa unei 
dileme ciudate. Ne dăm limpede seama că abia acum începem 
să căpătăm materialul trainic care ne va permite să legăm într-un 
tot cunoştinţele dobândite; dar, pe de altă parte, a devenit practic 
imposibil ca o singură minte să poată stăpâni mai mult decât un 
infim fragment specializat din această sumă totală de cunoştinţe. 

Spre a nu compromite pentru totdeauna adevăratul nostru 
scop, singura ieşire din dilemă este, după părerea mea, ca unii 
din noi să se aventureze într-o sinteză a faptelor şi teoriilor, chiar 
dacă despre unele din ele n-avem decât cunoştinţe incomplete şi 
din a doua sursă — şi fie şi cu riscul de a fi ridicoli.! 


1. Erwin Schrédinger, Ce este viata: aspectul fizic al celulei vii. 
Spirit şi materie, trad. rom. V. Efimov, Editura Politică, Bucureşti, 1980, 
p. 15. 

Apararea fizicianului care se aventureaza pe terenul bio- 
logiei imi va fi de ajutor şi mie cel putin pe cât îi va fi lui 
Schrödinger, deşi în cazul meu riscul fizicianului care este 
ridicol poate fi ceva mai mare. 

Cartea lui Schrédinger a fost fundamentală pentru că el 
a ştiut să pună întrebările potrivite. Care este structura fizică 
a moleculelor care sunt duplicate când se divid cromo- 
zomii? Cum trebuie înteles procesul duplicării? Cum îşi 
păstrează identitatea aceste molecule din generaţie în gene- 
ratie? Cum reuşesc ele să controleze metabolismul celulelor? 
Cum creează ele organizarea care este vizibilă în structura 
şi funcţiile organismelor superioare? El nu a găsit răspunsul 
la aceste întrebări, dar odată ce le-a formulat a îndrumat 
biologia pe calea ce a dus la descoperirile epocale din urmă- 
torii patruzeci de ani: la descoperirea dublei elice! şi a codu- 
lui triplet?, la analiza precisă şi sinteza integrală a genelor, 
şi la măsurarea cantitativă a divergentei evolutive a speciilor. 

Unul dintre marii pionieri ai biologiei moleculare care 
era activ in 1943 şi care este încă activ şi astăzi, Max Perutz’, 


1. „Cristalul aperiodic unidimensional“ al lui Schrödinger repre- 
zinta o predictie teoretică izbitor de corectă în esenţă a tipului de 
structură moleculară a materialului genetic, ce a îndrumat studiile 
ulterioare ale biologilor şi a fost confirmată de structura ADN. 

2. Un alt fizician, George Gamow, a postulat că pentru codi- 
ficarea celor 20 de aminoacizi utilizaţi de către celule pentru sinteza 
proteinelor sunt necesare în ADN seturi de câte trei nucleotide. 
Deoarece există 4 nucleotide diferite, un cod de 2 nucleotide ar 
permite să se specifice cel mult 47 = 16 aminoacizi, fiind deci 
insuficient. Un cod de 3 poate să specifice până la 4* = 64 aminoacizi 
diferiţi, fiind prin urmare pe deplin acoperitor şi chiar redundant 
pentru cei 20. 

3. Max Ferdinand Perutz (1914-2002), biolog molecular britanic 
de origine austriacă, cu contribuţii importante în cristalografia de 
raze X a proteinelor globulare. Premiul Nobel pentru chimie (1962) 

are o părere foarte diferită de a mea cu privire la cartea lui 
Schrödinger (Perutz, 1989): „Din păcate“, spune Perutz, „un 
studiu amănunțit al cărții sale şi al literaturii aferente! mi-a 
arătat că ceea ce era adevărat în cartea sa nu era ceva ori- 
ginal, iar cea mai mare parte din ceea ce era original se ştia 
că nu este adevărat chiar şi atunci când a fost scrisă cartea.“ 
Afirmația lui Perutz este întemeiată. Prezentarea de către 
Schrödinger a stadiului în care se afla cunoaşterea pe atunci 
este împrumutată de la prietenul său Max Delbriick?, iar 
multe dintre răspunsurile sale ipotetice la întrebările pe care 
şi le-a pus erau într-adevăr în cea mai mare parte greşite. 
Schrödinger era înduioşător de ignorant în chimie, iar în 
situaţia sa de izolare în Irlanda aflase puţine despre noua 
lume a geneticii bacteriofagilor pe care Delbriick o explorase 
după emigrarea în Statele Unite în 1937. Dar Schrédinger 
nu a pretins niciodată că ideile sale erau originale, iar im- 
portanta cărţii sale constă mai curând în întrebările pe care 
le ridică decât în răspunsurile pe care le presupune. În ciuda 
dezacordului lui Perutz, cartea lui Schrödinger rămâne o 
carte clasică pentru că a pus întrebările potrivite. 


împreună cu John Kendrew pentru determinarea structurii hemoglo- 
binei. A lucrat la Laboratorul Cavendish din Cambridge. 

1. Schrödinger dă cinci referinţe precise ca note de subsol şi o a 
şasea în text, dar în plus face numeroase trimiteri generale la nume 
ilustre cu rezultate fundamentale din fizică (L. Boltzmann, W. Gibbs, 
W. Heitler, F. London, M. Planck, W. Nernst), chimia fizică (J.H. van’t 
Hoff), biofizică (M. Delbriick) şi genetică (G. Mendel, H. de Vries). 

2. Max Ludwig Henning Delbrück (1906-1981), fizician teore- 
tician şi biofizician american de origine germană, cu contribuţii im- 
portante în biologia moleculară a virusurilor, genetica moleculară şi 
fiziologia celulară. Premiul Nobel pentru medicină (1969) împreună 
cu Salvador Luria şi Alfred Hershey. Ca fizician a prezis „împrăş- 
tierea Delbrück“, împrăştierea coerentă elastică a fotonilor de mare 
energie în câmpul coulombian al nucleelor grele. 

Schrödinger a dat dovadă de înțelepciune nu numai prin 
întrebările pe care le-a pus, ci şi prin acelea pe care nu le-a 
pus. El nu a pus nici o întrebare despre originea vieții. A 
înțeles că în 1943 venise vremea pentru o înţelegere funda- 
mentală a bazei fizice a vieţii. El a înțeles de asemenea că 
încă nu venise vremea pentru o înțelegere fundamentală a 
originii vieţii. Fără o clarificare a bazelor chimice ale pro- 
ceselor vieţii nu ar fi fost posibile întrebări semnificative 
despre posibilitatea generării spontane a acestor procese în 
mediul prebiotic. El a lăsat în mod înţelept unei generații 
ulterioare chestiunea originilor. 

Acum, cu o jumătate de secol mai târziu, a venit vremea 
să punem întrebările pe care le-a evitat Schrödinger. Astăzi 
putem spera să punem întrebările potrivite despre originile 
vieții pentru că descoperirile experimentale făcute de Man- 
fred Eigen!, Leslie Orgel? şi Thomas Cech? ne vor îndruma 
gândirea. Problemele originii devin acum accesibile expe- 
rimentului, tot aşa cum problemele structurii au putut fi 
abordate experimental dupa 1940. Schrödinger a pus între- 
barile potrivite despre structura pentru ca gandirea sa era 


1. Manfred Eigen (n. 1927), biochimist-fizician german, cu 
contributii importante in studiul reactiilor chimice rapide. Premiul 
Nobel pentru chimie (1967) împreună cu R.G.W. Norrish si G. Porter. 
in colaborare cu P. Schuster a studiat reactii ciclice care explica 
autoorganizarea sistemelor prebiotice aflate la originea vieții. 

2. Leslie Eleazer Orgel (1927-2007), chimist britanic. Contri- 
butii în chimia teoretică a metalelor tranziționale, sinteza agenţilor 
antineoplazici, exobiologie şi analiza suprafeței planetei Marte. 
Împreună cu S. Miller a sugerat că acizi nucleici peptidici au fost 
primele molecule capabile de autoreplicare. A susținut ipoteza pan- 
spermiei, ce afirmă originea extraterestră a vieţii purtate de meteoriți. 

3. Thomas Robert Cech (n. 1947), biochimist american. Împreu- 
na cu S. Altman a descoperit proprietățile catalitice ale ARN, demon- 
strând astfel că ARN poate fi la originea vieţii. Premiul Nobel pentru 
chimie (1989). A studiat de asemenea telomerele. 

susținută de descoperirile experimentale ale lui Timofeev- 
Resovski!, care expunea muşte la raze X şi măsura relația 
dintre doza de radiaţii şi rata de apariţie a mutatiilor gene- 
tice. Delbriick era prieten cu Timofeev-Resovski şi au pu- 
blicat împreună un articol în care descriau şi interpretau 
experimentele (Timofev-Resovski et al., 1935). Această lu- 
crare comună a furnizat baza experimentală pentru întrebă- 
rile lui Schrédinger. După ce s-a stabilit în America în 1937, 
Delbriick a continuat să exploreze problemele structurii. El 
a descoperit bacteriofagul ca instrument experimental ideal, 
ca sistem biologic curățat de complicaţii neesentiale şi redus 
la un aparat genetic aproape gol. Bacteriofagul era pentru 
biologie ceea ce era atomul de hidrogen pentru fizică. Într-un 
mod asemănător Eigen a devenit principalul explorator al 
problemelor legate de originea vieţii în anii 1970, pentru că 
a descoperit acidul ribonucleic (ARN) ca instrument expe- 
rimental ideal pentru studiul în eprubetă al evoluţiei mole- 
culare. Experimentele lui Eigen pe ARN au dus cu un pas 
mai departe experimentele cu bacteriofagi ale lui Delbriick. 
Eigen a curăţat complet aparatul genetic, ceea ce ne-a per- 
mis să-i studiem replicarea neîmpovărată de bagajul de mole- 
cule structurale pe care chiar şi o creatură atât de rudimentară 
ca bacteriofagul îl poartă cu sine. 

Înainte de a discuta în detaliu experimentele lui Eigen, 
Orgel si Cech aş vrea să duc la bun sfârşit discuţia cu Schr6- 
dinger. Cu riscul de a fi din nou ridicol, mă voi aventura să 


1. Nikolai Vladimirovici Timofeev-Resovski (1900-1981), radio- 
biolog molecular sovietic. Contribuţii în genetica radiaţiilor, genetica 
populationala şi microevolutie. În 1925 s-a stabilit pentru douăzeci de 
ani la Berlin, unde a condus până la sfârşitul războiului Departamen- 
tul de Genetică al Institutului Kaiser Wilhelm pentru Cercetarea Cre- 
ierului. În 1945 a fost arestat de sovietici, încarcerat în Gulag, apoi 
integrat în programul de radiobiologie asociat cercetărilor nucleare 
secrete ale URSS. Reabilitat în 1991 de acuzaţia de trădare din 1946. 

spun ca lui Schrédinger i-a scapat un punct esential in 
examinarea naturii vieţii. Şi simt că acelaşi punct i-a scăpat 
şi lui Manfred Eigen în discuţia sa asupra originii vieţii. Ma 
grăbesc să adaug că în dezacordul meu cu Schrödinger şi 
Eigen nu contest măreţia contribuţiilor lor la biologie, vreau 
să spun doar că ei nu au pus toate întrebările importante. 
În cartea lui Schrédinger există patru capitole care de- 
scriu cu lux de amănunte fenomenul replicării biologice şi un 
singur capitol care descrie mai putin clar fenomenul meta- 
bolismului. Schrédinger găseşte în fizică o bază conceptua- 
1a atât pentru replicare, cât şi pentru metabolism. Replicarea 
este explicată prin stabilitatea cuantomecanică a structurilor 
moleculare, în timp ce metabolismul este explicat prin capa- 
citatea celulei vii de a extrage entropie negativă din mediu 
în concordanţă cu legile termodinamicii. În mod evident, 
Schrédinger era mai interesat de replicare decât de meta- 
bolism. Există două motive evidente pentru predispoziția 
sa. În primul rând el era, la urma urmei, unul dintre creatorii 
mecanicii cuantice, şi era natural să fie preocupat cu priori- 
tate de implicaţiile biologice ale copilului său spiritual. În 
al doilea rand, rationamentele sale erau bazate pe experien- 
tele lui Timofeev-Resovski, care la rândul lor erau orientate 
în aceeaşi direcție. În respectivele experimente se măsurau 
efectele razelor X asupra replicării fără a încerca să se ob- 
serve efectele acestora asupra metabolismului. Delbriick a 
adus cu el aceeaşi preferință când a venit în America. Noul 
sistem experimental al lui Delbriick, bacteriofagul, este o 
creatură total parazitară care şi-a pierdut funcția metabolică 
şi în care supravieţuieşte numai funcția replicativă. Într-ade- 
văr, tocmai această concentrare a atenției asupra unei forme 
rudimentare şi înalt specializate de viata i-a permis lui 
Delbriick să exploreze experimental bazele fizice ale repli- 
cării biologice. Era necesar să se găsească o creatură lipsită 

de metabolism pentru a izola experimental fenomenele 
replicării. Delbriick a pătruns în mecanismele reproducerii 
mai adânc decât contemporanii săi pentru că atenţia nu i-a 
fost abătută de problemele metabolismului. Schrödinger 
privea lumea biologiei prin ochii lui Delbriick. Nu este de 
mirare că imaginea unui organism viu la Schrédinger se 
aseamănă mai mult cu un bacteriofag decât cu o bacterie 
sau cu o ființă umană. Singurul său capitol dedicat aspec- 
telor metabolice ale vieţii pare să fie un gând întârziat intro- 
dus de dragul completitudinii, dar fără să afecteze linia 
principală a rationamentului său. 

Linia principală a rationamentului lui Schrödinger, care 
a dus de la faptul replicării biologice la structura mecano- 
cuantică a genei, a fost sclipitor de clară şi productivă. Ea 
a stabilit stilul dezvoltării ulterioare a biologiei moleculare. 
Nici Schrödinger însuşi şi nici biologii care au urmat calea 
deschisă de el nu par să fi fost tulburati de discontinuitatea 
logică dintre raționamentul său principal şi discuția sa asupra 
metabolismului. Privind înapoi către prelegerile sale din 
1943 şi având acum avantajul înţelegerii cu o jumătate de 
secol mai târziu, putem să ne mirăm de ce nu şi-a pus unele 
întrebări fundamentale pe care i le-ar fi putut sugera această 
discontinuitate: Viaţa este definită de un fapt sau de două 
fapte? Există o conexiune logică între metabolism şi repli- 
care? Ne putem imagina o viață metabolică fără replicare, 
sau o viaţă replicativă fără metabolism? Aceste întrebări nu 
s-au pus pentru că Schrödinger şi urmaşii săi au considerat 
de la sine înţeles că aspectul replicativ al vieții este primor- 
dial, iar aspectul metabolic secundar. Pe măsură ce intele- 
gerea din ce în ce mai completă a replicării triumfa, lipsa 
de înţelegere a metabolismului era împinsă în fundal. În 
expunerile de popularizare a biologiei moleculare aşa cum 
este aceasta predată acum copiilor la şcoală, viaţa şi replica- 

rea au devenit practic sinonime. In discutiile actuale asupra 
originii vietii deseori se considera indiscutabil ca originea 
vieții este unul şi acelaşi lucru cu originea replicării. Con- 
ceptia lui Manfred Eigen este un exemplu extrem al acestei 
tendinţe. Eigen a ales ARN-ul ca material de lucru pentru 
experimentele sale fiindcă dorea să studieze replicarea, dar 
nu era interesat de metabolism. Teoria lui Eigen despre 
originea vieții este de fapt o teorie despre originea replicării. 
Este important în acest punct să facem o distincţie netă 
între replicare şi reproducere. Ipoteza pe care o propun este 
că cele dintâi creaturi vii erau capabile să se reproducă, dar 
nu se puteau replica. Ce înseamnă asta? Pentru o celulă, a 
se reproduce înseamnă pur şi simplu să se dividă în două 
celule, iar celulele-fiice să moştenească parti aproximativ 
egale ale constituentilor celulari. Pentru o moleculă, repli- 
carea înseamnă a construi o copie exactă a ei înseşi printr-un 
proces chimic specific. Celulele se pot reproduce, dar numai 
moleculele se pot replica. În vremurile noastre, reprodu- 
cerea celulelor este însoțită întotdeauna de replicarea mole- 
culelor, dar în trecut nu trebuie să fi fost neapărat la fel. 
Este la fel de important să spunem clar ce înțelegem 
când vorbim de metabolism. Unul dintre prietenii mei ame- 
ricani, de profesie biolog molecular, spunea că nu i-ar fi 
trecut vreodată prin minte să se întrebe dacă metabolismul 
ar fi putut să înceapă înainte de replicare. Pentru el cuvântul 
metabolism înseamnă procese chimice dirijate de aparatul 
genetic al acizilor nucleici. Dacă acesta este înțelesul cuvân- 
tului, atunci prin definiție metabolismul nu ar fi putut exista 
fără aparatul genetic care îl dirijează. Spunea cât de uimit 
a fost când un coleg german a remarcat faptul că metabo- 
lismul ar fi putut să apară mai întâi. L-a întrebat pe german 
cum putea să susțină o idee atât de ilogică. Dar pentru cel 
din urmă nu era nimic ilogic în ideea că metabolismul ar fi 

apărut înaintea replicării, pentru că în germană cuvântul 
metabolism se traduce prin Stoffwechsel, adică „schimb de 
substanță“. Ceea ce înseamnă orice proces chimic care are 
loc în celule, fie că este dirijat sau nu de aparatul genetic. Prie- 
tenul meu îmi spune că studenţii care învaţă biologie mole- 
culară la universitățile americane înțeleg întotdeauna prin 
metabolism procesele dirijate genetic. Acesta este unul din 
motivele pentru care ei nu pun la îndoială că replicarea a 
fost cea dintâi. Prin urmare, subliniez că în această carte 
voi urma uzanta germană, nu pe cea americană. Prin meta- 
bolism înţeleg ceea ce înțeleg germanii prin Stoffwechsel, 
fără nici o restricție legată de procesele dirijate genetic. 
La numai cinci ani după prelegerile lui Schrédinger de 
la Dublin, relațiile logice dintre replicare şi metabolism au 
fost clarificate de matematicianul John von Neumann (von 
Neumann, 1948). Von Neumann a prezentat o analogie între 
funcţionarea organismelor vii şi funcționarea automatelor 
artificiale. Automatele sale s-au născut din reflectiile sale 
asupra calculatoarelor electronice. Un automat von Neumann 
are două componente esenţiale; ulterior, când ideile sale au 
fost preluate de industria calculatoarelor, aceste compo- 
nente au fost denumite hardware şi, respectiv, software. În 
hardware informaţia este prelucrată; în software ea este 
încorporată. Aceste două componente îşi au analogia per- 
fectă în celulele vii; rolul de hardware este jucat în principal 
de proteine, iar acela de software este jucat in principal de 
acizii nucleici. Proteinele sunt componenta esențială pentru 
metabolism. Acizii nucleici sunt componenta esențială pen- 
tru replicare. Von Neumann a descris cu precizie, în termeni 
abstracti, conexiunile logice dintre cele două componente. 
Pentru un automat autoreproductiv complet, ambele compo- 
nente sunt esenţiale. Şi totuşi există un sens important con- 
form căruia hardware-ul precedă software-ul. Un automat 

alcătuit din hardware fără software poate exista şi poate 
să-şi susțină propriul metabolism. Poate să trăiască indepen- 
dent atâta vreme cât găseşte hrană pentru nutriție sau nu- 
mere de prelucrat. Un automat alcătuit din software fără 
hardware trebuie să fie un parazit obligatoriu. El poate 
funcționa numai într-o lume în care există alte automate al 
căror hardware îl poate împrumuta. El se poate replica 
numai dacă reuşeşte să găsească un automat-gazdă coope- 
rant, tot aşa cum un bacteriofag se poate replica numai dacă 
reuşeşte să găsească o bacterie cooperantă. 

În toate formele de viata actuale!, funcţiile de hardware 
sunt îndeplinite îndeosebi de proteine, iar funcţiile de soft- 
ware revin în principal acizilor nucleici. Dar există excepții 
importante de la această regulă. Deşi proteinele servesc 
numai ca hardware, iar unul dintre acizii nucleici, anume 
acidul dezoxiribonucleic (ADN), serveşte mai ales ca soft- 
ware, celălalt acid nucleic, respectiv ARN, ocupă o poziție 
intermediară. ARN este atât hardware, cât şi software. În 
organismele actuale ARN se întâlneşte în patru forme cu 
funcţii diferite. Există un ARN genomic, constituind întrea- 
ga înzestrare genetică a multe virusuri — în particular a 
virusului HIV. Acest ARN genomic este fără echivoc software. 
Există ARN ribozomal, o componentă structurală esențială 
a ribozomilor ce fabrică proteinele. Există ARN de transfer, 
o componentă esenţială a echipamentului care aduce amino- 
acizii la ribozomi pentru a fi incorporati în proteine. ARN 
ribozomal şi ARN de transfer sunt fără echivoc hardware. 
În sfârşit, există ARN mesager, molecula care transmite 


1. Referitor la forme de viata, celule, organisme etc., am tradus 
pretutindeni în text termenul modern utilizat de autor prin sinonimul 
„actual“, pentru a evita posibile conotaţii sau paralele legate de mo- 
dernitatea culturală, desfăşurată într-o perioadă istorică incomparabil 
mai scurtă decât evoluţia biologică. 

instrucțiunile genetice de la ADN la ribozomi. Până de 
curând s-a crezut că ARN mesager este fără echivoc software, 
dar în 1982 Thomas Cech a descoperit că ARN mesager 
îndeplineşte de asemenea funcţii hardware (Cech, 1993). 
Cech a observat că molecule de ARN mesager pe care le-a 
denumit ribozime îndeplinesc funcții enzimatice. Ribozi- 
mele catalizează clivarea şi îmbinarea altor molecule de 
ARN. Ele catalizează de asemenea propria lor clivare şi îm- 
binare, caz în care acționează simultan ca hardware şi soft- 
ware. ARN-ul este o moleculă flexibilă şi versatilă cu multe 
funcţii importante de hardware pe lângă funcţia sa primară 
de software. Cu toate acestea rămâne adevărat că majori- 
tatea copleşitoare a funcţiilor metabolice din organismele 
actuale aparţin proteinelor, iar majoritatea copleşitoare a 
funcţiilor de replicare aparţin acizilor nucleici. 

Voi încerca să rezum tendinţele argumentatiei mele pana 
în acest punct. Ilustrul nostru predecesor Erwin Schrâdin- 
ger a intitulat cartea sa Ce este viata?, dar a uitat să se 
întrebe dacă cele două funcții de bază ale vieții, metabolis- 
mul şi replicarea, sunt separabile sau inseparabile. Ilustrul 
nostru predecesor John von Neumann, folosindu-se de 
metafora calculatorului, a pus întrebarea care i-a scăpat lui 
Schrédinger şi i-a dat un răspuns provizoriu. Von Neumann 
a observat că metabolismul şi replicarea, oricât de intricate 
ar fi legăturile lor în lumea biologică aşa cum este ea acum, 
sunt logic separabile. Este posibil, din punct de vedere logic, 
să postulăm organisme care sunt alcătuite numai din hard- 
ware şi sunt capabile de metabolism, dar incapabile de repli- 
care. Este de asemenea posibil să postulăm organisme 
alcătuite din software pur capabile de replicare, dar incapa- 
bile de metabolism. Şi dacă funcţiile vieții sunt separate în 
acest fel, este de aşteptat ca ultimul tip de organism să 
devină un parazit obligatoriu al celui dintâi. Această analiză 

logică a funcțiilor vieţii ne ajută să explicam şi să corectam 
înclinația înspre replicare care este evidentă în gândirea lui 
Schrâdinger, precum şi în întreaga istorie a biologiei mole- 
culare. Organismele care se specializează în replicare tind 
să fie paraziți, iar biologii moleculari preferă parazitii pen- 
tru studii experimentale, pentru că parazitii au structuri mai 
simple şi sunt mai potriviti pentru manipularea cantitativă 
decât gazdele lor. Gazdele trebuie să existe înaintea parazi- 
tilor. Supravietuirea gazdelor este o condiţie prealabilă 
pentru supraviețuirea parazitilor. Cineva trebuie să se hră- 
nească şi să crească pentru a oferi adăpost acelora care doar 
se reproduc. În lumea microbiologiei, ca şi în lumea socie- 
tatii omeneşti şi a economiei, nu putem fi toţi paraziți. 
Când începem să reflectăm asupra originilor vieţii, ne 
reîntâlnim cu întrebarea nerostită a lui Schrédinger. Ce inte- 
legem prin viata? Si ne reîntâlnim cu răspunsul lui von 
Neumann, după care viaţa nu este un singur lucru, ci două, 
metabolism şi replicare, iar cele două sunt logic separabile. 
În consecință, există două posibilități logice pentru originile 
vieții. Sau viata are doar un început unic, cu funcțiile repli- 
cării şi metabolismului deja prezente în formă rudimentară 
şi legate între ele de la bun început; sau viata a avut două 
începuturi, cu două tipuri separate de creaturi, unul capabil 
de metabolism, dar lipsit de replicare exactă, şi celălalt 
capabil de replicare, dar lipsit de metabolism. lar dacă viata 
a început de două ori, primul început trebuie să fi utilizat 
molecule asemănătoare proteinelor, iar cel de-al doilea, mole- 
cule asemănătoare acizilor nucleici. Primele creaturi bazate 
pe proteine s-ar putea să fi existat independent timp înde- 
lungat, hrănindu-se şi crescând şi dezvoltând treptat un 
aparat metabolic tot mai eficient. Creaturile bazate pe acizi 
nucleici trebuie să fi fost paraziți obligatorii de la bun 
început, prădând creaturile bazate pe proteine şi folosind 

produsele metabolismului desfăşurat de proteine pentru a-şi 
realiza propria replicare. 

Tema principală a acestei cărţi va fi o examinare critică 
a celei de-a doua posibilități, posibilitatea ca viața să aibă 
două începuturi. Voi numi această posibilitate ipoteza dublei 
origini. Este doar o ipoteză, nu o teorie. O teorie a originii 
vieţii ar trebui să descrie cu oarecare detaliere o secvență 
de evenimente postulată. Ipoteza originii duale este com- 
patibilă cu multe teorii. Ar putea să fie utilă examinarea 
consecinţelor ipotezei fără să ne asumăm vreo teorie par- 
ticulară. 

Nu pretind că ipoteza dublei origini este adevărată, sau 
că este susținută de vreo dovadă experimentală. Aş dori să-i 
stimulez pe chimistii şi biologii experimentatori şi pe pale- 
ontologi să găsească probele prin care ipoteza ar putea fi 
testată. Dacă va putea fi testată şi se va dovedi că e greşită, 
ea tot îşi va fi servit scopul. Vom avea atunci o bază mai 
solidă de fapte pe care să construim teorii ale originii unice. 
Dacă ipoteza dublei origini poate fi testată şi nu se va fi do- 
vedit greşită, vom putea să mergem înainte şi să construim 
teorii ale dublei origini cu o încredere sporită. Ipoteza este 
utilă numai în măsura în care poate sugera noi experimente. 

În lipsa unor noi experimente, nu avem nici o justificare 
pentru a crede cu tărie în ipoteza originii unice sau în aceea 
a dublei origini. Se cuvine să-mi mărturisesc preferința în 
favoarea dublei origini. Dar înclinația mea nu este înte- 
meiată decât pe prejudecăţi filozofice cu caracter general, 
şi sunt conştient că istoria ştiinţei este presărată cu rămă- 
sitele pământeşti ale teoriilor moarte susținute la vremea 
lor de opiniile filozofice predominante. Chiar dacă nu con- 
tează, poziția mea filozofică e următoarea: Faptul cel mai 
izbitor pe care l-am învăţat despre viaţă aşa cum este ea 
acum este omniprezenta structurii duale, diviziunea fiecărui 

organism in componente hardware si software, in proteine 
şi acizi nucleici. Consider că structura duală este dovada la 
prima vedere a originii duale. Dacă admitem că emergenta 
spontană din haosul molecular a structurii bazate pe pro- 
teine şi a structurii bazate pe acizi nucleici este improbabilă, 
este mai uşor să ne imaginăm două evenimente improbabile 
ca având loc separat în decursul unei lungi perioade decât 
să ne imaginăm două evenimente improbabile ca având loc 
simultan. Este de la sine înţeles că argumente vagi de acest 
fel, invocând probabilitati pe care nu putem să le calculăm 
cantitativ, nu pot fi concludente. Motivul principal pentru 
care nutresc speranţe de progres în înțelegerea originii vieții 
este acela că subiectul evoluează din domeniul speculatiei 
filozofice în domeniul ştiinţei experimentale. 


EIGEN ŞI ORGEL 


Al treilea şi al patrulea nume de pe lista mea de predecesori 
iluştri sunt acelea ale lui Manfred Eigen şi Leslie Orgel. 
Spre deosebire de Schrédinger şi von Neumann, ei sunt 
experimentatori. Ei sunt exploratori ai abordărilor experi- 
mentale ale problemei reprezentate de originea vieții. La 
urma urmei, sunt chimişti, iar aceasta este o sarcină pen- 
tru chimişti. Eigen şi colegii săi din Germania ne-au de- 
monstrat experimental cum organizarea biologică se naşte 
spontan şi se dezvoltă într-o eprubetă (fig. 1). Mai exact, ei 
au demonstrat că o soluţie de nucleotide monomere va da 
naştere, în condiţii adecvate, unei molecule de polimer de 
acid nucleic care manifestă replicare şi mutații şi care luptă 
pentru supravieţuire cu progenitura sa. Dintr-un anumit 
punct de vedere, se poate afirma că aceste experimente 
au reuşit deja să realizeze generarea spontană a vieţii din 
non-viata. Cel putin, ele ne-au adus în punctul în care putem 

Fig. 1 Experimentul Biebricher-Eigen-Luce demonstrând evoluția 
moleculelor de ARN într-o eprubetă care conține o soluție de 
monomeri de nucleotide şi enzima replicaza. Cele patru curbe din 
stânga au fost obținute cu 10!*, 10°, 10% si 1 molecule de ARN în 
amestec. Cele trei curbe din dreapta sunt trei replici separate ale 
experimentului fără ARN în sistem. (Date din Eigen et al., 1981) 


să punem întrebări si să răspundem în legătură cu capa- 
citatea acizilor nucleici de a se autosintetiza şi autoorganiza 
(Eigen et al., 1981). Din păcate însă, condițiile din eprubeta 
lui Eigen nu erau cu adevărat prebiotice. Pentru a-şi pune 
sistemul la lucru, Eigen a adăugat în eprubetă o polimerază, 
o enzimă, un catalizator proteic extras dintr-un bacteriofag 
viabil. Sinteza şi replicarea acidului nucleic erau depen- 
dente de orientarea structurală imprimată de enzimă. Suntem 
încă departe de demonstrarea experimentală a apariției 
ordinii biologice fără ajutorul unui precursor de prove- 
nienta biologică. Cu toate acestea, Eigen ne-a pus la dis- 
poziție instrumente cu care experimentatorii pot începe să 
atace problema originilor vieţii. 

Leslie Orgel, asemenea lui Manfred Eigen, este un chi- 
mist experimentator. De la el am dobandit cea mai mare 
parte a cunostintelor mele despre antecedentele chimice ale 
vietii. El a efectuat experimente complementare celor ale 
lui Eigen. Eigen a reuşit să sintetizeze ARN din nucleotide 
monomere fără o matrita de ARN pe care să o copieze nu- 
cleotidele, servindu-se doar de o enzimă, o polimeraza care 
să instruiască nucleotidele asupra a ceea ce au de facut. 
Orgel a efectuat experimente la fel de importante in directia 
opusă. Orgel a demonstrat că în anumite condiţii nucleo- 
tidele monomere vor polimeriza şi vor forma ARN dacă li 
se pune la dispoziţie o matrita de ARN, pe care o vor copia 
fără intervenția enzimatică a unei polimeraze. Orgel a con- 
statat că ionii de zinc prezenţi în soluţie sunt un bun catali- 
zator pentru sinteza ARN. Poate că nu este doar o simplă 
coincidență faptul că multe enzime actuale conțin ioni de 
zinc în centrii lor activi. În rezumat, Eigen a sintetizat ARN 
folosind o enzimă, dar fără o matrita, iar Orgel a sintetizat 
ARN folosind o matriţă, dar fără enzimă. În celulele vii 
sinteza ARN utilizează atât matrițe, cât şi enzime. Dacă pre- 
supunem că ARN a fost molecula originară cu care a început 
viata, atunci va trebui să sintetizăm ARN fără matrita şi fara 
enzimă pentru a înţelege originea vieţii. Nici Eigen şi nici 
Orgel nu s-au apropiat prea mult de atingerea acestui tel. 

Credinţa că viaţa a început cu ARN, deja larg acceptată 
la vremea când Eigen şi Orgel îşi făceau experimentele, a 
fost puternic amplificată de descoperirea ribozimelor de 
către Cech. Dacă, aşa cum a demonstrat Cech, ARN poate 
să îndeplinească o funcţie enzimatică, prin care să catali- 
zeze reacţii chimice într-o celulă primitivă, atunci protei- 
nele enzimatice ar putea să nu mai fie necesare. Celulele 
primitive ar fi fost capabile să desfăşoare toate funcţiile me- 
tabolismului şi replicării numai cu ajutorul ARN. Sintagma 

„Lumea ARN“ a fost introdusă (Gilbert, 1986; Joyce, 1989) 
pentru a descrie situaţia din perioada timpurie cand viata 
bazată pe ARN evolua fără ajutorul proteinelor enzimatice. 
Experimentele lui Eigen au fost extinse (Wright şi Joyce, 
1977) pentru a demonstra că o ribozimă ARN în eprubetă 
poate să evolueze astfel încât să îşi mărească eficienţa cata- 
litică printr-un factor de zece mii sau mai mult. O ribozimă 
foarte ineficientă s-a transformat într-o ribozimă de înaltă 
eficiență într-un experiment care nu a durat decât cinci zile. 
Într-un alt experiment remarcabil (Santoro şi Joyce, 1997), 
molecule de ADN au evoluat în eprubetă dobândind funcții 
enzimatice, iar enzima ADN rezultată era chiar mai eficien- 
tă decât cea mai bună ribozimă ARN. ADN-ul este o mole- 
culă magică cu proprietăţi extraordinare, şi poate avea în 
celulă multe funcţii în afară de aceea de purtător al infor- 
matiei genetice. Cu toate acestea, experimentele realizate 
de Santoro, Wright şi Joyce, ca şi experimentele lui Eigen, 
necesitau proteine enzimatice în eprubetă. Fără polimerază 
şi fără reverstranscriptază experimentele nu ar fi reuşit. 
Până acum nu s-a observat evoluţia ribozimelor într-o epru- 
betă conținând numai ARN. 

Eu nu consider că existența ribozimelor ar fi un argument 
decisiv pentru a crede în existenţa unei lumi ARN. Chiar 
înainte de descoperirea ribozimelor, se ştia că ARN îndepli- 
neste funcții hardware importante pe lângă funcțiile sale 
software. Funcţia de ribozimă este numai una în plus pe 
lista de funcţii hardware ale ARN. În fiecare din funcţiile 
sale hardware, ca ARN de transfer, ca ARN ribozomal sau ca 
ribozimă, ARN lucrează ca o componentă dintr-un meca- 
nism făcut în cea mai mare parte din proteine. Când mă uit 
la experimentele lui Eigen, Orgel, Wright şi Joyce, nu văd 
nimic asemănător cu o lume ARN. Eu văd aceste experi- 
mente încadrându-se mai curând în mod natural în ipoteza 

dublei origini. Conform ipotezei dublei origini, ARN nu a 
fost molecula primordială a vieţii. În această ipoteză mole- 
culele originare ale vieţii au fost proteinele sau polimeri 
similari cu proteinele, şi un anumit fel de viata era întemeiat 
înainte ca ARN să facă parte din tablou. În acest context 
experimentele lui Eigen, Orgel, Wright şi Joyce explorează 
evoluţia ARN în condiţii specifice celei de-a doua origini a 
vieţii. Ele se apropie de imaginea unei dezvoltări parazitare 
a vieții ARN în mediul creat de viata proteică preexistenta. 
Ele nu spun nimic cu privire la prima origine a vieţii, la 
originea vieţii bazate pe proteine şi la metabolismul protei- 
nelor. Originea metabolismului este următorul mare terito- 
riu virgin care aşteaptă să fie explorat experimental de către 
chimişti. 


MARGULIS 


Cel de-al cincilea nume pe lista mea de predecesori iluştri 
este Lynn Margulis. Deşi este încă foarte activă şi mult mai 
tânără decât mine, ea a stabilit modelul potrivit căruia am 
ajuns să concep evoluția timpurie. Modelul ei este expus 
într-o carte de succes (Margulis şi Sagan, 1995) care 
portretizează diversitatea vieţii şi misterele evoluţiei sale 
într-o sinteză strălucită de proză şi imagini. În descrierea 
sa ştiinţele fiziologiei şi geneticii sunt două temelii solide de 
cunoaştere despărțite de un fluviu de ignoranță. Dar pentru 
că avem teren solid de o parte şi de cealaltă, putem să bene- 
ficiem de înţelegerea noastră asupra istoriei şi evoluţiei 
vieţii pentru a construi o punte peste ape. În ştiinţă o punte 
înseamnă o teorie. Când trebuie construite punți, teoreti- 
cienii au de jucat un rol. 

Lynn Margulis este unul dintre cei mai importanţi con- 
structori de punți din biologia modernă. Ea a construit o 

punte care leagă faptele anatomiei celulare şi faptele gene- 
ticii moleculare. Această punte este ideea că parazitismul 
şi simbioza au fost principalele forte motrice în evoluţia 
complexităţii celulare. Chiar dacă ideea nu-i aparţine, ea a 
fost principalul promotor şi sistematizator al acesteia. Ideea 
a fost numită „simbiogeneză“ de către autorul său original, 
botanistul rus Konstantin Merejkovski (Merejkovski, 1909; 
Khakhina, 1992; Dyson, 1997). Această idee a rămas popu- 
lară în Rusia, dar a găsit puţină susținere în afara Rusiei 
până când a fost reînviată de către Margulis. Ea a strâns 
dovezi în sprijinul conceptului conform căruia principalele 
structuri interne ale celulelor eucariote nu s-au format în 
interiorul acestor celule, ci sunt descendenţii unor creaturi 
vii independente care au invadat celulele din exterior ca 
purtători ai unor boli infecțioase (Margulis, 1970, 1981). 
Ulterior creaturile invadatoare şi gazdele lor au evoluat 
într-o relaţie de dependenţă reciprocă. Organismul patologic 
de odinioară a devenit treptat un parazit cronic, un partener 
simbiotic şi, în cele din urmă, o parte indispensabilă din 
substanța gazdei. Imaginea lui Margulis despre evoluţia 
celulară timpurie are acum susținere experimentală incon- 
testabilă. Structurile moleculare ale cloroplastelor şi mito- 
condriilor sunt înrudite mai îndeaproape cu bacteriile arhaice 
decât cu celulele în care au fost încorporate în urmă cu un 
miliard de ani sau două. 

În plus, există argumente filozofice generale pentru a 
crede că tabloul promovat de Margulis va fi valid chiar şi 
în cazurile în care nu poate fi demonstrat experimental. O 
celulă vie, pentru a supravieţui, trebuie să fie puternic con- 
servatoare. Ea trebuie să aibă o organizare moleculară fin 
acordată şi trebuie să posede mecanisme eficiente cu care 
să distrugă prompt orice moleculă care se abate de la planul 
de ansamblu. Orice nouă structură care apare în mediul său 

intern trebuie percepută ca o noxă fata de integritatea celu- 
lei. Aproape prin definiţie o nouă structură va provoca o 
afecțiune, căreia celula va face tot posibilul să-i reziste. Ne 
putem imagina structuri noi apărând în interiorul celulei şi 
scăpând de sub controlul ei ca un cancer într-un organism 
superior. Dar este mult mai uşor să ne imaginăm structuri 
noi venind din exterior asemenea bacteriilor infecțioase 
care, din cauza durității vieţii independente, sunt gata înzes- 
trate cu mijloacele defensive necesare pentru a face faţă 
eforturilor celulei de a le distruge. 

Principalul motiv pentru care găsesc ipoteza dublei ori- 
gini atrăgătoare filozofic este că se potriveşte cu imaginea 
generală a evoluţiei descrisă de Margulis. După Margulis, 
cei mai mulți dintre paşii importanţi ai evoluţiei celulare 
au fost generati de paraziți. Ipoteza dublei origini presu- 
pune că acizii nucleici au fost cei mai vechi şi cei mai de 
succes paraziți celulari. Ea extinde orizontul tabloului lui 
Margulis pentru a include nu numai celulele eucariote, ci 
şi celulele procariote. Ea sugerează că primele creaturi vii 
au fost celule cu un aparat metabolic controlat de enzime 
(molecule de tipul proteinelor), dar fără aparat genetic. Unor 
asemenea celule le va fi lipsit capacitatea de replicare exac- 
tă, dar ele puteau să crească, să se dividă şi să se reproducă 
de o manieră statistică aproximativă. Ele ar fi putut conti- 
nua să existe milioane de ani, diversificandu-si şi rafinându- 
şi treptat căile metabolice. Printre altele ele au descoperit 
cum să sintetizeze adenozintrifosfatul (ATP), molecula 
magică ce serveşte ca principal intermediar purtător de 
energie în toate celulele actuale. Celulele purtătoare de ATP 
erau capabile să funcționeze mai eficient şi au predominat 
în lupta darwinistă pentru existenţă. Cu timpul s-a nimerit 
ca aceste celule „să plesnească“ de ATP şi de alte molecule 
înrudite precum adenozinmonofosfatul (AMP). 

Fig. 2 Structurile moleculare ale adenozintrifosfatului (ATP) si 
adenozin 5’-monofosfatului (AMP), cunoscut si ca adenin nucleotid. 


Observăm acum faptul curios că aceste două molecule, 
ATP şi AMP, care au structuri chimice aproape identice (fig. 2), 
au funcţii total diferite, dar în aceeaşi măsură esențiale în 
celulele actuale. ATP este purtătorul universal de energie. 
AMP este una dintre nucleotidele care compun ARN-ul şi 
care funcționează ca elemente de informaţie în aparatul 
genetic. Pentru a transforma ATP în AMP, este de-ajuns să 
îndepărtezi două grupări fosfat. Sugerez că în celulele pri- 
mitive nu exista un aparat genetic, dar celulele erau saturate 
cu molecule de tipul AMP formate ca produs secundar al 
funcţiei de transportor de energie al ATP. Această situaţie 
era nu doar periculoasă, ci de-a dreptul explozivă şi, într-o 

celulă care din întâmplare dispunea de o rezervă neobişnuit 
de bogată de nucleotide, a avut loc un accident. Nucleoti- 
dele au început să efectueze experimentul lui Eigen de 
sinteză a ARN cu trei miliarde de ani înaintea lui Eigen. Cu 
ajutorul unor enzime preexistente, nucleotidele din interio- 
rul celulei au produs o moleculă de ARN, care în continuare 
s-a replicat pe sine însăşi. În acest mod, ARN-ul a apărut 
mai întâi în celulă ca o maladie parazitară. Probabil că 
primele celule în care a apărut boala ARN s-au îmbolnăvit 
şi au murit. Dar apoi, urmând schema lui Margulis, unele 
dintre celulele infectate au învăţat cum să supravieţuiască 
infecției. Viaţa bazată pe proteine a învăţat să tolereze viața 
bazată pe ARN: parazitul a devenit un simbiont. Şi apoi, 
foarte încet de-a lungul multor milioane de ani, viata bazată 
pe proteine a învăţat să se folosească de capacitatea de repli- 
care exactă pe care o punea la dispoziţie structura chimică 
a ARN. Simbioza primitivă dintre viaţa bazată pe proteine şi 
ARN-ul parazit a evoluat treptat până la o unitate armo- 
nioasă, aparatul genetic actual. 

Imaginea ARN-ului drept cea mai veche şi cea mai incu- 
rabilă dintre bolile noastre parazitare nu este decât o fante- 
zie poetică, nicidecum o teorie ştiinţifică serioasă. Totuşi 
pentru mine este atractivă din mai multe motive. În primul 
rând este conformă cu experienţa noastră că hardware-ul 
precedă software-ului. Celula actuală este ca o uzină chimi- 
că controlată de calculator în care proteinele joacă rolul de 
hardware, iar acizii nucleici, cu excepţiile deja menționate, 
pe acela de software. În evoluţia maşinilor şi calculatoa- 
relor, am dezvoltat întotdeauna hardware-ul mai întâi, înain- 
te de a începe să ne ocupăm de software. Mi se pare rezonabil 
ca evoluţia naturală să fi urmat acelaşi tipar. Un al doilea 
argument în favoarea teoriei parazitare a ARN vine din chi- 
mia aminoacizilor şi nucleotidelor. Aminoacizii, elementele 

constitutive ale proteinelor, pot fi sintetizati cu uşurinţă din 
materiale prebiotice plauzibile. Sinteza aminoacizilor într-o 
atmosferă reducătoare ipotetică a fost demonstrată de Miller 
în 1953 într-un experiment clasic. Deşi acum se consideră 
improbabil ca Pământul să fi avut vreodată o atmosferă 
reducătoare, trebuie să fi fost întotdeauna enclave locale în 
care existau condiţii reducătoare. În particular, existența 
aminoacizilor în anumiţi meteoriți foarte vechi dovedeşte 
că sinteza prebiotică a aminoacizilor este posibilă. Nucleo- 
tidele care constituie acizii nucleici sunt mult mai greu de 
sintetizat. Bazele azotate din nucleotide precum adenina şi 
guanina au fost sintetizate de către Ord din amoniac şi acid 
cianhidric. Dar obiectivul de a ajunge la o nucleotidă com- 
pletă plecând de la o bază azotată este o chestiune mult mai 
delicată. Mai mult, odată formate, nucleotidele sunt mai 
puţin stabile decât aminoacizii. Privind în detaliu restricțiile 
impuse de chimie, este cu mult mai uşor să ne imaginăm o 
picătură de apă pe Pământul prebiotic transformându-se 
într-o supă de aminoacizi decât să ne imaginăm acea pică- 
tură devenind o supă de nucleotide. Charles Darwin şi-a 
imaginat începutul vieții într-o „mică baltă caldă“ de pe supra- 
fata Pământului. Recent Thomas Gold şi alti autori (Gold, 
1992, 1998; Chyba şi McDonald, 1995) au sugerat că un me- 
diu fierbinte din adanc este un loc mai probabil al nasterii 
vieții. $i într-un caz, şi în celălalt nucleotidele ar fi greu de 
sintetizat şi uşor de distrus. Nucleotidele ar fi avut şanse 
mai bune să se acumuleze şi să polimerizeze dacă îşi aveau 
originea în procese biologice dinlăuntrul mediului protector 
al celulelor deja existente. 

Cel de-al treilea motiv pentru care prefer teoria ARN para- 
zitar este că poate fi experimental verificabilă. Dacă teoria 
este adevărată, celule vii ar fi putut să existe un timp înde- 
lungat înainte de a fi fost infectate cu acizi nucleici. Există 

microfosile, urme ale celulelor primitive, în pietre care 
datează de peste trei miliarde de ani. Este posibil ca unele 
dintre aceste microfosile să poată proveni de la celule mai 
vechi decât originea ARN. Este posibil ca microfosilele să 
conțină încă indicii ale naturii chimice a celulelor străvechi. 
Spre exemplu, dacă microfosilele ar evidenția în compo- 
zitia lor minerală prezervarea unei cantități semnificative 
de fosfor, aceasta ar fi o dovadă puternică în favoarea ipo- 
tezei după care celulele primitive erau deja dotate cu ceva 
asemănător unui aparat genetic actual. Din câte ştiu, pana 
acum nu s-au găsit astfel de dovezi. Nu ştiu dacă procesul 
de fosilizare ar putea lăsa intacte urme chimice ale acizilor 
nucleici. Dar atât timp cât există această posibilitate, avem 
ocazia să testăm ipoteza unei origini târzii a ARN prin obser- 
vatii directe. 


KIMURA 


Ultimul de pe lista mea de predecesori iluştri este geneti- 
cianul Motoo Kimura, care a murit în 1994 la cea de-a şapte- 
zecea aniversare a sa. Kimura a elaborat bazele matematice 
pentru o tratare statistică a evoluţiei moleculare (Kimura, 
1970) şi a fost principalul susținător al teoriei neutraliste a 
evoluţiei (Kimura, 1983). Teoria neutralistă spune că, de-a 
lungul istoriei vieţii de la începuturi până la sfârşit, fluctua- 
tiile statistice aleatorii au fost o cauză mai importantă a 
evoluţiei speciilor decât selecția darwinistă. Evoluţia prin 
fluctuații statistice aleatorii se numeşte derivă genetică 
(genetic drift). Kimura susţine că deriva genetică pune în 
mişcare evoluţia cu mai multă putere decât selecția naturală. 
Îi sunt dator lui Kimura pentru două motive diferite. În pri- 
mul rând, utilizez matematica lui Kimura ca instrument 
pentru a calcula comportamentul populațiilor de molecule. 

Matematica este corectă şi utilă indiferent dacă suntem sau 
nu adepţi ai teoriei neutraliste a evoluţiei. În al doilea rând, 
eu găsesc că teoria neutralistă a evoluției este utilă chiar 
dacă nu o accept ca pe o dogmă. După părerea mea, Kimura 
a exagerat în favoarea cauzei sale, dar cu toate acestea ima- 
ginea sa asupra evoluţiei poate fi uneori adevărată. Deriva 
genetică şi selecția naturală sunt ambele importante şi exis- 
tă momente şi locuri în care una sau cealaltă poate să pre- 
domine. În special cred că este rezonabil să presupunem că 
deriva genetică a predominat în cea dintâi fază a evoluţiei 
biologice, înainte de organizarea mecanismelor eredității. 
Chiar dacă teoria neutralistă nu ar fi adevărată în general, 
ea poate fi o aproximaţie utilă pentru a construi modele ale 
evoluţiei prebiotice. 

Nu ştim dacă evoluţia vieţii a fost treptată sau în salturi. 
Ar fi putut să fie un proces de creştere lentă întins de-a 
lungul a milioane de ani, sau un eveniment molecular sin- 
gular petrecut într-o fracțiune de secundă. De regulă selec- 
tia naturală este mai importantă în perioade lungi, iar deriva 
genetică în perioade scurte. Dacă gândim originea vieţii ca 
un proces lent, trebuie să o gândim ca pe un proces dar- 
winist condus de selecția naturală. Dacă gândim că a fost 
rapidă, atunci este adecvată imaginea lui Kimura asupra 
evoluţiei prin fluctuații statistice fără selecţie. În realitate, 
originea vieții trebuie să fi fost un proces complicat cu 
episoade de schimbare rapidă separate de perioade lungi de 
adaptare lentă. O descriere completă trebuie să ia în consi- 
derare atât deriva, cât şi selecţia. În calculele mele am recurs 
la privilegiul teoreticianului de a simplifica şi idealiza un 
proces natural. Am considerat originea vieții ca pe un eve- 
niment izolat având loc pe o scară de timp rapidă. În acest 
context ipotetic, pentru consecvență se cere să fie exami- 
nate consecinţele derivei genetice care acționează singură. 
Selecţia darwinistă va începe să lucreze după ce procesul 
derivei genetice îi va fi dat un obiect asupra căruia să lucreze. 

Dacă dorim să examinăm cu seriozitate ipoteza dublei 
origini, ipoteza potrivit căreia viaţa a început şi a înflorit 
fără să beneficieze de replicare exactă, atunci se cuvine să 
admitem că deriva genetică a rămas puternică, iar selecția 
naturală a rămas relativ slabă pe durata fazelor exploratorii 
ale evoluţiei timpurii. Dar aceasta nu înseamnă că selecţia 
darwinistă a trebuit să aştepte până ce viata a învăţat repli- 
carea exactă. Selecţia darwinistă nu este logic dependentă 
de replicarea exactă. Într-adevăr, Darwin însuşi nu ştia 
nimic despre replicarea exactă când a invocat ideea selec- 
tiei naturale. Selecţia darwinista trebuie să fi operat pentru 
a dirija evoluţia creaturilor vii chiar şi într-o vreme când 
acestor creaturi le va fi lipsit orice s-ar fi asemănat cu apa- 
ratul genetic actual. Tot ce este necesar selecției naturale ca 
să opereze este o oarecare ereditate a componentelor chi- 
mice ale unui organism la descendenții săi. Mostenirea (ere- 
ditatea) nu trebuie să fie exactă. Este suficient ca o celulă 
care se divide în două celule-fiice să transmită cu probabi- 
litate ridicată fiecăreia dintre fiicele sale o populație de 
molecule capabilă să continue forma sa specifică de meta- 
bolism. Selecţia darwinistă este inevitabilă de îndată ce apare 
ereditatea, indiferent cât de vag ar putea să fie mecanismul 
moştenirii. Atunci când aplic formalismul matematic al 
derivei genetice a lui Kimura pentru a descrie faza cea mai 
timpurie a originii vieții, nu înseamnă că prin aceasta l-aş 
urma pe Kimura în credința sa că deriva genetică a conti- 
nuat să fie dominantă şi mai târziu. Consider improbabil ca 
deriva genetică să fi dominat în continuare odată ce viața 
era ferm ancorată, chiar dacă formele primare ale vieţii erau 
incapabile de replicare exactă. 

Există multi alti predecesori iluştri în afara celor pe care 
i-am menţionat. Am ales să vorbesc despre aceştia şase — 
Schrédinger, von Neumann, Eigen, Orgel, Margulis şi 
Kimura — fiindcă fiecare dintre ei este, într-un anumit sens, 

atât om de ştiinţă, cât şi filozof. Fiecare dintre ei a adus 
biologiei nu numai măiestrie tehnică şi cunoaştere, ci şi un 
punct de vedere filozofic care se extinde dincolo de biologie 
peste întreaga ştiinţă. De la toți aceştia am împrumutat idei 
care s-au îmbinat pentru a forma împreună propria mea 
perspectivă filozofică. Originea vieții este una dintre puti- 
nele probleme ştiinţifice îndeajuns de ample pentru a face 
uz de idei din aproape toate disciplinele ştiinţifice. Schré- 
dinger i-a adus idei din fizică, von Neumann din logica 
matematică, Eigen şi Orgel din chimie, Margulis din ecolo- 
gie şi Kimura din biologia populațiilor. Ceea ce încerc să 
fac în această carte este să explorez conexiunile, să văd 
dacă logica matematică şi biologia populațiilor ar putea să 
pună noi întrebări cărora chimia să le poată da răspuns. 


2 
Experimente şi teorii 


Studiul evoluției prebiotice se împarte în trei perioade 
principale, care pot fi denumite geofizică, chimică şi bio- 
logică. Perioada geofizică se referă la istoria timpurie a 
Pământului şi în special la natura scoarţei terestre, a ocea- 
nului şi a atmosferei primitive. Perioada chimică se referă 
la sinteza materialelor chimice de construcţie ale vieții, prin 
procese naturale care operau în cadrul unor modele plauzi- 
bile ale atmosferei şi oceanului primitiv. Atunci când vor- 
bim de materiale de construcţie avem tendinţa să ne gândim 
la aminoacizi şi la nucleotidele monomere din care sunt 
alcătuite proteinele şi acizii nucleici din celulele actuale. 
Materialele de construcţie la începuturile vieţii ar fi putut 
să fie foarte diferite, dar majoritatea experimentelor care 
au explorat sinteza prebiotică au fost îndreptate către sinte- 
za aminoacizilor şi a nucleotidelor. Perioada biologică se 
referă la apariția organizării biologice, cu constituirea unei 
populaţii coordonate de molecule mari cu funcţii catalitice, 
dintr-un amestec aleatoriu de materiale de construcţie. Dacă 
materialele de construcție au fost aminoacizi şi nucleotide, 
moleculele mari ar fi fost proteine sau acizi nucleici. Dar 
probabil că organizarea biologică a început cu o populaţie 
de molecule mult mai eterogenă decât vedem în celulele 
actuale. 

În general se poate spune că perioadele geofizică şi chimi- 
că ale evoluţiei prebiotice sunt înțelese destul de bine. Cel 
puţin aceste două perioade sunt în mâinile unor experţi 
competenți şi nu am nimic semnificativ de adăugat la ceea 
ce au comunicat aceştia. Teoriile perioadei geofizice pot fi 
verificate prin observaţii abundente din domeniul geologiei. 
Teoriile perioadei chimice pot fi verificate prin experimente 
făcute de chimisti în laborator. Multe detalii mai trebuie 
elucidate, dar perioadele geofizică şi chimică nu mai sunt 
învăluite in mister. De aceea mi-am concentrat atenţia 
asupra perioadei biologice. Pentru mine problema originii 
vieţii este problema perioadei biologice, problema apariției 
organizării biologice din haosul molecular. Marile mistere 
rămân de lămurit în această perioadă biologică. Scopul con- 
tributiei mele a fost acela de a încerca să definesc precis ce 
înțelegem prin apariţia organizării biologice şi, prin urmare, 
să fac accesibilă studiului experimental perioada biologică. 


CHIMIE 


Perioada chimică a evoluţiei prebiotice a fost explorată în 
experimentul clasic al lui Miller din 1953 şi în multe expe- 
rimente ulterioare (Miller şi Orgel, 1974). Miller a prepa- 
rat o atmosferă reducătoare compusă din metan, amoniac, 
hidrogen şi apă; a trecut scântei electrice prin ea şi a colec- 
tat produsii de reacție. El a găsit un amestec de compuşi 
organici conținând o fracțiune remarcabil de mare de amino- 
acizi. În special a găsit alanină cu un randament de 2%. Gli- 
cina şi alanina sunt cei mai simpli dintre cei douăzeci de 
aminoacizi din care toate organismele vii îşi construiesc 
proteinele. Miller a descoperit de asemenea că atunci când 
adăuga hidrogen sulfurat în atmosferă obținea randamente 

remarcabile ale aminoacizilor esentiali cu sulf metionina şi 
cisteina. Experimentul functiona aproape la fel de bine cu 
o atmosferă compusă din hidrogen, azot şi oxid de carbon. 
În schimb, eşua complet într-o atmosferă oxidantă conţinând 
oxigen liber sau bioxid de sulf. De asemenea, eşua aproape 
complet într-o atmosferă neutră compusă din azot, bioxid 
de carbon şi apă, producând aminoacizi cu randamente ex- 
trem de mici. Experimentele lui Miller au fost repetate de 
alții cu multe variaţii, utilizând lumină ultravioletă sau ra- 
diatii ionizante ca sursă de energie în locul descărcărilor 
electrice. Rezultatele sunt întotdeauna concordante. Aportul 
de energie într-o atmosferă reducătoare produce aminoacizi 
în cantităţi substanţiale. Aportul de energie într-o atmosferă 
neutră sau oxidantă nu produce aşa ceva. 

Sinteza prebiotică a nucleotidelor este o problemă mai 
dificilă. Eforturile de a sintetiza nucleotide direct din com- 
ponentele lor elementare printr-un experiment de tip Miller 
nu au avut succes. Nucleotidele sunt molecule asimetrice 
alcătuite din trei parti: o bază organică, un zahar şi un ion 
fosfat. Modul cel mai plauzibil de a sintetiza o bază orga- 
nică a fost demonstrat experimental de către Oró în 1960. 
Oró a preparat o soluţie concentrată de cianură de amoniu 
în apă şi a lăsat-o pur şi simplu să stea. El a descoperit că 
cianura de amoniu se transforma în baza azotată adenina cu 
un randament de 0,5%. Adenina este una dintre cele patru 
baze azotate (adenina, timina, guanina şi citozina) care joacă 
un rol activ în ADN. Oro a reuşit să sintetizeze şi guanina 
într-un mod asemănător. Dar materia primă, cianura de amo- 
niu, este improbabil să fi fost abundentă în apele de supra- 
față de pe Pământ dacă atmosfera nu era reducătoare. 
Experimentul lui Or6, ca şi experimentul lui Miller, necesită 
o atmosferă reducătoare ca să reuşească. Nu este uşor de 
imaginat o soluţie de cianură de amoniu care în condiții 

naturale să atingă o concentrație suficientă pentru ca sinteza 
lui Or6 să se desfăşoare cu randament ridicat. Leslie Orgel 
a sugerat o modalitate în care aceasta ar fi putut să aibă loc. 
Dacă o baltă conţinând o soluţie diluată de cianură de amo- 
niu îngheaţă, gheața de la suprafaţă va fi formată din apă 
aproape pură, iar soluţia din lichidul neinghetat devine din 
ce în ce mai concentrată pe măsură ce procesul de înghețare 
avansează. Dacă temperatura coboară încet şi inghetul con- 
tinuă fără salturi, rezultatul final va fi un volum mic de solu- 
tie concentrată de cianură de amoniu pe fundul bălții, care 
în particular poate fi o soluţie eutectică.! Temperatura la 
care soluția eutectică îngheaţă în cele din urmă este —22* C. 
În măsura în care se poate imagina, soluţia concentrată ar 
putea rămâne neperturbată în apropiere de —20° C un timp 
suficient de lung pentru a produce adenină prin reacția Oró. 
Aşa cum a remarcat Leslie Orgel, ceea ce ne trebuie ca să 
obținem o sinteză naturală de baze azotate pentru nucleo- 
tide nu este o supă caldă, ci o supă foarte rece. 

Sinteza Or6 a bazelor azotate din nucleotide reclamă 
condiții mult mai speciale decât sinteza Miller a amino- 
acizilor. De asemenea, zaharul component din nucleotide 
este dificil de obţinut. Zaharul poate fi sintetizat destul de 
eficient dintr-o soluție concentrată de formaldehida. For- 
maldehida este o moleculă care poate fi întâlnită în norii de 
pe cer. Dar sinteza zaharurilor, la fel ca şi sinteza Ord, recla- 
mă concentraţii mari. lar formaldehida, ca şi cianura de 
amoniu, preferă o atmosferă reducătoare. Este improbabil 
ca atât bazele, cât şi zaharul să se formeze spontan în con- 


1. Un sistem eutectic descrie un amestec omogen de specii chi- 
mice într-o proporție moleculară sau atomică unică la care sistemul 
se topeşte sau îngheaţă ca un întreg unitar la o temperatură specifică 
(temperatura eutectică), întrucât cele două componente formează 
împreună o super-retea cristalină comună. 

ditii neutre. Cea de-a treia componenta a nucleotidelor este 
ionul fosfat. Acesta este singura componenta care se intal- 
neste in mod natural ca un constituent mineral in roci $i in 
apa de mare şi care nu trebuie să fie sintetizată. 

Prin urmare, am gasit modalitati posibile, desi improba- 
bile, prin care fiecare din cele trei componente ale unei 
nucleotide poate să apară într-un mediu prebiotic. Dificul- 
tati încă şi mai mari se întâlnesc atunci când încercăm sa 
găsim o cale naturală pentru a lega între ele cele trei părți 
în structura geometrică adecvată. Dacă legăturile se fac la 
întâmplare, doar aproximativ una din o sută de molecule 
va fi corectă din punct de vedere stereochimic. Doar mole- 
culele legate corect pot să polimerizeze pentru a forma acizi 
nucleici. Este greu de imaginat un proces prebiotic care ar 
putea să separe o nucleotidă alcătuită corect de cele nouă- 
zeci şi nouă de surori diforme ale sale. În sfârşit, nucleo- 
tidele alcătuite corect sunt instabile în soluţie şi tind să 
hidrolizeze înapoi în componentele lor. Nu putem presu- 
pune că nucleotidele s-au acumulat în mod continuu în bălți 
primitive timp de mii de ani. Rata de sinteză a nucleotidelor 
trebuie să fie ridicată pentru a ţine ritmul cu rata de hidro- 
liza. În organismul nostru nucleotidele sunt stabile numai 
pentru că sunt împachetate în elice duble care le protejează 
de hidroliză. În lumea primitivă nucleotidele trebuie să fi 
fost păsări rare, greu de sintetizat şi uşor de disociat. Încă 
nu a descoperit nimeni o modalitate de a le construi din 
componente suficient de repede astfel încât să aibă o şansă 
rezonabilă de a se găsi unele pe altele şi de a se combina în 
elice stabile înainte de a fi hidrolizate. 

Rezultatele a treizeci de ani de experimentare chimică 
intensivă au arătat că sinteza prebiotică a aminoacizilor este 
uşor de simulat într-un mediu reducător, dar sinteza pre- 
biotică a nucleotidelor este dificilă în orice fel de mediu. 

Nu putem spune că sinteza prebiotică a nucleotidelor este 
imposibilă. Ştim doar că, dacă ea a avut loc, a avut loc 
printr-un proces pe care nici unul din chimiştii noştri nu a 
fost destul de inteligent pentru a-l reproduce. Se poate 
aprecia că această concluzie favorizează ipoteza dublei 
origini şi că argumentează împotriva ipotezei originii unice 
a vieţii. Ipoteza originii unice reclamă sinteza prin pro- 
cese naturale a aminoacizilor şi a nucleotidelor înainte de 
începutul vieţii. Ipoteza dublei origini reclamă sinteza pre- 
biotică numai pentru aminoacizi, iar nucleotidele se for- 
mează ulterior ca un produs secundar al metabolismului 
proteinelor. Dovezile provenite din simulări chimice nu 
infirmă ipoteza originii unice, dar argumentează împotriva 
sa cu mare probabilitate. 


GENETICĂ ŞI PALEONTOLOGIE 


Am rezumat câteva dovezi din chimie privind originea vieții. 
Acum voi discuta dovezi din genetică şi paleontologie. 
Principalul adevăr desprins din genetică afirmă că aparatul 
genetic este universal. Prin aparat genetic înțeleg sistemul 
ribozomilor şi moleculelor de ARN de transfer care permite 
unei celule să decodifice o genă dintr-un acid nucleic sub 
forma unei proteine în conformitate cu codul triplet. În 
celulele actuale gena este transcrisă într-o moleculă de ARN 
mesager înaintea translaţiei. Formele ARN mesager pre- 
zintă o variabilitate ridicată de la o specie la alta. Codul 
triplet este încorporat în moleculele ARN de transfer şi este 
acelaşi în toate celulele cu excepţia unor diferenţe minore. 
Universalitatea aparatului genetic este un argument puter- 
nic al conceptului că toate celulele existente sunt descendenți 
ai unui strămoş comun. Trebuie să fi existat un cel-mai- 

târziu-strămoş comun unic, o celulă singulară ale cărei 
progenituri s-au diversificat în nenumăratele ramuri ale arbo- 
relui evoluţiei. Din datele geneticii ştim că acest cel-mai- 
târziu-strămoş comun poseda deja un aparat genetic complet 
în esenţă cu acelaşi cod triplet ca şi celulele actuale. 
George Fox şi Carl Woese au fost principalii investiga- 
tori ai celor mai timpurii ramificații ale arborelui evoluției. 
Ei au trasat ramurile timpurii prin măsurători cantitative ale 
gradului de înrudire între secvențele de nucleotide ale ARN 
ribozomal din celule de o mare diversitate. Moleculele de 
ARN ribozomal, jucând un rol crucial în funcţionarea apa- 
ratului genetic, sunt puternic conservatoare, iar secvențele 
lor se modifică extrem de lent. Cu toate acestea, ele se mo- 
difică, iar divergenta dintre secvenţe între două celule 
măsoară, foarte aproximativ, timpul scurs de când cele două 
celule aveau un strămoş comun. Urmărind în acest fel rela- 
tiile dintre celule, arborele evoluţiei evidenţiază trei ramifi- 
cări majore reprezentând o divergență a tipurilor de celule 
cu mult mai veche decât diviziunea ulterioară a organis- 
melor în animale şi plante. Mai mult decât atât, aparatul gene- 
tic al organitelor de felul cloroplastelor şi mitocondriilor 
din celulele eucariote nu aparține aceleiaşi ramuri princi- 
pale a arborelui ca aparatul genetic din nucleele celulelor 
eucariote. Diferenţele de la nivelul aparatului genetic între 
organite şi nucleu este cea mai puternică dovadă ce con- 
firmă teoria lui Lynn Margulis potrivit căreia organitele din 
celulele eucariote actuale au fost iniţial celule independente 
trăind libere şi doar ulterior au devenit paraziți ai gazdelor 
eucariote. În conformitate cu această teorie, succesul evo- 
lutiv al celulelor eucariote a fost datorat politicii de libera 
imigrație a acestora. Asemenea Statelor Unite ale Americii 
în secolul al XIX-lea, celula eucariota a oferit adăpost săra- 
cilor şi celor fără acoperiş deasupra capului şi a exploatat 

talentele acestora în scopurile sale proprii. Se înţelege de 
la sine că atât în Statele Unite, cât si în celula eucariota, 
odată ce vechii imigranți s-au instalat confortabil şi locul 
lor în societate a fost stabilit, ei vor face tot posibilul ca să 
închidă uşa oricăror presupuşi noi imigranţi. 

Există anumite diferente, nu numai în secvențele mole- 
culelor de ARN ribozomal, ci chiar şi în codul genetic, între 
mitocondrii şi celulele care trăiesc independent. Mitocon- 
driile diferitelor specii au variaţii minore ale codului care 
nu se mai întâlnesc în alte locuri. Acest fapt este o dovadă 
suplimentară a originii parazitare a mitocondriilor. Cu toate 
acestea, existența diferenţelor este mai putin importantă 
decât faptul că diferenţele sunt foarte mici. Chiar şi în cazu- 
rile cele mai frapante, codul mitocondrial este apropiat de 
codul standard, şi cele două coduri nu pot să nu fie genetic 
legate. Exceptiile de la universalitatea codului nu pot slăbi 
argumentul ce susține convingerea că mitocondria şi gazda 
sa, indiferent cât de mult timp ar fi putut să fie separate, au 
descins initial dintr-un strămoş comun. 

Argumentul existenţei unui strămoş comun se aplică 
numai celulelor şi organitelor care posedă un aparat genetic 
de translație. El nu se aplică creaturilor de felul virusurilor 
care se reproduc numai în interiorul celulelor şi care împru- 
mută aparatul genetic al celulelor pe care le invadează. 
Structurile genetice ale virusurilor nu ne dau dovezi directe 
ale vechimii lor. Virusurile pot fi foarte vechi, după cum se 
poate să fi apărut comparativ recent ca plasmide, respectiv 
ca fragmente de acizi nucleici detaşate din cromozomii 
celulelor normale şi ducând o existență mai mult sau mai 
puţin independentă în interiorul celulelor. Un virus ar putea 
să nu fie nimic mai mult decât o plasmidă care a învăţat să 
supravieţuiască în afara celulei sale gazdă acoperindu-se 
cu un înveliş de proteine. Alternativ, un virus poate fi un 

descendent puternic degenerat al unei celule normale care 
a adoptat un mod de viata parazitar şi care şi-a pierdut toate 
funcțiile metabolice. Originea virusurilor încă rămâne o 
întrebare deschisă. Tot ce putem spune sigur deocamdată 
este că, întrucât virusurile, aşa cum există acum, sunt total 
parazitare, trebuie să fi existat celule înaintea lor. Nu putem 
să ne imaginăm sub nici o formă un virus apărând mai întâi 
şi transformându-se ulterior într-o celulă. 

Ştim încă şi mai puține despre originea posibilă a mis- 
teriosului grup de organisme cărora li s-a dat numele de 
„prioni“. Acestea sunt organismele responsabile pentru unele 
boli cu degenerescenta lentă a sistemului nervos central: 
scrapia la ovine, kuru şi boala Creutzfeldt-Jakob la om şi, 
cea mai faimoasă, encefalopatia spongiformă bovină (boala 
vacii nebune)!. Când aceste boli au fost identificate şi stu- 
diate, agenţii patogeni au fost presupuşi inițial a fi virusuri. 
Carleton Gajdusek a spus în alocutiunea sa pentru premiul 
Nobel (Gajdusek, 1977) povestea dramatică a bolii kuru, 
care aproape că a exterminat tribul fore din Noua Guinee. 
Oamenii din tribul fore aveau obiceiul de a consuma creie- 
rul membrilor decedați ai tribului. Gajdusek a oprit epide- 
mia convingându-i pe băştinaşi că creierul uman nu este bun 
pentru sănătatea lor. Dar toate încercările de a găsi virusul 
kuru au eşuat. Stanley Prusiner (Prusiner, 1982, 1991) a 
lucrat multi ani la analiza chimică a agentului scrapiei şi a 
ajuns la concluzia că nu poate fi un virus. Cu titlu de probă, 
el a identificat agentul ca o formă modificată a unei proteine. 
I-a dat numele de „prion“, cu sensul de particulă infecțioasă 


1. Encefalopatia spongiformă bovină are o perioadă de incubație 
lungă, de la 3 la 8 ani. În Marea Britanie, tara cea mai grav afectată, 
aceasta a ucis 163 de oameni în 2008, aşteptându-se la data respec- 
tivă ca numărul acestora să crească din cauza perioadei lungi de 
incubație a bolii. 

proteinică. Dar tot ce se ştie cu siguranţă este că agentul se 
multiplică şi produce boala la nivelul creierului animalelor, 
precum şi faptul că este unic în lumea vie prin aceea că nu 
dă un răspuns pozitiv la nici unul din testele chimice stan- 
dard pentru prezenţa acizilor nucleici. Se presupune, dar 
nu este dovedit, că prionul este o proteină pură fără nici un 
acid nucleic. Cum reuşeşte să se reproducă fără un acid 
nucleic este deocamdată un mister. Probabil că a găsit o cale 
prin care să invadeze celulele nervoase şi să inducă transfor- 
marea proteinelor din celulă în copii ale sale. Pentru ca acest 
lucru să fie posibil, prionul trebuie să fie o proteină de acelaşi 
tip ca proteinele ce există în mod natural în celulele ner- 
voase. Structura şi ciclul de viaţă al prionilor sunt studiate 
acum intens in multe locuri şi, cu putin noroc, în câţiva ani 
vom înţelege prionii tot aşa cum înţelegem virusurile. Inte- 
legerea structurii lor poate sau nu să ne conducă şi la intele- 
gerea originii lor.! 

În această carte pun în valoare toate dovezile pe care le 
pot aduna în sprijinul ipotezei că viaţa are o dublă origine. 
Ipoteza dublei origini implică faptul că primele sisteme vii 


1. Prionii nu sunt considerați organisme vii, ci numai forme 
modificate conformational ale unor proteine ce se propaga trans- 
mitand starea conformationala alterată proteinelor normale. Ei ac- 
tioneaza ca o matrita; prionii nou formaţi alterează la rândul lor 
structura altor proteine. De aceea propagarea prionilor depinde de 
prezenţa anumitor proteine cu structură spaţială normală. Odată 
patrunsi în organism, prionii declanşează o reacţie în lant prin care 
se multiplica in cantitati mari. Prionii induc formarea de amiloid, in 
care proteinele sunt agregate in conformatia de foaie pliata (beta). 
Structura alterata este extrem de stabila si se acumuleaza in celula 
infectată cauzându-i moartea. Prionii sunt rezistenți la denaturarea cu 
agenți chimici şi fizici. Ei apar sub forma unor tulpini diferite cu struc- 
turi uşor diferite şi, ca atare, pot suferi mutații, prezentând selecție 
naturală asemenea altor forme de replicare. 

aveau capacitatea de a metaboliza, dar nu şi pe aceea de a 
se replica, precum şi că erau alcătuite din molecule asema- 
nătoare proteinelor, şi nu acizilor nucleici. În aceste condiţii 
cititorul s-ar putea aştepta din partea mea să revendic exis- 
tenta prionului ca pe o dovadă ce confirmă respectiva ipo- 
teză. Nu fac o asemenea revendicare. Prionul ar fi fost o 
confirmare numai dacă s-ar fi putut dovedi că este o relicvă 
primitivă descinzând direct din primele organisme care au 
trăit înaintea dezvoltării aparatului genetic cu acizi nucleici. 
Există mai multe motive puternice care mă conving, oricât 
de mult aş fi dorit să descopăr o asemenea relicvă, că prio- 
nul nu este primitiv. Prionul este asemenea unui virus prin 
faptul că are un ciclu de viata extrem de specializat şi total 
parazitar. Mai mult chiar decât un virus, el trebuie să aibă 
o structură chimică strâns legată de celula pe care o inva- 
dează. Este greu de imaginat că o celulă primitivă, după ce 
stă ascunsă prin unghere răzlețe ale Pământului timp de mi- 
liarde de ani, s-ar pomeni în mod miraculos că este preadap- 
tată la chimia unui organ atât de sofisticat precum creierul 
unei ovine. Este cu mult mai probabil că prionul îşi are 
originea în timpurile moderne şi într-un fragment desprins 
dintr-o celulă cerebrală. Un alt argument contra vechimii 
prionului este improbabila supravieţuire a celulelor fără 
aparat genetic în competiţia cu celulele de tip actual. Dacă 
celulele fără aparat genetic au existat într-adevăr, nu se poate 
să fi avut o agilitate, o mobilitate şi o capacitate de răspuns 
cât de cât comparabile cu cele ale celulelor actuale. După 
standardele actuale, ele trebuie să fi fost grotesc de inefi- 
ciente, lente şi „oarbe“. De îndată ce aparatul genetic a fost 
pus la punct, celulele care au beneficiat de el au avut un avan- 
taj copleşitor asupra formelor timpurii de viață. Indiferent 
cât de mult timp va fi durat evoluţia formelor nereplicative 
ale vieţii, indiferent cât de mare va fi fost varietatea acestor 

forme, nu am putea să ne aşteptăm ca vreo relicvă vie din 
acea epocă să fi supravieţuit. Prionul este o descoperire pal- 
pitantă şi importantă, dar este improbabil să arunce în mod 
direct lumină în problema originii vieţii. 

Dovezile înrudirilor genetice adunate de Carl Woese şi 
alții atestă că toate celulele existente au un strămoş comun, 
dar nu stipulează o dată absolută pentru epoca ultimului 
strămoş comun. Dovezile genetice ne furnizează o bună 
datare relativă a diferitelor ramuri desprinse din arborele 
evoluţiei, dar nu ne oferă nici o datare absolută. Pentru o 
periodizare absolută trebuie să ne îndreptăm către dovezile 
paleontologiei. Pionierul în descoperirea dovezilor fosile 
pentru datarea absolută a vieții primare a fost E.S. Barghoorn. 
Roca în care microfosilele sunt prezervate cel mai bine este 
silicea (chert), denumirea geologică a rocii de cuarţ cu 
granulaţie fină numită cremene sau silex în limbajul comun. 
Silicea se formează prin precipitarea lentă a bioxidului de 
siliciu dizolvat în apă, un proces ce supune unor solicitări 
minime micile organisme pe care le înglobează. Odată for- 
mată, silicea este dură şi chimic inertă, astfel încât fosilele 
din structura sa sunt bine protejate. Microfosilele pe care 
le-au colectat Barghoorn şi alţii sunt mici vezicule în care 
cu greu s-ar putea distinge structura internă. Originea orga- 
nică nu este cunoscută cu precizie pentru toate acestea. Nici 
eu nu pretind că aş putea decide dacă o veziculă microsco- 
pică este o celulă fosilă sau un grăunte banal de praf. Voi 
accepta verdictul experţilor care afirmă că majoritatea aces- 
tor formațiuni sunt fosile reale. 

Rezultatele unui mare număr de observaţii asupra micro- 
fosilelor pot fi recapitulate pe scurt după cum urmează. Voi 
folosi termenul eon cu sensul de un miliard de ani. În roci 
cu o datare demnă de încredere de aproximativ 3 eoni, cele 
mai multe din Africa de Sud, găsim microfosile asemănă- 

toare bacteriilor actuale în privința formei si mărimii. În 
roci datate cu vârste de aproximativ 2 eoni, îndeosebi din 
Canada, găsim fosile ce se aseamănă algelor procariote 
actuale, inclusiv lanțuri de celule si alte structuri multice- 
lulare. În roci cu vârste de aproximativ 1 eon, mai ales din 
Australia, găsim fosile care se aseamănă cu celulele euca- 
riote actuale, cu oarecare urme de structură internă. Fosilele 
sunt prea mici pentru a fi analizate chimic cu precizie, dar 
în grupul de 3 eoni s-au găsit hidrocarburi cu lanțuri lungi, 
iar grupul de | eon conține reziduuri de porfirina rezultate 
probabil de la clorofilă. 

Datarea geologică a diferitelor grupe de fosile este remar- 
cabil de precisă si demnă de încredere. Din păcate nu stim 
la fel de sigur ce anume datăm. Nu stim cum să identificam 
diferitele fosile cu anumite ramuri ale arborelui evoluției. 
Cu excepția unor asemănări generale în ce priveşte mări- 
mea si forma, nu există nici o dovadă că celulele din grupul 
de 3 eoni erau rudele bacteriilor actuale. Nu există nici o 
dovadă că posedau aparatul genetic actual cu ribozomi si 
ARN de transfer. Nu există nici o dovadă a prezenței aci- 
zilor nucleici în nici una dintre vechile fosile. Atât cât ne 
arată dovezile, celulele din grupul de 3 eoni ar fi putut să 
fie atât celule de tip actual cu aparat genetic complet, cât $i 
celule de tip rudimentar lipsite de acizi nucleici, sau orice 
între acestea două. Numai celulele din grupul de 1 eon erau 
în mod clar celule de tip actual cu caracteristici eucariote. 
Atât cât ne indică dovezile, ultimul stramos comun al tutu- 
ror celulelor vii ar fi putut trăi înaintea grupului fosil de 
3 eoni, sau între grupurile de 3 eoni şi 2 eoni, sau chiar mai 
târziu decât grupul de 2 eoni. Datarea ultimului strămoş 
comun necesită o legătură demnă de încredere a punctelor 
de ramificație ale arborelui evoluției cu diferitele grupuri 
de fosile. Problema cea mai urgentă a geneticii evolutive 

şi a paleontologiei este de a stabili o calibrare a vârstelor 
relative determinate de înrudirile genetice în termeni de 
vârste absolute determinate de geologie. Până când proble- 
ma va fi rezolvată, nici dovezile genetice şi nici dovezile 
paleontologice nu vor fi suficiente pentru a determina data 
ultimului nostru strămoş comun. 

Intervalul de timp dintre începutul vieții şi ultimul stră- 
moş comun se poate să fi fost foarte lung. O anume dovadă 
geologică recentă a pus la îndoială anumite noţiuni pre- 
concepute şi a ridicat noi întrebări cu privire la data originii 
vieţii. Noua dovadă vine de la cea mai veche rocă terestră 
cunoscută, din Groenlanda. Rocile din Groenlanda sunt da- 
tate cu un grad ridicat de certitudine ca fiind vechi de cel 
putin 3,8 eoni. Ele contin mici incluziuni carbonatice care 
trebuie să fie cel putin la fel de vechi ca şi rocile. O analiza 
de fineţe cu microfascicule de particule asupra abundenței 
izotopilor de carbon în incluziuni a evidențiat o sărăcire în 
izotopul °C într-o măsură caracteristică pentru carbonul 
procesat biologic (Mojzsis et al., 1996). Aceasta sugerează 
că viaţa exista pe Pământ la scurt timp după bombardamen- 
tul cu asteroizi care a acoperit platourile lunare cu cratere 
dense. Vârsta rocilor aduse de pe Lună de către astronauții 
misiunilor Apollo a fost determinată cu acuratețe. Impactu- 
rile masive pe Lună au avut loc până în urmă cu 3,8 eoni. 
Impacturi la fel de masive trebuie să fi avut loc şi pe Pământ 
în aceeaşi perioadă. Nimeni nu se aştepta ca viata să fi apa- 
rut pe Pământ aşa devreme, dar dovezile din Groenlanda 
trebuie să fie luate în serios. Până recent opinia tradițională 
era că viața a apărut pe Pământ cândva în urmă cu 3,5 până 
la 3,8 eoni. Noile dovezi din Groenlanda sugerează că viata 
poate să fie mai veche decât ne aşteptam. Se pare că ea era 
larg răspândită pe Pământ chiar înainte ca era marelui bom- 
bardament să se fi încheiat. 

BIOSFERA ADÂNCĂ ŞI FIERBINTE 


La vremea experimentelor lui Miller şi multi ani după aceea, 
opinia predominantă printre experţi era aceea că atmosfera 
primitivă a Pământului era reducătoare. Această credință 
se baza pe dovezi astronomice. Cu ajutorul radiotelescoa- 
pelor cu unde milimetrice, radioastronomii au observat că 
galaxia noastră este dens populată cu nori moleculari conti- 
nând mari cantități de hidrogen molecular, apă, amoniac, 
monoxid de carbon, alcool metilic, acid cianhidric şi alte 
molecule, toate reducătoare. Observațiile au arătat de ase- 
menea că aceşti nori moleculari sunt localizati acolo unde 
în prezent se formează stele prin condensarea gravitațională 
a gazului purtător de molecule. Se presupune că Pământul 
şi Soarele s-au format prin condensarea unui nor molecular 
similar în urmă cu 4,5 eoni. Părea rezonabilă presupunerea 
că Pământul primitiv conţinea cantități enorme ale aceloraşi 
molecule reducătoare pe care le detectăm acum în norii mo- 
leculari. Atmosfera originară a Pământului se poate să fi 
fost îndepărtată de multe ori de radiaţia solară intensă sau 
de impactul violent al asteroizilor pe măsură ce se acumula 
materialul solid. Cu toate acestea, se credea că atmosfera 
rămasă după ce sistemul solar s-a constituit în calmul ce a 
urmat după violența iniţială era compusă în principal din mo- 
leculele care există din abundență în spaţiu. Experții credeau 
că în perioada când a apărut viata atmosfera Pământului 
era reducătoare şi conţinea compusii bogaţi în hidrogen — 
amoniac, metan şi hidrogen molecular — pe care Miller îi 
folosise în experimentul său. Se credea că experimentul lui 
Miller a fost o simulare realistă a chimiei prebiotice de pe 
Pământul primitiv. Dar acum nimeni nu mai crede asta. 
Dovezile aduse din două direcţii au relevat că atmosfera 
reducătoare, dacă a existat vreodată, dispăruse în urmă cu 

aproximativ 3,8 eoni la momentul când bombardarea puter- 
nică a Pământului cu meteoriți încetase. În primul rând 
există dovezi directe din geologie. Roci sedimentare răspân- 
dite pe suprafața Pământului primitiv, incluzând carbonati 
şi diferite forme de oxizi ai fierului, au fost datate cu pre- 
cizie şi prezintă vârste mergând de-a lungul timpului până 
în urmă cu 3,8 eoni. Aceste roci nu s-ar fi putut forma în 
condiţii reducătoare. Compoziţia lor arată că atmosfera era 
neutră cu 3,8 până la 2 eoni în urmă, când a apărut oxigenul 
molecular. Atmosfera a devenit oxidantă după ce viaţa fusese 
ferm stabilită, iar organismele fotosintetice au început să 
producă oxigen liber în mari cantități. 

A doua serie de dovezi privind atmosfera timpurie neu- 
tră derivă din raritatea gazelor inerte rămase în atmosfera 
terestră actuală. Neonul este cel de-al şaptelea cel mai abun- 
dent element din Univers şi se găseşte din plin în norii mo- 
leculari din care s-a condensat Pământul. Orice atmosferă 
primitivă reducătoare care ar fi supraviețuit după încetarea 
bombardamentului masiv ar fi trebuit să conţină o proporţie 
mare de neon. Neonul ar fi trebuit să fie la fel de abundent 
ca azotul. După ce ipotetica atmosferă reducătoare ar fi deve- 
nit mai târziu neutră sau oxidantă, neonul ar fi rămas în 
continuare. Dar astăzi raportul neon—azot în atmosferă este 
de 1 la 60 000. Atmosfera bogată în azot şi săracă în neon 
trebuie să fi fost generată, probabil, de vulcanii care elimi- 
nau gaze din interiorul Pământului, la mult timp după ce 
atmosfera primitivă reducătoare a fost îndepărtată. Se prea 
poate ca atmosfera reducătoare să fi fost îndepărtată înainte 
ca Pământul să se nască. Când Pământul s-a condensat din 
norul molecular, norul era deja diferențiat în gaze şi pul- 
bere. Pulberea, conţinând moleculele nevolatile, mai ales 
silicați şi metale, incluzând şi o anumită fracțiune de grafit 
şi gheaţă, s-a condensat şi a format Pământul. Gazele, conti- 

nând neon, hidrogen molecular, metan şi amoniac, precum 
şi toate celelalte molecule reducătoare necesare pentru ca 
experimentul lui Miller să reuşească, nu au condensat în 
vecinătatea Pământului, ci au fost împinse la mare distanță 
de radiaţia Soarelui, pentru a-l forma pe Jupiter şi celelalte 
planete dincolo de acesta. Raritatea neonului demonstrează 
că atmosfera Pământului la momentul când a apărut viața 
nu avea legătură cu gazele pe care le observăm în norii de 
pe cer. Când a apărut viata atmosfera era neutră. Experimen- 
tul lui Miller arată numai ce s-ar fi putut întâmpla dacă 
împrejurările ar fi fost diferite. 

De când tabloul seducător al lui Miller descriind o baltă 
plină de aminoacizi dizolvati sub o atmosferă reducatoare 
a fost discreditat, un nou tablou seducător a venit să-i ia 
locul. În noul tablou viata s-a născut într-o groapă mică, 
adâncă, întunecată, fierbinte de pe fundul oceanului. Patru 
descoperiri experimentale în succesiune rapidă au făcut noul 
tablou să pară plauzibil. Prima descoperire este abundența 
actuală a vieţii în jurul emisiilor termale de la nivelul coa- 
melor muntoase subacvatice situate în mijlocul oceanelor la 
câțiva kilometri sub suprafață, acolo unde se eliberează in 
ocean apă fierbinte venind de la mare adâncime. Apa dever- 
sată în ocean este saturată cu hidrogen sulfurat şi sulfuri 
metalice şi asigură un mediu reducător independent de 
atmosfera de la suprafaţă. Cea de-a doua descoperire este că 
în zilele noastre există viata bacteriană în straturi de roci 
aflate la mare adâncime, în locuri unde contactul cu viața 
de la suprafaţă este improbabil. Cea de-a treia descoperire 
sunt fenomenele uimitor de asemănătoare cu viata observate 
în laborator, când apa fierbinte saturată cu sulfuri solubile 
de fier este vărsată în apă rece (Russell et al., 1994). Sulfurile 
precipită sub formă de membrane şi formează bule gelati- 
noase. Bulele arată ca posibili precursori ai celulelor vii. Pe 

suprafața membranelor sunt adsorbite molecule organice 
din soluţie, iar complecşii sulfurilor metalice catalizează pe 
suprafaţă o varietate de reacții chimice. Cea de-a patra dova- 
dă e descoperirea că majoritatea celor mai vechi linii de 
bacterii sunt termofile, adică specializate în a trăi şi a creşte 
în medii fierbinţi (Nisbet, 1995). Liniile arhaice au fost iden- 
tificate prin punerea cap la cap a secventelor de baze din 
ARN ribozomal din multe specii şi folosind similaritatile şi 
diferenţele observate pentru a construi un arbore filogenetic. 
Arborele filogenetic are o rădăcină ce reprezintă secvența 
ipotetică a ARN ribozomal din ultimul strămoş comun al tutu- 
ror fiinţelor vii. Liniile cele mai vechi sunt cele care se rami- 
fică cel mai aproape de rădăcina copacului. Ele sunt găsite 
astăzi predominant în izvoare termale, deseori în locuri unde 
temperatura apei este aproape de punctul de fierbere. 
Aceste patru seturi de dovezi — din lanțurile muntoase 
ale oceanelor, din forajul de mare adâncime, din experimen- 
te de laborator şi din analiza genetică — se combină într-o 
imagine credibilă a originii vieţii într-un mediu fierbinte şi 
adânc. Deoarece nu ştim aproape nimic despre originea vieții, 
nu avem nici o bază pentru a declara orice habitat posibil 
al vieții ca probabil sau improbabil până ce nu l-am explo- 
rat. Imaginea începuturilor vieţii într-o crevasă adâncă şi 
fierbinte este pur speculativă şi nu e în nici un caz demon- 
strată. Ea are un corolar important. Dacă este adevărată, ea 
are implicatia că originea vieţii a fost în mare măsură inde- 
pendenta de condiţiile de la suprafața planetei. Iar aceasta im- 
plică în continuare că viaţa ar fi putut să se nască la fel de 
uşor pe Marte ca şi pe Pământ (Gold, 1992, 1998). Thomas 
Gold postulează că o biosferă adâncă şi fierbinte încă există 
în scoarța Pământului. El prezintă dovezi că biosfera de adân- 
cime poate să conţină tot atâta biomasă ca biosfera de supra- 
față cu care suntem familiarizați. În multe locuri de unde 


EXPERIMENTE SI TEORII 57 


au fost examinate probe de roci din foraje de adâncime, atât 
pe uscat, cât şi sub oceane, s-au găsit în roci bacterii vii. În 
multe cazuri bacteriile nu aparţin nici uneia dintre speciile 
cunoscute. Este improbabil ca prezenţa lor în roci să fi 
rezultat prin contaminare în cursul procesului de foraj. 
După cum remarcă Gold, „dacă viaţa a apărut într-adevăr 
în adâncul pământului, atunci există cel puţin alte zece 
corpuri planetare în sistemul nostru solar care ar fi avut 
şanse similare pentru originea vieții microbiene“. Eu nu 
ştiu la care zece obiecte s-a referit. Cu siguranță Marte, 
Europa, Titan şi Triton ar trebui să fie pe listă. Marte şi 
Europa sunt primele ținte pentru misiunile spațiale ce caută 
urme ale vieții extraterestre. 


TEORII 


Avem dovezi experimentale şi observationale privind cele 
întâmplate înainte şi după apariţia vieţii. Înainte de apariția 
vieţii au existat procese geofizice şi chimice care au lăsat 
urme observabile în rocile terestre şi în atmosferă. După 
apariția vieţii au existat procese de evoluţie care pot fi 
observate în fosile şi în taxonomia moleculelor de acizi 
nucleici ale speciilor vii. Dar despre originea vieții înseşi, 
momentul hotărâtor dintre chimie şi biologie, tranziția dintre 
activitatea chimică lipsită de viață şi metabolismul biologic 
organizat, nu există nici o dovadă. Tranzitia crucială de la 
dezordine la ordine nu a lăsat nici o urmă observabilă. Când 
încercăm să înţelegem natura acestei tranziții suntem for- 
tati să mergem dincolo de dovezile experimentale şi să cău- 
tăm refugiu în teorie. Voi rezuma acum eforturile făcute de 
oameni diferiți în ultimii optzeci de ani pentru a înţelege 
teoretic această tranziţie. 

OPARIN 


Există trei grupuri principale de teorii asupra originii vieţii. 
Le voi denumi după cei mai faimoşi susținători ai lor: 
Oparin, Eigen şi Cairns-Smith. Nu am făcut cercetări 
istorice pentru a afla cui i-a venit ideea mai întâi. Teoria lui 
Oparin a fost expusă în cartea sa Originea vieții pe Pământ 
în 1924, cu mult înainte de a se şti ceva despre structura şi 
natura chimică a genelor (Oparin, 1957). Mai târziu, Oparin 
a devenit o figură puternică in Academia Sovietică de Sti- 
inte, în anii când Lisenko suprima cercetările de genetică 
în Uniunea Sovietică. Lisenko era un agronom care consi- 
dera că genetica este un obstacol în îndeplinirea planurilor 
sovietice în agricultură. Stalin i-a dat puteri dictatoriale pe 
care le-a folosit pentru a-i reduce la tăcere pe oponenții săi 
şi pentru a-i arunca în închisoare pe mulți dintre ei. Oparin 
era prieten cu Lisenko şi nu a făcut nimic pentru a-i ajuta 
pe geneticienii care erau persecutați (Jukes, 1997). Dar aba- 
terile sale morale nu implică în mod necesar că teoria sa ar 
fi fost greşită. Oparin a presupus că ordinea evenimentelor 
în apariţia vieţii a fost următoarea: întâi celulele, în al doi- 
lea rând enzimele şi în al treilea rând genele. El a observat 
că atunci când un lichid uleios adecvat experimentului este 
amestecat cu apă se întâmplă uneori ca aceste două lichide 
să formeze un amestec stabil numit coacervat!, cu lichidul 
uleios dispersat în mici picături ce rămân suspendate în apă. 
Picăturile de coacervat se formează uşor prin procese non- 


1. În limba română semnificaţia acestui termen se referă chiar la 
micile picături hidrofobe dispersate în apă: „COACERVÂT s.n. for- 
matie specială gelatinoasă macromoleculara, în stare coloidală, 
prezentând fenomene de metabolism, de creştere şi de înmulțire, 
formă intermediară între substanţele organice şi primele organisme“ 
(DEX online), ceea ce însă nu modifică imaginea de ansamblu. 

biologice şi ele au o anumită asemănare superficială cu celu- 
lele vii. Oparin a propus teoria că viaţa a început prin acu- 
mularea succesivă a unor populaţii moleculare din ce în ce 
mai complicate în interiorul picăturilor de coacervat. Cadrul 
fizic al celulei şi-a făcut apariţia odată cu picăturile formate 
pe cale naturală. Enzimele au apărut în al doilea rând, orga- 
nizând populația întâmplătoare de molecule din picătură în 
cicluri metabolice autosustinute. Genele au venit în al trei- 
lea rând, întrucât Oparin avea numai idei vagi despre func- 
tia lor şi ele îi apăreau ca aparţinând unui nivel de organizare 
biologică mai înalt decât cel al enzimelor. 

Unul dintre susținătorii de astăzi ai teoriei lui Oparin este 
Doron Lancet, care face simulări pe calculator ale originii 
vieţii la Institutul Weizmann din Israel (Segre şi Lancet, 
1999). El explorează o lume pe care mie imi place să o nu- 
mesc „lumea sacului de gunoi“. Aceasta este antiteza lumii 
ARN în care cred majoritatea biologilor moleculari. Lu- 
mea ARN este o scenă curată şi frumoasă cu mici ribozime 
ocupate să coopereze pentru a organiza începuturile vieții. 
Lumea sacului cu gunoi nu este la fel de elegantă şi de larg 
acceptată. Ea este o versiune generalizată a lumii imaginate 
de Oparin. Viaţa a început cu mici saculeti, precursorii celu- 
lelor, închizând mici volume de apă „murdară“ care conţin 
diverse „gunoaie“. O colecție întâmplătoare de molecule 
într-un sac poate uneori să conţină catalizatori care sinteti- 
zează alte molecule ce acționează în calitate de catalizatori 
pentru a sintetiza alte molecule şi aşa mai departe. Foarte 
rar poate să apară o colecție de molecule ce conţine destui 
catalizatori pentru a reproduce întreaga populație pe măsură 
ce trece timpul. Reproducerea nu trebuie să fie precisă. Este 
suficient să se mențină catalizatorii de o manieră statis- 
tică aproximativă. Populaţia de molecule din sac se repro- 
duce fără replicare exactă. În timp ce are loc acest proces, 

saculetul poate creşte prin acumulare de gunoi proaspăt din 
afară, iar uneori se poate divide în doi saculeti atunci când 
este aruncat dintr-o parte în alta de mișcări turbulente. Între- 
barea-cheie care se pune este aceasta: care e probabilitatea 
ca un sac-fiică produs prin scindarea unui sac cu o populație 
de molecule autoreproductibile să conţină la rândul său o 
populaţie autoreproductibilă? Dacă această probabilitate este 
mai mare de 1/2, un părinte produce în medie mai mult de 
un sac-fiică functional, o reacţie in lant divergentă poate 
avea loc, sacii continand populatii autoreproductibile se vor 
multiplica si un anume fel de viata va fi inceput. 

Viata care incepe astfel este lumea sacului de gunoi. Este 
o lume de mici protocelule dotate numai cu metabolism si 
care se reproduc statistic. Moleculele pe care le contin nu 
sunt replicate exact. Reproducerea statistică este o bază 
suficient de bună pentru selecția naturală. Imediat ce lumea 
sacului de gunoi este inaugurată de protocelulele reprodu- 
cătoare, selecția naturală va opera pentru a îmbunătăţi cali- 
tatea catalizatorilor şi acurateţea reproducerii. Nu ar fi 
surprinzător dacă un milion de ani de selecţie ar produce 
protocelule cu multe dintre rafinamentele chimice pe care 
le vedem la celulele actuale. 


EIGEN 


Imaginea lui Oparin a fost acceptată în general de biologi 
timp de o jumătate de secol. Ea era populară nu pentru că 
ar fi existat vreo dovadă în sprijinul său, ci mai curând pen- 
tru că părea singura alternativă la creationismul biblic. Ulte- 
rior, în ultimii patruzeci de ani, Manfred Eigen a oferit o 
alternativă întorcând teoria lui Oparin cu susul în jos (Eigen 
et al., 1981). Teoria lui Eigen inversează ordinea evenimen- 

telor. Ea propune genele mai întâi, enzimele în al doilea 
rând şi celulele în al treilea. La început, în evanghelia după 
Eigen, a fost lumea ARN. Aceasta este acum teoria cea mai 
la modă şi general acceptată. Ea a devenit populară din trei 
motive. În primul rând, experimentele lui Eigen şi Orgel 
utilizează ARN ca material de lucru şi ele au făcut plauzi- 
bilă ideea că replicarea ARN a fost procesul fundamental 
în jurul căruia s-a dezvoltat restul biologiei. În al doilea rând, 
experimentele lui Cech au arătat că ARN poate să acţioneze 
ca un catalizator eficient în absenţa enzimelor proteice. În 
al treilea rând, descoperirea dublei elice a arătat că genele 
sunt structural mai simple decât enzimele. Odată ce mis- 
terul codului genetic a fost înțeles, a devenit naturală ideea 
că acizii nucleici erau structuri primare, iar proteinele se- 
cundare. În teoria lui Eigen ARN autoreplicativ se află la 
început, enzimele apar curând după aceea pentru a construi 
împreună cu ARN o formă primitivă a aparatului genetic 
transcriptional actual, iar celulele apar mai târziu pentru a 
da aparatului coeziune fizică. 

Teoria lui Eigen se bazează pe două concepte pe care el 
le numeşte cvasispecia şi hiperciclul. Cvasispecia apare 
prima şi se referă numai la replicare. Hiperciclul apare 
puţin mai târziu şi introduce un sistem metabolic cuplat cu 
sistemul replicativ. Eigen presupune că viata a început cu 
o abundență de monomeri de nucleotide care puteau să poli- 
merizeze în ARN aşa cum se întâmpla în experimentele sale 
de laborator. O cvasispecie este o populaţie de molecule de 
ARN înrudite genetic, dar nu identice. Moleculele cvasispe- 
ciei formează şabloane pentru formarea unor noi molecule 
de ARN care aparțin de asemenea cvasispeciei. Pentru că 
procesul de replicare nu este perfect, moleculele vor suferi 
mutații şi se vor diversifica de la o generaţie la alta. Cu toate 
acestea, Eigen postulează că variațiile structurii moleculare 


62 ORIGINILE VIEŢII 


în interiorul unei cvasispecii sunt limitate şi se stabilizează 
într-o stare staționară. Populaţia de molecule dintr-o cvasi- 
specie împărtăşeşte o morfologie comună, asemenea popu- 
latiei de organisme individuale aparținând unei specii 
biologice. Pentru ca această morfologie comună să persiste 
într-o stare staţionară, Eigen presupune că există un proces 
de selecție darwinistă ce favorizează replicarea moleculelor 
celor mai apropiate de norma cvasispeciei. Eigen descrie 
cantitativ această situaţie cu un set de ecuaţii simple repre- 
zentand echilibrul dintre selecția darwinista şi erorile întâm- 
plătoare ale replicării. 

Hiperciclul reprezintă un nivel mai înalt de organizare 
care intră în joc atunci când s-au format mai multe cvasi- 
specii de ARN care au început să formeze asocieri chimice 
cu populaţiile prietenoase de proteine enzimatice. Enzimele 
asociate cu o anumită cvasispecie se presupune că favori- 
zează replicarea unei a doua cvasispecii şi viceversa. Ca 
urmare, populațiile cuplate devin sincronizate într-un echili- 
bru stabil. 

Chiar şi la nivel de cvasispecie teoria lui Eigen întâm- 
pină o dificultate serioasă. Problema centrală pentru orice 
teorie a originii replicării este aceea că un aparat replicativ 
trebuie să funcționeze aproape perfect ca să funcționeze 
câtuşi de puţin. Dacă nu funcționează perfect, va genera erori 
în autoreplicarea sa, iar erorile se vor acumula de la o gene- 
ratie la alta. Acumularea erorilor va avea ca rezultat deterio- 
rarea progresivă a sistemului până la dezorganizarea sa 
totală. Această deteriorare a aparatului replicativ este denu- 
mită „catastrofa erorilor“. 

Eigen ne-a dat un enunț matematic simplu al catastrofei 
erorilor după cum urmează. Să presupunem că un sistem 
autoreplicativ este specificat prin N biti de informatie şi că 
de fiecare dată când un bit este copiat de la părinte la fiică 
probabilitatea de eroare este e. Să presupunem că selecția 

naturală operează prin penalizarea erorilor cu un factor de 
selecție S. Cu alte cuvinte, un sistem fără nici o eroare are 
un avantaj selectiv S faţă de un sistem cu o eroare şi aşa 
mai departe. Ca urmare, Eigen găseşte următorul criteriu 
de supravieţuire: 


Ne < log S (2.1) 


Dacă condiţia (2.1) este satisfăcută, avantajul selectiv 
al sistemului fără erori este suficient de mare pentru a men- 
tine o populaţie cu puţine erori. Dacă condiţia (2.1) nu este 
satisfăcută, se produce catastrofa erorilor şi replicarea nu 
poate fi susținută. Semnificaţia condiției (2.1) este uşor de 
interpretat în termenii teoriei informaţiei. În membrul stâng 
(Ne) al inegalitatii este numărul de biti de informatie pier- 
duti prin erori de copiere la fiecare nouă generaţie. În mem- 
brul drept (log S) este numărul de biti de informatie furnizaţi 
prin acțiunea selectivă a mediului. Dacă informaţia furni- 
zată este inferioară informaţiei pierdute cu fiecare generaţie, 
o degenerare progresivă este inevitabilă. 

Condiţia (2.1) este foarte stringentă. Dat fiind că avan- 
tajul selectiv al unui sistem lipsit de erori nu poate avea o 
mărime astronomică, logaritmul nu poate fi mult mai mare 
decât unitatea. Pentru a satisface condiţia (2.1) trebuie să 
avem o rată a erorilor de ordinul lui N! cel mult. Această 
condiţie abia este satisfăcută în organismele superioare 
actuale care au N de ordinul a 10° şi e de ordinul a 10°. 
Pentru a atinge o rată a erorilor atât de joasă ca 10°, orga- 
nismele actuale au dezvoltat un sistem elaborat de dublă 
verificare şi de corectare a erorilor în sistemul de replicare. 
Înainte ca acest aparat delicat să fi existat sub orice formă, 
rata erorilor trebuie să fi fost mult mai înaltă. Astfel condiția 
(2.1) impune cerinţe severe oricărei teorii asupra originii 


64 ORIGINILE VIEŢII 


vieţii care, întocmai ca teoria lui Eigen, face din replicarea 
ARN un element central al vieţii de la începutul său. 

Toate experimentele ce s-au făcut asupra replicării ARN 
în condiţii abiotice dau rate ale erorilor de ordinul a 102 în 
cel mai bun caz. Dacă încercăm să satisfacem condiţia (2.1) 
fără ajutorul unor organisme preexistente, ne vom limita la 
un sistem de replicare ce se poate descrie pe sine însuşi cu 
mai putin de o sută de biti de informatie. O sută de biti de 
informaţie reprezintă mult prea puţin pentru a descrie ceva 
de interes în chimia catalizei. Aceasta nu înseamnă că teoria 
lui Eigen este de nesustinut. Înseamnă că teoria lui Eigen 
necesita un sistem de prelucrare a informatiei care sa fie in 
acelaşi timp extraordinar de simplu şi extraordinar de lipsit 
de erori. Nu ştim cum a fost posibilă atingerea unei rate a 
erorilor atât de mică în fazele iniţiale ale evoluţiei vieţii. 
Daca lumea ARN a existat vreodată, ea trebuie să fi trăit tot 
timpul pe muchia unei catastrofe a erorilor. 

Un studiu aprofundat asupra teoriei lui Eigen a fost rea- 
lizat de Ursula Niesert şi colegii săi din Germania de la 
Freiburg (Niesert et al., 1981). Titlul articolului lor este ,,Ori- 
ginea vieţii între Scylla şi Charybda“. Ei au rulat pe calcu- 
lator un mare număr de simulări de cvasispecii şi hipercicluri 
comportându-se conform regulilor lui Eigen. Catastrofa ero- 
rilor, a descoperit Niesert, nu este singura catastrofă căreia 
i-ar putea sucomba populaţiile moleculare ale lui Eigen. Ea 
a găsit alte trei catastrofe, fiecare producându-se cu mare 
frecvenţă şi având o interpretare biologică evidentă. Cele 
trei catastrofe suplimentare au fost denumite ARN-ul egoist, 
scurtcircuitul şi colapsul populației. Catastrofa ARN-ului 
egoist are loc atunci când o singură moleculă de ARN, ca 
rezultat al unei secvenţe de mutații, învaţă să se reproducă 
mai repede decât competitorii săi, dar uită de funcția sa de 
catalizator. ARN-ul egoist devine astfel un parazit care 

în scurt timp înăbuşă mortal restul populației. Catastrofa 
scurtcircuitului are loc atunci când o moleculă de ARN, 
presupusă a fi o verigă de legătură în lanţul de reacţii al 
hiperciclului, îşi schimbă secvenţa astfel încât catalizează 
o reacție ulterioară din lant. Lanţul este astfel scurtcircuitat, 
iar hiperciclul se contractă la un hiperciclu mai simplu sau 
la un singur ciclu. Catastrofa colapsului populaţiei are loc 
atunci când, ca rezultat al unei fluctuații statistice, populația 
de molecule reprezentând una din componentele esențiale 
ale hiperciclului cade la zero. Întregul hiperciclu intră astfel 
rapid în colaps. 

În simulările sale pe calculator, Niesert a stabilit că pro- 
babilitatea unei catastrofe prin ARN egoist sau a unei ca- 
tastrofe prin scurtcircuit creşte cu mărimea populaţiei 
moleculare. Deoarece o singură moleculă aberantă produce 
catastrofa, este de aşteptat creşterea probabilității odată cu 
populația. Pentru a scăpa de catastrofele prin ARN egoist 
sau prin scurtcircuit un timp suficient de lung, populaţia 
unui model de hiperciclu trebuie menţinută cât mai mică. 
Pe de altă parte, probabilitatea unei catastrofe prin colapsul 
populaţiei este mare pentru populațiile mici şi scade pe 
măsură ce populaţia creşte. În consecință, modelul hiperci- 
clului trebuie să navigheze cu atenție între Scylla ARN-ului 
egoist sau scurtcircuitant şi Charybda colapsului populatio- 
nal. Există numai un domeniu îngust de mărimi ale popu- 
latiei moleculare pentru care toate cele trei calamitati să fie 
improbabile şi, chiar la o mărime optimă a populaţiei, tim- 
pul de viaţă al hiperciclului este finit. 

Rezultatele lui Niesert sunt importante pentru că dezvă- 
luie pericolele ce pot exista după toate probabilitățile in 
orice model al etapelor timpurii din evoluția vieții. Viaţa de 
început, fie că este sau nu descrisă corect de modelul hiper- 
ciclului al lui Eigen, trebuie să navigheze printre pericolele 

monstrilor Scylla şi Charybda. Analiza lui Niesert nu este 
doar o critică a teoriei lui Eigen. Ea este o critică a oricărei 
teorii despre originea vieţii care presupune o organizare 
cooperativă a unei mari populaţii de molecule fără a preve- 
dea măsuri explicite de siguranţă contra scurtcircuitarii 
căilor metabolice. Teoria lui Oparin nu a fost încă testată 
prin simulări pe calculator în stilul lui Niesert. Până ce va 
fi testată, nu avem nici un drept să presupunem că poate să 
se adreseze celor trei catastrofe ale lui Niesert mai bine 
decât teoria lui Eigen. 

Am ales să studiez teoria lui Oparin pentru că oferă o 
posibilitate de a scăpa de catastrofa erorilor. În teoria lui 
Oparin, primele celule vii nu posedau nici un sistem de repli- 
care precisă şi, prin urmare, puteau să tolereze o rata ridi- 
cată a erorilor. Principalul avantaj al teoriei lui Oparin este 
acela că ea permite desfăşurarea evoluţiei timpurii în ciuda 
unor rate ridicate ale erorilor. Ea concepe primele organis- 
me vii ca fiind alcătuite din populații de molecule cu o orga- 
nizare vagă şi fără acord fin genetic. Există o mare toleranță 
la erori pentru că metabolismul populaţiei depinde numai 
de activitatea catalitică a majorităţii moleculelor. Dar siste- 
mul poate încă să funcţioneze cu o minoritate substanţială 
de molecule ineficiente sau necooperante. Nu există nici o 
cerință de unanimitate. Şi pentru că fluctuațiile statistice in 
populația de molecule vor fi mari, există o şansă maximă pen- 
tru deriva genetică de a acţiona ca forță motrice a evoluţiei. 


CAIRNS-SMITH 


Cea de-a treia teorie a originii vieţii, teoria lui Cairns-Smith, 
se bazează pe ideea potrivit căreia cristalele microscopice 
prezente în mod natural în mineralele din argila obişnuită 


EXPERIMENTE SI TEORII 67 


ar fi putut servi ca material genetic original înainte ca acizii 
nucleici să fi fost inventati (Cairns-Smith, 1982). Microcris- 
talele de argilă constau într-o rețea regulată de silicat cu o 
formaţie regulată de grupări ionice, dar cu o distribuţie nere- 
gulată de metale precum magneziul şi aluminiul ce ocupă 
siturile ionice. Ionii metalici pot fi consideraţi purtători 
de informaţie asemenea bazelor azotate din nucleotide în 
molecula de ARN. Un microcristal de argilă este de obicei 
o placuta plată cu două suprafeţe plane expuse mediului 
înconjurător. Să presupunem că un microcristal este con- 
ținut într-o picătură de apă împreună cu o varietate de 
molecule organice dizolvate. Ionii metalici implantati în 
suprafețele plane generează potenţiale electrostatice cu 
configurații neregulate care pot să adsoarba pe suprafeţe 
anumite molecule şi să catalizeze pe suprafeţe reacţii chimi- 
ce în modalităţi dependente de aranjamentul precis al ioni- 
lor. În acest fel informaţia conținută în configuratiile ionilor 
poate fi transferată speciilor chimice dizolvate în apă. Astfel 
cristalul poate să îndeplinească aceeaşi funcţie ca ARN-ul 
care conduce metabolismul aminoacizilor şi proteinelor. 
Mai mult chiar, ne putem imagina că microcristalul din 
argilă poate în plus să reproducă informaţia conținută în 
ionii săi. Atunci când cristalul creşte prin cumularea de 
silicat şi ioni metalici din apă, stratul nou adăugat va tinde 
să aibă aceeaşi configuraţie de sarcini ionice ca stratul de 
dedesubt. Dacă ulterior cristalul este clivat de-a lungul 
planului ce separă materialul vechi de cel nou, vom avea o 
nouă suprafață expusă ce va fi o replică a configurației 
originale. Cristalul de argilă este astfel capabil în principiu 
să îndeplinească cele două funcţii esenţiale ale materialului 
genetic — replicarea informaţiei pe care o conține şi transfe- 
rarea informaţiei la alte molecule. Ar putea face aceste 
lucruri în principiu. Cu alte cuvinte, ar putea să le facă cu 

o eficiență nedeterminată, care poate fi foarte mică. Nu 
există nici o dovadă experimentală care să susţină asertiu- 
nea conform căreia argila poate să acționeze atât în calitate 
de catalizator, cât şi ca replicator cu suficientă specificitate 
pentru a servi ca bază a vieţii. Cairns-Smith afirmă că speci- 
ficitatea chimică a argilei este adecvată pentru aceste sco- 
puri. Experimentele care să dovedească dacă are sau nu 
dreptate nu au fost încă efectuate. 

Teoria lui Cairns-Smith asupra originii vieţii propune 
următoarea ordine a evenimentelor: întâi argila, enzimele 
în al doilea rând, celulele în al treilea şi genele în al patru- 
lea. La începutul vieţii a fost un cristal natural din argilă ce 
a dirijat sinteza moleculelor enzimatice adsorbite pe supra- 
fata sa. Mai târziu, argila şi enzimele au învăţat să sinteti- 
zeze membrane celulare şi au fost încorporate în celule. 
Celulele conţineau cristale de argilă ce îndeplineau într-o 
manieră primitivă funcțiile îndeplinite în celulele actuale 
de către acizii nucleici. Viaţa primară bazată pe argilă poate 
să fi existat şi să fi evoluat timp de multe milioane de ani. 
Apoi, într-o bună zi, o celulă a făcut descoperirea că ARN 
este un material genetic mai bun decât argila. De îndată ce 
a fost inventat ARN-ul, celulele cu ARN au avut un avantaj 
enorm asupra celulelor cu argilă în ceea ce priveşte precizia 
metabolică. Viaţa bazată pe argilă a fost înghițită sau exclu- 
să din existenţă şi numai viata bazată pe ARN a supraviețuit. 
Cairns-Smith a publicat o prezentare încântătoare a ideilor 
sale (Cairns-Smith, 1985) într-un limbaj non-tehnic. El folo- 
seşte sintagma „preluare genetică“ pentru a descrie victoria 
ARN asupra argilei. El spune: „În cele din urmă supremația 
biomaterialelor organice este legată de problema mărimii. 
Mecanismul organic poate fi făcut mult mai mic. Astfel de 
obiecte inteligente au devenit posibile socluri care pot să recu- 
noască, să susţină şi să manipuleze alte molecule. În orice 

competitie privind controlul molecular sistemul cu cele mai 
mici ştifturi va câştiga.“ 

În prezent nu există un motiv convingător pentru a ac- 
cepta sau respinge oricare din cele trei teorii. Oricare din ele, 
sau nici una din ele, se poate dovedi cea corectă. Deocam- 
dată nu ştim cum să concepem experimente care să decidă 
între ele. Se întâmplă să prefer teoria lui Oparin nu pentru 
că aş crede că este cu necesitate adevărată, ci pentru că nu 
tine pasul cu moda. În ultimii ani atenţia experţilor s-a con- 
centrat asupra teoriei lui Eigen, iar teoria lui Oparin a fost 
neglijată. Teoria lui Oparin merită o analiză mai atentă în 
lumina cunoştinţelor actuale. În capitolul 3 descriu propria 
mea încercare de a pune teoria lui Oparin într-un cadru 
modern folosind metodele matematice ale lui Kimura. 

Există numeroase alte teorii pe care nu am timp să le 
discut în detaliu. Colegul meu fizicianul Philip Anderson 
de la Princeton a propus o teorie ce face uz de conceptul unei 
sticle de spin! din fizica solidului ca model al tranziţiei la 
ordinea biologică (Anderson, 1983). Clasific modelul lui 
Anderson împreună cu cel al lui Eigen pentru că amândouă 
se ocupă în primul rând de replicarea acizilor nucleici. O 
teorie susținută de dovezi experimentale mai extinse a fost 
propusă de Wăchtershăuser. Wăchtershăuser îl urmează pe 
Cairns-Smith în presupunerea unei etape minerale ca pre- 
cursor al evoluţiei vieţii organice (Wăchtershăuser, 1992, 
1997). Acolo unde Cairns-Smith îşi reprezintă argila drept 
precursor, Wăchtershăuser vede sulfurile metalice. Sulfu- 
rile metalice în general şi sulfurile de fier în particular sunt 


1. O sticlă de spin este un magnet dezordonat, în care momentele 
magnetice de spin ale atomilor componenți nu sunt aliniate într-o 
structură tridimensională regulată. Termenul „sticlă“ provine din 
analogia dintre dezordinea magnetică dintr-o sticlă de spin şi dez- 
ordinea pozitionala dintr-o sticlă obişnuită (chimică). 

candidaţi buni pentru chimia prebiotică şi se ştie că sunt 
abundente în izvoarele hidrotermale (Russell et al., 1994; 
Huber şi Wăchtershăuser, 1998). Teoria lui Wâăchtershăuser 
se potriveşte cu ideea potrivit căreia viata a apărut într-un 
mediu adânc şi fierbinte. Eu îmi circumscriu discuţia la teo- 
riile lui Oparin, Eigen şi Cairns-Smith. Cele mai multe dintre 
afirmaţiile mele despre Eigen i se aplică şi lui Anderson. 
Cele mai multe dintre afirmaţiile mele despre Cairns-Smith 
i se aplică şi lui Wăchtershăuser. 

Găsesc edificator să privesc aceste teorii în lumina în- 
trebării pe care am pus-o în capitolul 1, dacă originea vieții 
a fost un proces unic sau dublu, adică dacă metabolismul 
şi replicarea au apărut împreună sau separat. Teoria lui 
Cairns-Smith este în mod explicit o teorie a dublei origini. 
După părerea mea aceasta este principala sa virtute. Pentru 
ea prima origine a vieţii are în principal legătură cu con- 
struirea unui aparat metabolic al proteinelor, particulele de 
argilă adăugând acestui aparat un element replicativ care 
poate să fie sau nu esențial. Cea de-a doua origine a vieții, 
pe care Cairns-Smith o numeşte „preluare genetică“, constă 
în înlocuirea componentei din argilă cu un aparat replicativ 
eficient alcătuit din acizi nucleici. În imaginea lui Cairns- 
Smith cele două origini ale vieții sunt separate printr-o 
lungă perioadă de evoluţie biochimică astfel încât invazia 
acizilor nucleici se produce în celule deja foarte organi- 
zate cu proteine enzimatice şi membrane lipidice. Teoria 
lui Oparin şi teoria lui Eigen au fost prezentate ca teorii cu 
origine unică. Fiecare din cele două presupune că originea 
vieții a fost un proces unic. Oparin pune accentul în prin- 
cipal pe metabolism şi abia dacă discută replicarea. Eigen 
pune accentul in principal pe replicare şi îşi imaginează ca 
metabolismul prinde rapid contur de indata ce replicarea 
s-a stabilizat. Eu sugerez că teoriile lui Oparin şi Eigen au 

mai mult sens dacă sunt puse împreună şi interpretate ca 
reprezentând cele două jumătăţi ale unei teorii a dublei 
origini. În acest caz, atât Oparin, cât şi Eigen pot avea drep- 
tate. Oparin descrie prima origine a vieții, iar Eigen pe cea 
de-a doua. Cu această interpretare, combinăm avantajele 
celor două teorii şi eliminăm punctele lor slabe cele mai 
serioase. Mai mult, combinaţia lui Oparin şi Eigen într-o sin- 
gură teorie a dublei origini nu este foarte diferită de teoria 
lui Cairns-Smith. În linii mari, Cairns-Smith egal Oparin 
plus Eigen plus ceva argilă. Toate cele trei teorii pot dovedi 
că imbratiseaza elemente esenţiale ale adevărului. 

Există o posibilă analogie între originea vieții şi originea 
unor planuri corporale elaborate la organismele superioare. 
În urmă cu o jumătate de eon, după ce viata exista de circa 
3 eoni, a avut loc o înflorire bruscă de planuri corporale 
elaborate. Această înflorire este cunoscută sub numele de 
„explozia cambriană“ şi a produs într-un timp scurt pe scară 
geologică toate planurile corporale majore din care au evo- 
luat organismele superioare actuale. Ceva trebuie să se fi 
întâmplat cu puţin înaintea epocii cambriene pentru a face 
posibilă programarea genetică a planurilor corporale elabo- 
rate. Ceea ce s-a întâmplat a fost probabil inventarea „dez- 
voltării indirecte“, sistemul prin care un embrion pune 
deoparte un pachet de celule predestinate să se dezvolte sub 
forma organismului adult, planul corporal al adultului ne- 
având nici o legătură cu planul corporal al embrionului. 
Avantajul acestui sistem este acela că embrionul oferă 
suport vital adultului în timpul etapelor vulnerabile ale 
vieții timpurii, în timp ce adultul este liber să genereze 
structuri elaborate şi acordate cu fineţe fără a fi supus nici 
unor constrângeri din partea structurilor existente ale em- 
brionului. Trei paleontologi californieni (Davidson er al., 
1995) au adunat dovezi că marea majoritate a planurilor 

corporale existente au luat naştere prin dezvoltare indirectă. 
Acest fapt a fost trecut cu vederea până de curând pentru 
că cele două planuri corporale cel mai bine cunoscute, cor- 
datele! şi artropodele?, sunt excepţii de la regulă. Cordatele 
şi artropodele, cele două încrengături animale cu cel mai 
mare succes, probabil că au început ca şi celelalte prin 
dezvoltare indirectă, dar mai târziu au dezvoltat un sistem 
de dezvoltare directă cu planul corporal adult crescând 
direct din embrion. Aproape toate seriile evolutive încă se 
bazează într-un anumit grad pe dezvoltare indirectă. Ariciul- 
de-mare este un exemplu bine cunoscut. Ariciul-de-mare 
adult creşte dintr-o pungă de celule care nu au nici o funcţie 
în viata embrionului. După ce forma adultă şi-a încheiat 
creşterea şi poate să reziste singură, toate structurile embrio- 
nare sunt aruncate peste bord. 

Dacă sistemul dezvoltării indirecte a apărut primul în- 
seamnă că organismele multicelulare au evoluat printr-un 
proces în doi paşi. Primul pas a fost evoluția formelor em- 
brionare de complexitate limitată lipsite de aparatul genetic 
pentru programarea structurilor specializate. Cel de-al doilea 
pas a fost evoluţia formelor adulte cu arsenalul de controale 
genetice şi cu suport vital oferit de embrion. Eu propun 
ideea că evoluţia timpurie a vieţii a urmat aceeaşi schemă 
în doi paşi ca evoluţia organismelor superioare. Mai întâi 
a venit etapa embrionară a vieţii, celule cu metabolism func- 
tional, dar fără aparat genetic, incapabile să evolueze din- 


1. Cordatele sunt animale ce posedă coardă dorsală sau coloană 
vertebrală şi schelet axial intern. Încrengătura include acraniatele, 
ciclostomii, peştii, amfibienii, reptilele, păsările şi mamiferele. 

2. Artropodele sunt animale nevertebrate, ce au membrele arti- 
culate. Încrengătura include insecte, milipede, centipede, arahnide, 
crustacee etc. Artropodele sunt organisme cu un exoschelet (schelet 
extern) şi corp segmentat. 

colo de un nivel primitiv. Apoi a venit etapa adulta, celule 
cu aparat genetic permitand evolutia unor cai metabolice 
cu mult mai fin acordate si, din nou, cu suport vital oferit 
de mostenirea primei etape in cursul dezvoltarii celei de-a 
doua etape. 

Pentru mine, una dintre cele mai atractive trăsături ale 
teoriei originii vieţii în două etape este aceea că ea prezintă 
acelaşi tipar pe care viata l-a urmat în trei perioade cruciale 
ale istoriei sale: prima, perioada originilor, când cele două 
trepte au fost metabolismul şi replicarea; a doua, evoluţia 
celulelor eucariote conform lui Margulis, când cele două 
trepte au fost invazia parazitară şi simbioza; şi a treia, evo- 
lutia organismelor superioare, când cele două trepte au fost 
reprezentate de embrion şi de pachetul de celule din care 
creşte adultul. În fiecare din aceste trei revoluţii, prima treap- 
tă s-a bazat pe mecanisme ereditare simple, iar cea de-a 
doua treaptă a însemnat un salt la noi niveluri de sofisticare 
ale traducerii în limbaj genetic a structurii anatomice. 


3 
Un model de jucarie 


SEMNIFICATIA METABOLISMULUI 


Acest capitol descrie incercarea mea de a intelege teoria lui 
Oparin asupra originii vieţii. Trăsătura esenţială a teoriei 
lui Oparin este aceea că presupune viaţa începând cu meta- 
bolismul nu cu o replicare precisă. În acest capitol voi folosi 
sintagma „teoria lui Oparin“ pentru a include atât teoria ori- 
ginală a lui Oparin, cât şi versiunile ulterioare propuse de 
Wăchtershăuser şi de alti autori. Teoria lui Oparin, aşa cum 
a propus-o el, nu voia să fie cantitativă. Eu încerc să reaşez 
teoria într-un cadru matematic strict, astfel încât consecin- 
tele sale să poată fi calculate. Principala dificultate apare 
din cauză că metabolismul este o noţiune vagă şi insuficient 
de clar definită. O asemenea dificultate nu există în ceea ce 
priveşte conceptul de replicare. Prin replicare se înțelege 
exact ce spune cuvântul. A replica o moleculă înseamnă a 
o copia, fie exact, fie cu o anumită marjă de eroare. Plecând 
de la acest concept bine definit, Manfred Eigen a reuşit să 
formuleze teoria sa asupra originii vieţii, care de fapt este o 
teorie a originii replicării, sub forma unui sistem de ecuaţii 
ce poate fi rezolvat cu calculatorul. Ecuațiile lui Eigen des- 
criu evoluţia in timp a populațiilor de molecule supuse unor 
legi neliniare de replicare. Când încercăm să formulăm în 
mod similar teoria lui Oparin, care este o teorie a originii 

metabolismului, ne confruntăm imediat cu problema defi- 
nirii a ceea ce înţelegem prin metabolism. 

Doron Lancet a abordat această problemă studiind pe 
calculator modele ale evoluţiei populațiilor moleculare, pe 
care le denumeşte ansambluri de început replicativ-homeo- 
statice (replicative-homeostatic early assemblies, RHEA). 
În aceste modele, metabolismul este definit în general ca 
evoluţie a unei populaţii în care unele dintre molecule cata- 
lizează sinteza altora. El găseşte condiţii in care populaţiile 
pot să evolueze către un nivel înalt şi autosustenabil de 
organizare catalitică. Au fost publicate multe alte studii pe 
calculator ale evoluţiei metabolismului. Rezultatele au fost 
recapitulate într-un articol recent de trecere în revistă (Segré 
şi Lancet, 1999). Modelul meu de evoluţie moleculară este 
un caz foarte special al unui model RHEA. Modelul meu are 
o aromă antică, comportamentul său fiind suficient de simplu 
încât să fie calculat cu creionul pe hârtie, nu prin simulări 
pe calculator. 

Reduc teoria lui Oparin la o formă matematică precisă 
în două etape. Prima etapă este o descriere formală a popu- 
latiilor moleculare, tratându-le ca pe un sistem dinamic cla- 
sic şi impunând ecuaţii dinamice precise, dar lăsând complet 
generale legile de interacțiune. Teoria generală a sistemelor 
moleculare obţinută astfel ne permite să definim ce intele- 
gem prin originea metabolismului, dar nu ne permite să 
prezicem în ce condiţii va avea loc metabolismul. A doua 
etapă constă în reducerea teoriei generale la un model de 
jucărie prin postularea unei reguli simple şi arbitrare pentru 
probabilitatea interacțiunilor moleculare. Întreaga rețea com- 
plicată de procese biochimice este înlocuită în model 
printr-un cuplu de ecuații simple. Obiceiul de a construi mo- 
dele de jucărie de acest fel este unul de care fizicienii teore- 
ticieni devin cu uşurinţă dependenţi. Când lumea reală este 

recalcitrantă, ne construim modele de jucărie în care ecua- 
tiile sunt destul de simple încât să le putem rezolva. Uneori 
comportarea modelului de jucărie oferă o perspectivă ce 
pătrunde în esența comportamentului lumii reale. Mai ades, 
modelul de jucărie rămâne ceea ce implică numele său, o 
jucărie pentru fizicienii cu înclinații matematice. În cazul 
de fata, modelul de jucărie poate să aibă sau nu oarecare 
legătură cu lumea reală. Dar fie că premisele sale sunt sau 
nu rezonabile, cel puţin concluziile sale sunt limpezi. Date 
fiind premisele de la care pleacă, el se comportă aşa cum 
ne-am fi dorit să se comporte o populaţie moleculară pri- 
mară, sărind cu o probabilitate calculabilă între două stări 
ce diferă prin prezenţa sau absența organizării metabolice. 
Dar înainte de a defini modelul de jucărie în detaliu, mă 
întorc la prima etapă şi definesc teoria generală a evoluţiei 
moleculare în cadrul căreia modelul de jucărie este un caz 
particular. 

Teoria generală începe cu un spaţiu abstract multidimen- 
sional al populațiilor moleculare. Fiecare punct din spațiu 
corespunde unei anumite liste particulare de molecule care 
se presupune a fi prezente la un moment dat într-o populație 
particulară. Această populaţie este cuprinsă într-o picătură, 
aşa cum şi-a imaginat Oparin. Moleculele mici care sunt 
libere să difuzeze din mediul ambiant în interiorul picăturii 
şi înapoi afară nu sunt numărate. Populaţia de molecule din 
interiorul picăturii poate să varieze de la un moment la altul, 
fie prin reacții chimice între moleculele din cadrul popu- 
laţiei, fie prin reacții de încorporare a unor molecule mici 
din mediu sau prin reacţii de disociere cu eliberarea unor 
molecule mici în mediu. Teoria reprezintă toate aceste reac- 
tii chimice printr-o singură matrice de probabilitati M. Data 
fiind o populaţie în starea A, reacția chimică imediat urmă- 
toare o va duce în starea B cu o anumită probabilitate, care 


UN MODEL DE JUCARIE 77 


este elementul de matrice al lui M între stările A şi B. Astfel 
populaţia evoluează într-un mod discontinuu şi stocastic în 
spaţiul stărilor posibile. Evoluţia discontinuă poate fi de- 
scrisă printr-o ecuaţie liniară simplă: 


P(k+ D= M P), (3.1) 


unde P(k) este distribuţia de probabilitati a populaţiei după k 
paşi, iar P(k + 1) este distribuţia de probabilitati după (k+ 1) 
paşi. Această ecuaţie are soluția formală 


P(k) = M* PO), (3.2) 


unde P(0) este distribuția de probabilitati a populatiilor 
într-o stare iniţială arbitrară. Suntem interesaţi de distributi- 
ile de populaţie care persistă pe durata evoluţiei de-a lungul 
unor perioade ample. Numim aceste distribuții cvasistatio- 
nare. O distribuţie cvasistationara O satisface o ecuaţie de 
forma 


MO-O=F, (3.3) 


unde F este vectorul fluxului ce descrie scurgerea popu- 
latiei din distribuţia Q în afara acesteia, iar F este mic, de 
ordinul lui m"! pentru o distribuţie ce persistă după m reacții 
chimice. 

În general va exista un număr finit de distribuții cvasista- 
tionare cu diferite grade de longevitate. Fiecare distribuție 
cvasistationara are un bazin de atracţie, o regiune din spa- 
tiul configuratiilor care o înconjoară. Toate populaţiile din 
orice bazin sunt atrase către aceeaşi distribuţie cvasistatio- 
nară dacă evoluează un timp suficient de lung. Diferitele ba- 
zine de atracție acoperă spaţiul fără a se suprapune. Fiecare 
distribuţie cvasistationara Q are un flux de scurgere F, ce 
defineşte pentru populaţia din bazinul de atracție al lui O 

mica probabilitate de a scăpa peste cumpăna apelor într-un 
bazin vecin. 

Metabolismul, spre deosebire de replicare, nu este un 
proces chimic unic definit. Metabolismul este un fenomen 
treptat. Unele distribuții cvasistationare de molecule vor 
metaboliza mai mult decât altele. Chiar şi o populație de 
molecule complet aleatorie şi dezorganizată va metaboliza 
într-un anumit grad dacă este pusă într-un mediu ce oferă 
o rezervă de componente moleculare proaspete. Trăsătura 
esenţială pe care o căutăm în modelul originii metabolis- 
mului este un sistem molecular cu două sau mai multe ba- 
zine de atracţie separate prin bariere înalte. Fiecare bazin 
va avea o distribuţie cvasistationara în interiorul său. Daca 
alegem o configuraţie aleatorie de molecule şi o lăsăm să 
evolueze stocastic în conformitate cu ec. (3.1), în general 
va sfârşi într-o distribuţie cvasistationara particulară pe care 
o putem numi starea moartă sau dezorganizată. Alte stări 
cvasistationare care sunt separate de starea dezorganizată 
prin bariere înalte este probabil să fie mai structurate, posi- 
bil cu cicluri biochimice active şi cu rate mai ridicate ale 
metabolismului. 

Elementele decisive într-o teorie a originii metabolis- 
mului sunt rarele salturi statistice care au loc când o popu- 
latie moleculară aflată într-o stare cvasistationara se întâmplă 
să sufere o succesiune de reacţii chimice care o împing în 
sus, împotriva gradientului de probabilitate, peste o barieră 
şi apoi în jos într-o altă stare cvasistationara. Dacă starea 
inițială este dezorganizată, iar starea finală este organizată, 
un asemenea salt poate fi considerat un model pentru ori- 
ginea metabolismului. Într-o teorie completă a originii vieții, 
este probabil să existe mai multe astfel de salturi, fiecare 
salt ducând o populaţie de molecule într-o nouă stare cvasi- 
staționară, iar fiecare stare cvasistationara având o structură 

mai complexă decât cea precedentă. În modelul meu de 
jucărie mă voi ocupa numai de primul salt. Pentru a descrie 
primul salt este suficient un model cu două stări cvasista- 
tionare, una dezordonată şi cealaltă ordonată într-o anumită 
măsură sau biochimic activă. Bariera dintre cele două stări 
trebuie să fie destul de înaltă pentru a conferi stării ordonate 
o longevitate rezonabilă, dar nu atât de înaltă încât să facă 
practic imposibil saltul de la dezordine la ordine. Impunem 
ca probabilitatea saltului pentru o picătură individuală să 
fie foarte mică, dar suficient de mare astfel încât din când 
în când să aibă loc salturi într-un ansamblu de multe picături 
care există un timp îndelungat. 

Aici se încheie etapa întâi în discuţia despre originea 
metabolismului, etapa descrierii matematice abstracte fără 
un model specific. Obstacolul major cu care ne confruntăm 
în construirea unei teorii realiste este absenţa informaţiei 
experimentale despre posibile cicluri metabolice substanțial 
mai simple decât ciclurile foarte complicate pe care le ve- 
dem în organismele actuale. Ciclurile metabolice primitive 
trebuie să fi fost mai simple decât cele actuale, dar nu ştim 
cum erau. Nu avem nici măcar candidaţi plauzibili pentru 
enzimele rudimentare care trebuie să fi fost cei mai vechi 
strămoşi ai enzimelor actuale. Chiar dacă admitem că micro- 
cristalele de argilă sau membranele de sulfură de fier au 
servit pentru inițierea ciclului metabolic, încă ne rămân o 
mulțime de candidați din care să alegem componentele 
organice ale ciclului. În lipsa unor candidaţi plauzibili, nu 
ne putem apuca să calculăm probabilitatea ca populaţia de 
molecule să facă saltul într-un ciclu metabolic autosuste- 
nabil. Dar intenţia mea este să construiesc un model care, 
pentru mine, să fie suficient de specific pentru a descrie 
saltul în detaliu şi pentru a calcula probabilitățile. De aceea 
las deoparte definirea ciclurilor metabolice primitive ca 

sarcină pentru viitor. Este o sarcină pentru chimişti mai 
curând decât pentru fizicieni. 

Acum voi trece la etapa a doua a teoriei mele. Dau o 
descriere a modelului originii metabolismului fără a defini 
explicit metabolismul. Definiţia metabolismului este impli- 
cită în descrierea modelului. Las în seama cititorilor să 
decidă dacă ipotezele modelului sunt plauzibile. Principala 
calitate a modelului este aceea de a conduce la consecinţe 
calculabile. El face afirmaţii cantitative şi nu în totalitate 
triviale despre moleculele care ar fi putut să facă saltul de 
la dezordine la activitatea metabolică. 


DETALII ALE MODELULUI 


Modelul se numeşte Un Model de Jucărie al Teoriei lui 
Oparin (Dyson, 1982). Nu s-a intenţionat să fie realist. El 
lasă deoparte toate detaliile complicate ale chimiei organice 
din realitatea celulei. Scopul său este să ofere o imagine 
idealizată a evoluţiei moleculare care să se asemene calita- 
tiv cu imaginea lui Oparin asupra originii vieții. După ce 
voi descrie modelul de jucărie şi îi voi deduce consecințele, 
mă voi întoarce la întrebarea dacă în comportamentul mo- 
delului există vreo relevanţă pentru evoluţia vieţii în lumea 
reală. Modelul este un cadru matematic în care putem în- 
cerca mai târziu să ajustăm descrieri mai realiste ale evo- 
lutiei prebiotice. Analiza modelului făcută de mine este 
un exerciţiu elementar de biologia populațiilor folosind 
ecuații împrumutate de la Fisher şi Kimura. Ecuațiile sunt 
aceleaşi indiferent dacă vorbim despre o populaţie de mole- 
cule într-o picătură sau despre o populaţie de păsări pe o 
insulă (Kimura, 1970). 

Pentru a defini modelul, voi face o listă de zece ipoteze. 
Lista începe cu afirmaţii generale, dar până la urmă mode- 

lul este unic definit. Aceasta facilitează generalizarea mo- 
delului numai prin modificarea ipotezelor celor mai parti- 
culare. 


Ipoteza 1 (Teoria lui Oparin). Celulele au apărut primele, 
au urmat enzimele, iar genele au apărut mult mai târziu. 


Ipoteza 2. O celulă este un volum confinat de lichid con- 
ținând în soluţie molecule organice mici (monomeri). Mono- 
merii sunt liberi să difuzeze în şi din celulă. În interiorul 
celulei există o suprafață chimic activă cu un număr fix N 
de situri expuse în fluid. Suprafaţa poate fi membrana celu- 
lara sau o structură separată în interiorul celulei. Fiecare sit 
poate adsorbi un monomer pe suprafața sa, astfel încât 
monomerii sunt antrenați într-un schimb permanent între 
suprafață şi fluid. Monomerii adsorbiti pe situri vecine se 
vor lega chimic şi vor forma polimeri. Pentru a face mode- 
lul mai concret, ne putem imagina suprafaţa ca aparținând 
unui cristal de argilă conform lui Cairns-Smith (1982) sau 
unei membrane de sulfură de fier în acord cu Wăchters- 
häuser (1992) şi cu Russell et al. (1994). Ne putem imagina 
că monomerii erau versiunile primitive ale aminoacizilor 
care prin polimerizare formează enzimele actuale. 


Ipoteza 3. Celulele nu interacționează. Nu are loc selecția 
darwinistă. Evoluția populaţiei de molecule din interiorul 
unei celule are loc prin derivă întâmplătoare. Selecția 
darwinistă începe numai după ce modelul îşi încetează vala- 
bilitatea, după cum vom vedea mai departe. 


Ipoteza 4. Variatiile de populaţie se petrec în paşi discreti, 
fiecare pas constând în adsorbtia sau desorbtia unui singur 
monomer la un sit de pe suprafață. Această ipoteză este non- 
necesar restrictivă şi este impusă numai de dragul simplităţii. 

Cu preţul unor complicații matematice, am putea să inclu- 
dem o varietate mai realistă a proceselor chimice; spre exem- 
plu, legarea monomerilor în soluţie pentru a forma lanțuri 
de polimeri, sau adsorbtia şi desorbtia lanțurilor de polimeri 
la suprafață. 


Ipoteza 5. Fiecare dintre cele N situri de pe suprafață ad- 
soarbe şi desoarbe monomerii cu aceeaşi probabilitate. Aceas- 
tă ipoteză este de asemenea nerealista şi este impusă pentru 
a menţine calculele simple. 


Ipoteza 6. Monomerii fixati pe suprafață se pot diviza în 
două clase, activi şi inactivi. Aparent această ipoteză nu 
ridică controverse, dar de fapt ea conţine simplificarea esen- 
tiala care face modelul rezolvabil din punct de vedere ma- 
tematic. Aceasta înseamnă că înlocuim enormul spaţiu 
multidimensional al configuratiilor moleculare cu o sin- 
gură variabilă care ia numai două valori, | pentru „activ“ şi 
0 pentru „inactiv“. 


Ipoteza 7. Monomerii activi sunt aceia care întâmplător 
aparțin speciei potrivite şi se află la locurile potrivite, acolo 
unde ei şi vecinii lor formează un polimer care poate să 
acționeze ca o enzimă. A acționa ca o enzimă înseamnă 
să catalizeze adsorbtia altor monomeri într-un mod selec- 
tiv astfel încât monomeri din specia corectă să fie aleşi 
preferential pentru a fi adsorbiti pe alte situri unde pot 
fi activi. 

Ipoteza 7 este punctul în care noţiunea de metabolism 
se furişează în model fără a fi definită. Definiţia termenului 
„activ“ în ipoteza 7 este circulară. Un monomer activ este un 
monomer care ajută alti monomeri să fie activi. Metabolismul, 
aşa cum este definit de model, înseamnă un talmeş-balmeş 
ciclic în jurul unităților de monomeri, iar populaţia ca întreg 

este metabolic activă daca harababura ciclică menţine mono- 
merii activi la un nivel înalt autosustenabil. 


Ipoteza 8. Monomerii reprezintă (n + 1) specii chimice, 
toate prezente în fluid în număr la fel de mare. La fiecare 
sit doar o singură specie este activă, iar celelalte n specii 
sunt inactive. Fiecare sit neocupat va adsorbi fiecare specie 
inactivă de monomer cu egală probabilitate p pe unitate 
de timp. Rata totală de adsorbtie np a monomerilor inac- 
tivi este aceeaşi la fiecare sit. De pe fiecare sit ocupat 
monomerii vor fi desorbiti cu o probabilitate gp pe unitate 
de timp, indiferent dacă sunt activi sau inactivi. Aici q este 
o constantă, depinzând de temperatură şi de forța de atrac- 
tie dintre suprafață şi monomeri. Fiecare sit neocupat va 
adsorbi specia sa activă de monomer cu o probabilitate 
w(x)p per unitate de timp, unde x este fracțiunea de situri 
deja ocupate de monomeri activi din întreaga celulă . Func- 
tia y(x) reprezintă eficiența populaţiei existente de mono- 
meri activi în accelerarea adsorbtiei unui nou monomer 
activ. Fiecare eveniment de adsorbtie sau desorbtie poate fi 
privit ca un act de reproducere care schimbă o populatie-ma- 
mă într-o populație-fiică. Ipoteza că w(x) depinde de x 
înseamnă că activitatea monomerilor din populatia-mama 
este într-un anumit grad moştenită de un monomer nou 
adsorbit în populația-fiică. Forma lui w(x) exprimă legea 
de transmitere de la mamă la fiică. Valoarea numerică a lui 
w(x) va fi determinată de către detaliile chimiei reacțiilor 
de cataliză. 

Ipoteza 8 este o aproximaţie drastică. Ea înlocuieşte 
media eficientelor unei populaţii de catalizatori cu eficien- 
ta unui catalizator mediu. Eu o numesc ,,aproximatia câm- 
pului mediu“, pentru că este analoagă aproximatiei din 

modelul de câmp mediu Curie-Weiss al unui feromagnet.! 
În fizică, ştim că aproximatia câmpului mediu dă o bună 
estimare calitativă a comportamentului unui feromagnet. În 
biologia populațiilor, aproximatii similare au fost făcute de 
Kimura. Efectul aproximatiei câmpului mediu este de a 
reduce cursul aleatoriu multidimensional al populațiilor 
moleculare la un curs aleatoriu unidimensional al unicului 
parametru x. Atât în biologia populațiilor, cât şi în fizică, 
aproximatia câmpului mediu poate fi descrisă ca pesimista. 
Ea subestimează eficienţa agregărilor locale de molecule 
de a forma o stare ordonată. În general aproximatia câmpu- 
lui mediu prezice un grad mai mic de ordine decât cel pe 
care îl găseşte o teorie exactă. 

Dacă ne imaginăm o celulă cu populaţia de monomeri 
de pe suprafaţă într-o stare staționară, ipoteza 8 va avea 
următoarele consecințe. Într-o stare staţionară fractiunile 
(x, w, Z) de situri active, inactive şi goale vor fi proportio- 
nale cu (y(x), n, q). Suma fractiunilor (x, w, z) va trebui să 
fie egală cu unitatea şi, prin urmare, 


x = 90) = WOW) + a) = (1+ ap), (3.4) 


unde 
a=nrt q. (3:3) 


1. În fizică, teoriile de câmp mediu (numite şi teorii de câmp 
autoconsistent) studiază comportamentul unor sisteme stocastice 
mari şi complexe cu ajutorul unor modele mai simple. Aceste modele 
se referă la un număr mare de componente individuale (particule) 
care interacționează între ele. Efectul tuturor celorlalte componente 
asupra unei componente date este aproximat printr-un efect mediu, 
reducându-se astfel o problemă multiparticulă la o problemă uni- 
particulă. Această abordare a apărut prima oară în lucrările lui Pierre 
Curie şi Pierre Weiss pentru a descrie tranzitiile de fază de la para- 
magnetism la feromagnetism. 


UN MODEL DE JUCARIE 85 


Într-o stare care nu este staţionară, raportul (@(x)/x) este 
aproximativ egal cu raportul dintre rata de creştere a nu- 
mărului de situri active prin adsorbtie şi rata de descrestere 
a numărului de situri active prin desorbtie. Într-o stare sta- 
tionara acest raport trebuie să fie egal cu unu. 


Ipoteza 9 (fig. 3). Curba y =¢(x) este o sigmoida, care in- 
tersectează dreapta y = x în trei puncte, x = a, P, y, între 
zero şi unu. Şi această ipoteză este împrumutată din mode- 
lul Curie-Weiss al feromagnetului. Ea afirmă că populația 
de molecule are trei puncte de echilibru posibile. O stare 
de echilibru are loc dacă @(x) = x, atunci când populatia-fi- 
ica moşteneşte aceeaşi activitate medie x ca şi populatia-ma- 
mă. Echilibrul este stabil dacă panta curbei y =¢(x) este 
mai mică decât unitatea şi este instabilă dacă panta este mai 
mare decât unu. Să considerăm, de exemplu, cea mai cobo- 
rata stare de echilibru x = æ. O voi numi starea dezordonată 
pentru că are cea mai redusă activitate medie. Întrucât panta 
în a este mai mică decât unu, echilibrul este stabil. Dacă 
activitatea medie x a unei populatii-mama este putin peste 
a, populatia-fiica va tinde să alunece înapoi către a. Daca 
activitatea x a populatiei-mama va fi putin mai mică decât 
a, populaţia fiică va tinde să urce către a. Acelaşi lucru se 
întâmplă la starea superioară de echilibru x = y. Starea 
superioară este de asemenea stabilă pentru că panta în este 
subunitară. O voi numi starea ordonată pentru că are cea mai 
înaltă activitate catalitică. O populaţie cu activitate x apro- 
piată de y se va apropia de yin evoluţia sa. Dar punctul de 
echilibru median x = f este instabil pentru că panta in 
punctul f este supraunitară. Dacă o populaţie are o fractie 
de situri x puţin mai mare decât f, ea va evolua îndepăr- 
tandu-se de p catre starea ordonată x = y, iar dacă are un x 
putin mai mic decât f se va îndepărta de p către starea 

dezordonată x = a. Starea de echilibru din x = f este un 
punct de şa instabil. 

Reîntorcându-ne la limbajul matematic abstract din etapa 
întâi a teoriei, putem spune că stările de echilibru superioară 
şi inferioară ale modelului sunt două stări cvasistationare 
ocupând două bazine de atracție separate. Bariera ce separa 
cele două bazine este o trecătoare montană având în locul 
cel mai înalt starea de echilibru instabil din punctul de şa. 

Întâlnim aici o situaţie analoagă cu diferenţa dintre viata 
şi moarte din sistemele biologice. Voi numi „vie“ starea 
ordonată a unei celule pentru că în aceasta cele mai multe 
molecule lucrează împreună într-o modalitate cooperativă 
pentru a menţine ciclurile catalitice ce le păstrează active. 
Voi numi „moartă“ starea dezordonată pentru că în această 


Fig. 3 Curba sigmoidă y =@(x). Curba intersectează dreapta 
y= x în trei puncte ce reprezintă posibile populaţii de echilibru. Echi- 
librele superior şi inferior sunt stabile, iar echilibrul median este 
instabil. 

stare moleculele sunt necoordonate si in majoritate inactive. 
O populaţie, indiferent dacă se găseşte într-o stare moartă 
sau într-una vie, va rămâne în general mult timp în acea stare, 
suferind numai mici fluctuații în jurul echilibrului stabil. 
Cu toate acestea, populaţia de molecule din celulă este 
finită şi există întotdeauna posibilitatea unei fluctuații statis- 
tice mari care să treacă întreaga populaţie peste punctul de 
şa dintr-o stare de echilibru în cealaltă. Când o celulă „vie“ 
face marele salt statistic peste punctul de şa către starea 
inferioară, numim acest salt „moarte“. Când o celulă „moartă“ 
face saltul peste punctul de şa către starea superioară, vom 
numi saltul „originea vieţii“. Date fiind funcția $ (x) şi mă- 
rimea N a populaţiei din celulă, probabilitățile pentru „moar- 
te“ şi pentru „originea vieții“ pot fi calculate uşor. Trebuie 
doar să rezolvăm o ecuaţie diferenţială liniară cu condiţii 
la frontieră adecvate pentru a reprezenta un ansamblu al 
populațiilor de molecule ce difuzează peste punctul de şa 
dintr-o parte sau din cealaltă. 

Probabilitatea de tranziție peste punctul de şa este dată 
tocmai de termenul de flux F din ecuaţia (3.3) a descrierii 
matematice generale. Poate că descrierea tranziției prin ter- 
menul „salt“ este amăgitoare. Termenul „difuzie“ o descrie 
mai bine. Populaţia de molecule urcă spre punctul cel mai 
înalt al barierei printr-o succesiune de numeroşi paşi mici 
mai curând decât printr-un singur pas mare. Probabil că 
populaţia va face nouă paşi înapoi pentru fiecare zece paşi 
înainte în cursul urcusului. Din fericire, fluxul net F poate 
fi calculat uşor fără a urmări detaliile mersului aleatoriu 
prin care se realizează fluxul. 


Ipoteza 10. Prin aceasta facem o alegere clară a funcției 
w(x) bazată pe un argument termodinamic simplu. Se întâm- 
pla din fericire că funcția @(x) dedusă din termodinamică 

are forma sigmoidă dorită pentru a genera cele trei stări de 
echilibru impuse de ipoteza 9. 

Admitem că fiecare catalizator din celulă acţionează 
prin generarea unei diferenţe între energiile de activare 
necesare pentru legarea unui monomer activ sau inactiv pe 
un sit neocupat. Dacă molecula catalitică este perfectă, cu 
toți monomerii săi activi, atunci diferența dintre energiile 
de activare va fi o anumită mărime U pe care o presupunem 
a fi aceeaşi pentru toți catalizatorii perfecţi. Dacă un catali- 
zator este imperfect, într-o celulă având o fracțiune x de 
situri active din toate siturile, admitem că acesta produce o 
diferență xU între energiile de activare ale adsorbtiei corec- 
te şi respectiv incorecte. Şi aici facem o aproximaţie de 
câmp mediu, postulând că efectul mediu al unui ansamblu 
de catalizatori cu diferite grade de imperfecţiune este egal 
cu efectul unui singur catalizator având o discriminare redu- 
să direct proporţională cu activitatea medie x a întregii 
populaţii. Şi această aproximaţie ar putea fi evitată într-un 
calcul mai exact. 

Aproximatia câmpului mediu implică faptul că probabi- 
litatea unei adsorbtii corecte întrece probabilitatea unei 
adsorbtii incorecte cu un factor 


w(x) = bi, b= exp (UAT ), (3.6) 


astfel încât b este factorul de discriminare al unui catali- 
zator perfect la temperatura 7, iar k este constanta lui 
Boltzmann. Această alegere a lui w(x) împreună cu ec. (3.4) 
dă pentru funcția (x) 


p(x) = (1+ ab)", (3.7) 


care este aceeasi functie sigmoida ce apare in modelul de 
camp mediu al unui feromagnet simplu. 

Formula (3.7) a lui ġ(x) completează definiția modelului. 
Modelul este unic definit odată ce sunt aleşi parametrii N, 
a şi b. Aceşti trei parametri rezumă într-o modalitate simplă 
materia primă chimică pe care o foloseşte modelul. N defi- 
neşte mărimea populaţiei moleculare, a defineşte diversi- 
tatea chimică a unităților monomere, iar b este factorul de 
calitate ce defineşte gradul de discriminare al catalizatorilor!. 
Strict vorbind, a este suma lui n şi g, unde (n + 1) este 
numărul de specii monomere, iar g este proportional cu frac- 
tiunea de situri goale de pe suprafață. Câtă vreme rămânem 
în cadrul modelului, siturile goale se comportă ca o specie 
suplimentară de monomer inactiv. Siturile neocupate au 
ponderea statistică g comparativ cu unitatea pentru celelalte 
specii inactive. Presupunem că în celulă monomerii sunt 
destul de abundenti, iar suprafaţa destul de atractivă, astfel 
încât fracțiunea de situri neocupate să fie mică, iar q să fie 
subunitar. Astfel diferenţa dintre n şi a este nesemnificativă. 

Avem acum un model clar cu trei parametri cu care putem 
lucra. Trebuie să-i calculăm consecinţele şi să examinăm 
dacă evidenţiază un comportament interesant pentru orice 
valori ale lui N, a şi b care sunt compatibile cu faptele chi- 
miei organice. Aici prin „comportament interesant“ inte- 
legem apariţia cu o probabilitate rezonabilă a unui salt din 
starea dezordonată în starea ordonată. Vom constata apariția 
unui comportament interesant la valori ale lui a şi b situate 
într-un domeniu îngust. Domeniul îngust este determinat 
numai de proprietățile matematice ale funcției exponentiale 
şi este independent de detaliile chimice. Prin urmare, mode- 
lul face o declaraţie clară despre materialul din care erau 


1. In teoria catalizei şi cineticii enzimatice, se defineşte capaci- 
tatea de a discrimina între substraturi similare ca o măsură cantitativă 
a specificitatii, pentru a evalua calitatea recunoaşterii enzimatice. 

alcătuite primele celule vii. Dacă modelul are vreo legătură 
cu realitatea, atunci celulele primitive erau compuse din 
molecule având valori ale lui a şi b în limitele domeniului 
calculat. 

Se constată că domeniile preferate de valori ale celor 
trei parametri sunt următoarele: 


a, de la 8 la 10; (3.8) 
b, de la 60 la 100: (3.9) 
N, de la 2 000 la 20 000. (3.10) 


Se întâmplă în acelaşi timp ca aceste domenii de valori 
să fie rezonabile din punctul de vedere al chimiei. Domeniul 
de valori preferat pentru a (3.8) spune că numărul de specii 
de monomer trebuie să fie între opt şi unsprezece. În pro- 
teinele actuale avem douăzeci de specii de aminoacizi. Este 
rezonabil să ne imaginăm că aproximativ zece ar oferi sufi- 
cientă diversitate a funcţiei catalitice pentru a face viaţa să 
pornească. Pe de altă parte, modelul nu funcționează, evi- 
dent, cu a între 3 şi 4, ceea ce ar fi domeniul necesar pentru 
a dacă viaţa ar fi început cu patru specii de nucleotide ce 
polimerizează formând ARN-ul. Nucleotidele singure nu 
oferă suficientă diversitate chimică pentru a permite o tran- 
zitie de la dezordine la ordine în acest model. Astfel pre- 
dictiile cantitative ale modelului sunt compatibile cu teoria 
lui Oparin de la care am plecat. Modelul preferă peptidele 
acizilor nucleici ca substanţă din care a luat naştere viata. 
În această privință, modelul diferă de modelul originii vieţii 
prin hiperciclul lui Eigen. În modelul Eigen monomerii 
sunt necesari numai ca purtători de informaţie în scopul 
unei replicări precise. Patru specii de monomeri, sau chiar 
două specii, sunt suficiente pentru replicare. Numai când 
cerem monomerilor să funcționeze ca sistem metabolic ne 

trebuie diversitatea mai mare pe care o impune mode- 
lul nostru. 

Domeniul de valori al lui b (3.9) de la şaizeci la o sută 
este de asemenea rezonabil pentru factorul de discriminare 
al enzimelor primitive. În mod tipic o polimerază actuală 
are un factor de discriminare de la 5 000 la 10 000. Enzima 
actuală este o structură foarte specializată, perfecționată în 
trei mii de milioane de ani. Nu ar fi de aşteptat pentru enzi- 
mele arhaice să se apropie de standardele de performanță 
actuale. Pe de altă parte, simpli catalizatori anorganici ating 
frecvent factori de discriminare de cincizeci. Este plauzibil 
ca un catalizator peptidic simplu cu un centru activ conti- 
nând patru sau cinci aminoacizi să aibă un factor de discri- 
minare situat în domeniul preferat de model, de la şaizeci 
la o sută. 

Mărimea populaţiei în celula primitivă (3.10) este de 
asemenea plauzibilă. O populaţie de câteva mii de mono- 
meri legaţi între ei în câteva sute de polimeri ar oferi o 
varietate de structuri suficientă pentru a face posibilă exis- 
tenta unor cicluri catalitice interesante. O valoare a lui N de 
ordinul 10 000 este destul de mare pentru a desfăşura com- 
plexitatea chimică tipică vieții şi în acelaşi timp suficient 
de mică pentru a permite ca saltul statistic de la dezordine 
la ordine să aibă loc când se iveşte rareori prilejul, cu proba- 
bilitati care să nu fie imposibil de mici. 

Motivul fundamental de succes al modelului este capaci- 
tatea sa de a tolera erori relativ mari. Modelul depăşeşte ca- 
tastrofa erorilor prin abandonarea replicării exacte. Tocmai 
această lipsă de precizie permite unei populaţii de 10 000 de 
monomeri să sară într-o stare ordonată fără să fie nevoie să 
invocăm un miracol. Într-un model al originii vieţii ce ar 
asuma de la început o replicare exactă, un salt al unei popu- 
latii de N monomeri de la dezordine la ordine ar avea loc 

cu o probabilitate de ordinul lui (1 + n)”, unde n + 1 este 
numărul speciilor chimice de monomeri. Dacă excludem 
miracolele, un sistem replicativ ar putea să apară spontan 
numai dacă N ar fi de ordinul o sută sau mai mic. În contrast 
cu acesta, modelul nostru nonreplicativ poate să sufere 
tranziţia la ordine cu o populaţie de monomeri de o sută de 
ori mai mare. Rata erorilor în starea ordonată a modelului 
nostru se situează în mod tipic între 20 şi 30% atunci când 
parametrii a şi b se situează în domeniile (3.8) şi, respectiv, 
(3.9). O rată a erorilor de 25% înseamnă că în fiecare poli- 
mer trei din patru monomeri sunt situaţi corect. Un catali- 
zator cu cinci monomeri în centrul activ are o şansă din 
patru să fie complet funcţional. Un astfel de nivel de perfor- 
manta este tolerabil pentru un sistem nonreplicativ, dar ar 
fi total inacceptabil într-un sistem replicativ. Capacitatea 
de a funcţiona cu o rată a erorilor de 25% este factorul deci- 
siv din modelul nostru care face starea ordonată statistic 
accesibilă pentru populaţii moleculare suficient de mari ca 
să fie interesante din punct de vedere biologic. 


CONSECINȚE ALE MODELULUI 


Ecuațiile ce descriu o stare staționară a modelului sunt 
foarte simple. Într-o stare cvasistationara există o anumită 
probabilitate P; de a găsi j monomeri activi în cadrul popu- 
latiei. Rata fluxului F într-o stare staționară va fi inde- 
pendentă de j. Astfel ecuația (3.3) ce defineşte o stare de 
cvasiechilibru devine 


WAYOM N-)P at DP 61D 


Ecuația (3.11) nu este greu de rezolvat exact pentru a 
deduce fluxul F ce determină rata tranzitiilor dintr-o stare 

de cvasiechilibru in alta. Dar putem sa estimam rata tranzi- 
tiilor mai uşor, cu suficientă acuratețe pentru scopurile 
noastre, rezolvând ec. (3.11) pentru F = 0. Atunci când 
F' = 0, soluţia P; a ecuaţiei (3.11) descrie starea finală unica 
a modelului când acesta este lăsat să ruleze un timp infinit. 
În starea finală, toate stările de cvasiechilibru sunt postulate 
în aşa fel încât fluxurile nete dintre ele să fie zero. Prin 
urmare, soluţia ecuației (3.11), cu w(x) dat de ec. (3.5) si 
după câteva aproximări nu foarte speciale, este 


P; = K exp (-NV(G/N)), (3.12) 


unde K este un coeficient constant, iar V(x) este un potential 
dat de! 


V(x) =x log x + (1 —x) log (1 —x) + 
+ x log a— (1/2) x? log b. (3.13) 


Starile de cvasiechilibru ale modelului corespund exact 
maximelor şi minimelor potenţialului V(x). Stările stabile 
de cvasiechilibru (x = a, y) sunt minimele lui V; starea 
instabilă (x = p) este un maxim al lui V. 

Găsim astfel o formulă aproximativă pentru F, care este 
echivalentă cu formula simplă 


T= rt exp (AN) (3.14) 


reprezentând timpul mediu 7 necesar unei celule pentru a 
face tranziția de la dezordine la ordine. Aici 7 este intervalul 
mediu de timp dintre desorbtiile unui monomer de pe fie- 
care sit, N este numărul total de situri, iar A este dat de 
expresia 


1. Deşi Dyson nu dă nici o justificare pentru expresia (3.13), se 
poate observa că ea este similară cu anumite ecuaţii din fizica 
statistică. 

Acest A este înălțimea barierei de potential pe care popu- 
latia trebuie să o treacă pentru a scăpa din starea dez- 
ordonată (x = a) peste punctul de şa (x = p) şi a ajunge in 
starea ordonată. Rata tranzitiilor de la dezordine la ordine 
nu depinde de V(y). Odată ce populaţia trece punctul de şa, 
timpul necesar pentru a glisa până în starea ordonată este 
neglijabil. 

Dacă A ar fi de ordinul unităţii, atunci exponentiala din 
ec. (3.14) ar fi imposibil de mare pentru N mai mare de o 
sută. Am fi atunci în situaţia caracteristică sistemelor into- 
lerante la erori, pentru care tranziţia la ordine are o impro- 
babilitate astronomică pentru N mare. Totuşi, când parametrii 
a şi b au valori în domeniile (3.8) şi, respectiv, (3.9), ce 
corespund modelelor cu toleranţă înaltă la erori, se dove- 
deşte că A nu este de ordinul unităţii, ci ia valori undeva în 
domeniul de la 0,001 la 0,015. Pentru valori ale lui a şi b 
în domeniile menționate, potențialul V(x) este aproape plat, 
iar valorile sale în cele trei puncte staționare sunt aproape 
egale. Acestea sunt caracteristicile modelului care fac 
posibilă o tranziţie la ordine pentru populaţii mari de până 
la 20 000. Deşi ec. (3.14) este o funcţie ce creşte expo- 
nential cu N, ea creşte mult mai încet decât ne-am fi aşteptat 
în mod naiv. 

Ținând seama de ec. (3.14), există o mărime critică N, 
a populației, astfel încât populaţiile cu N de ordinul lui 
N. sau mai mici vor efectua tranziţia dezordine—ordine cu 
probabilitate rezonabilă, în timp ce populaţiile mult mai 
mari decât N, nu vor face acest salt. Aleg să definesc N. 
astfel 


Ne = 30/A, 3.16) 

încât factorul exponential din ec. (3.14) să fie 
ex 10" pentru N= Ne. (3.17) 


Coeficientul treizeci din ec. (3.16) este ales arbitrar. Nu 
ştim câte picături ar fi putut exista în medii adecvate pentru 
originea vieţii, nici cât timp au dăinuit aceste medii şi nici 
cât de frecvent au reacționat constituentii lor moleculari. 
Alegerea din ec. (3.16) înseamnă că putem aştepta ca o 

Fig. 4 Diagrama de fază în care fiecare punct reprezintă o compo- 
zitie chimică posibilă a populaţiei moleculare. Pe axa orizontală a 
este aproximativ egal cu numărul speciilor de monomeri. Pe axa 
verticală b este factorul de calitate al catalizei efectuate de polimeri. 
Regiunea de tranziţie reprezintă populaţii ce posedă stări de echilibru 
ordonate şi dezordonate. Regiunea „moartă“ nu are nici o stare ordo- 
nată, iar regiunea „nemuritoare“ nu are nici o stare dezordonată. Curba 
punctată reprezintă populaţii ce îndeplinesc condiţia b = a? pentru 
care există o simetrie între stările ordonate şi dezordonate. 


96 ORIGINILE VIEŢII 


tranziţie în starea ordonată să aibă loc în o mie de timpi de 
reacție într-un ansamblu de 10" picături, fiecare conţinând 
N. monomeri. Nu este absurd să ne imaginăm că 10” pică- 
turi ar fi putut să existe un timp corespunzător într-un me- 
diu adecvat. Pe de altă parte, dacă am considera picături 
cu populaţii moleculare de trei ori mai mari, respectiv cu 
N= 3N., atunci factorul exponential din ec. (3.14) ar fi 10%, 
şi este de neconceput că ar fi putut să existe suficiente pica- 
turi ca să ducă la o probabilitate de tranziție rezonabilă. 
Populaţia critică N. defineşte astfel limita superioară a lui N 
pentru care poate avea loc tranziția cu o incertitudine ce 
este mai mică decât un factor de trei. Mărimile critice 
ale populaţiei date de ec. (3.16) sunt situate între 2 000 şi 
20 000 când parametrii a şi b sunt situați în domeniile 8—10 
şi, respectiv, 60-100. 

Proprietățile modelului nostru pot fi reprezentate con- 
venabil într-o diagramă bidimensională (fig. 4) cu parame- 
trul a pe axa orizontală şi cu parametrul b pe cea verticală. 
Fiecare punct din planul dintre axe corespunde unei alegeri 
particulare a lui a şi b. Modelele care satisfac condiţia celor 
trei intersecţii (ipoteza 9) şi posedă stări dezordonate şi 
ordonate ocupă regiunea centrală a diagramei ce se extinde 
în sus şi la dreapta plecând de la vârf!. Vârful de la 


a=?=7,4, b = et = 54,6, (3.18) 


1. Graficul din fig. 4 este similar cu proiecția pe așa-numita 
suprafaţă de control a „catastrofei cusp“ sau „catastrofei vârf“, una 
dintre ,,catastrofele elementare“ din teoria omonimă a matematicia- 
nului francez R. Thom. Punctul din care pleacă bifurcația se numeşte 
punct critic sau punct neutru, ori pur şi simplu vârf sau cusp. În 
română cuvântul cusp este un import recent din engleză; mai demult 
incetateniti sunt termenii cuspid referitor la morfologia dentară, 
respectiv cuspidă în arhitectură. 


UN MODEL DE JUCARIE 97 


marcheaza limita inferioara a valorilor lui a si b pentru care 
poate avea loc o tranziţie dezordine—ordine. Mărimea cri- 
tică N. a populaţiei este mare lângă varf şi scade rapid pe 
măsură ce a şi b cresc. Modelele de interes biologic se 
găsesc în regiunea centrală lângă vârf. Acestea sunt mode- 
lele cu rată înaltă a erorilor care pot să efectueze tranziția 
dezordine—ordine cu populaţii mari. 

Pentru a ilustra comportamentul modelului în regiunea 
de interes de lângă vârf, consider un caz particular ce are 
avantajul de a fi uşor de calculat exact. Acesta este cazul 


a=8, b= 64. (3.19) 
Acest caz are următoarele trei stări de echilibru 
a = 1/3, B = 1/2, y = 2/3, (3.20) 


Rata erorilor în starea ordonată este exact 1/3. Valoarea 
lui A pentru acest model este dată de ec. (3.13) şi (3.15), 


A = log 3 — (19/12) log 2 = 0,001129, (3.21) 


ceea ce dă o dimensiune a populaţiei critice satisfăcător de 
mare 


No = 26 566. (3.22) 


Cristopher Longuet-Higgins!, care a fost în egală mă- 
sură chimist şi muzician, a observat că mărimea A din ec. 
(3.21) este bine cunoscută muzicienilor ca diferența fractio- 
nală de înălțime între o cvintă perfectă şi o cvintă echitem- 
perată. Pe o scară logaritmică a înălțimilor, o cvintă perfectă 


1. Hugh Christopher Longuet-Higgins (1923-2004), profesor 
englez de chimie cuantică, fizică teoretică, inteligenţă artificială şi 
cognitie muzicală. 

este (log 3 — log 2), iar o cvintă echitemperată este egală cu 
şapte semitonuri sau (7/12) log 2. Micimea diferenţei este 
motivul pentru care scala echitemperată lucrează atât de 
bine. De asemenea, micimea lui A este motivul pentru care 
acest model al originii vieţii funcționează atât de bine. Bă- 
trânul Pitagora ar fi mulţumit dacă ar putea să vadă acest 
exemplu care îi susţine doctrina unei armonii universale, 
ce imbratiseaza număr, muzică şi ştiinţă. După aceasta digre- 
siune în mistica pitagoreică mă întorc la proprietăţile gene- 
rale ale modelului prezentat în fig. 4. 

Regiunea situată dedesubtul şi la dreapta fâşiei centrale 
reprezintă realizări ale modelului care au numai o stare 
dezordonată şi nu au nici o stare ordonată. Aceste cazuri 
particulare ale modelului au parametrul a prea mare (prea 
multă diversitate chimică) şi parametrul b prea mic (activi- 
tate catalitică prea slabă) pentru a produce o stare ordonată. 
Picăturile din această regiune sunt moarte şi nu pot accede 
la viata. Numesc această regiune „supa fierbinte de sulfuri“ 
fiindcă această sintagmă a fost folosită pentru a descrie 
compoziţia izvoarelor hidrotermale de adâncime unde ar fi 
apărut viata conform lui Wachtershauser (1992) şi lui Russell 
et al. (1994). Noţiunea „supă rece de pui“ folosită mai de- 
mult pentru a descrie mediul prebiotic în care a apărut viața 
nu mai este adecvată, întrucât s-a descoperit că multe dintre 
organismele cele mai arhaice erau termofile. Regiunea si- 
tuată deasupra şi la stânga fâşiei centrale reprezintă realizări 
ale modelului care au numai o stare ordonată şi nu au nici 
o stare dezordonată. În aceste cazuri particulare a este prea 
mic (prea puţină diversitate chimică), iar b prea mare (acti- 
vitate catalitică prea puternică) pentru a genera o stare 
dezordonată. Picăturile din această regiune sunt blocate în 
starea ordonată şi nu pot muri. Numesc această regiune ,,Gra- 

dina Edenului“, pentru că această expresie a fost folosită 
în descrierea originii vieţii propusă de o teorie alternativă. 

Putem să ne imaginăm celule evoluând prin acumulare 
de componente moleculare, astfel încât să alunece în regiu- 
nea centrală a tranziţiei venind fie din supa fierbinte de 
sulfuri, fie din Grădina Edenului. Odată ce ajung în regiu- 
nea centrală, ele sunt capabile de viaţă şi moarte, iar evoluţia 
complexităţii biologice poate începe. 

De ce ne trebuie stări dezordonate? Întrucât viaţa este o 
stare ordonată, de ce nu ar fi rămas viaţa pentru totdeauna 
în „Grădina Edenului“, unde există doar stări ordonate? 
Modelul nu dă un răspuns la aceste întrebări, pentru că el 
descrie doar deriva aleatorie a populațiilor, fără selecţie 
darwinistă. În ceea ce priveşte modelul, viata ar fi putut în- 
cepe şi rămâne permanent înghețată în starea ordonată. Dar 
de fapt selecția darwinistă a fost esenţială pentru ca viața 
să evolueze dincolo de etapa primitivă descrisă în model. 
După ce rolul modelului se încheie, de îndată ce picăturile 
descrise de model încep să epuizeze resursele disponibile 
şi să intre în competiţie între ele pentru supravieţuire, 
începe evoluţia darwinistă. Selecţia darwinistă reclamă 
moarte, iar moartea este tranziția de la ordine la dezordine. 
Pentru a evolua, viata a trebuit să inventeze moartea. Picătu- 
rile îngheţate în starea ordonată nu puteau să experimenteze 
şi să se diversifice. Picăturile localizate în regiunea de 
tranziție, murind şi renăscând în mod constant cu noi com- 
binatii de compuşi chimici în noi cicluri catalitice, au avut 
şansele cele mai bune să se adapteze rapid la mediul schim- 
bător. 

Pentru că populaţiile moleculare evoluează pe durata 
unor perioade lungi, este probabil că a şi b vor creşte. O 
creştere a lui a va rezulta din încorporarea unor noi varietăţi 
de monomer în ciclul metabolic. O creştere a lui b va 

rezulta din dezvoltarea treptată a unor molecule de polimeri 
mai complexe, capabile să catalizeze reacții chimice cu 
specificitate crescută. Populatiile moleculare cu valori mai 
mari ale lui a şi b vor metaboliza mai eficient şi, probabil, 
vor predomina în lupta darwinistă pentru existenţă. După 
ce modelul nostru îşi încheie rolul, evoluţia poate să înain- 
teze treptat în sus şi la dreapta, rămânând în interiorul fâşiei 
critice din fig. 4. Nu trebuie decât ca a şi b să rămână 
corelate în linii mari, astfel încât b să fie aproximativ egal 
cu pătratul lui a. Curba b = a? rămâne în interiorul fâşiei 
critice de la vârf (punctul critic) până la infinit. Desigur, pe 
măsură ce evoluţia continuă tot mai departe în sus şi la 
dreapta în interiorul fâşiei, ipotezele simple ale modelului 
vor reprezenta tot mai inadecvat comportamentul organis- 
melor reale. 

Modelul ne permite să dăm o definiţie precisă a canti- 
tatii de informatie conținută într-o populaţie în starea ordo- 
nată. Informaţia nu este încorporată în gene care pot fi 
replicate. Ea este încorporată în ciclurile metabolice care 
sunt reproduse statistic pe când populația se autointretine. 
Potrivit definiției abstracte a informaţiei, probabilitatea 
unui mesaj ce soseşte pur întâmplător este dată de 


p=21, (3.23) 


unde 7 este numărul de biti din mesaj. Pentru a aplica mode- 
lului această definiție, ne imaginăm stările ordonată şi 
dezordonată coexistand în proporţii dictate de pură întâm- 
plare. Astfel, probabilitatea stării ordonate este, în acord cu 
ec. (3.12), 


P = exp [N(V(a) — VO), (3.24) 


iar informaţia conținută în aceasta este, conform ec. (3.23), 

I= NV(y)— Va)) / (log 2). (3.25) 


Aceasta da o estimare a continutului minim de informa- 
tie al stării ordonate. Celula poate să conțină de asemenea 
informaţie suplimentară care nu contribuie la a o face sta- 
tistic improbabilă. 

La momentul primului salt de la dezordine la ordine, la 
cea dintâi origine a metabolismului, conținutul de infor- 
matie al stării ordonate în modelul nostru este relativ mic. 
El este de ordinul lui AN, care a fost postulat a fi în jur de 
30, astfel încât saltul în starea ordonată să poată avea loc 
cu o probabilitate rezonabilă într-un timp finit. În linii mari, 
ec. (3.25) dă 30/log 2 = 43 biţi de informaţie. Aceasta este 
o cantitate de informaţie foarte mică. Dar cantitatea de in- 
formaţie purtată de starea ordonată creşte rapid când celula 
evoluează pe calea creşterii lui N şi creşterii lui a şi b, adică 
a creşterii populaţiei şi a creşterii varietatii şi preciziei 
enzimelor. Când atât a, cât şi b sunt mari, informaţia speci- 
ficată de ecuaţiile (3.13) şi (3.25) devine 


T= (1/2) N (log (b/a’) /log 2). (3.26) 


În versiunea simetrică a modelului cu b = a?, stările de 
echilibru ordonată şi dezordonată sunt egal probabile. For- 
mula (3.26) dă zero pentru că starea ordonată apare cu pro- 
babilitatea 1/2 dacă aşteptăm un timp destul de lung. Într-o 
celulă actuală bine organizată, valori tipice ale parametrilor 
sunt a = 20 şi b = 10%, iar ec. (3.26) dă aproximativ 


1=2N, (3.27) 


adica in jur de doi biti de informatie per sit in moleculele 
catalitic active. Cantitatea de informatie se întâmplă sa 
fie egală cu informaţia conținută într-o genă cu N nucleo- 
tide. Astfel aparatul metabolic din modelul nostru poartă 

aproximativ tot atât de multă informaţie precum un aparat 
replicativ cu acelaşi număr de monomeri activi. 

O caracteristică uimitoare a modelului — care este ab- 
sentă la organismele actuale — este simetria dintre viata şi 
moarte. În cadrul modelului, curba 


y= ox) = (tab) (3.28) 


este invariantă la transformarea 


x>1l-x, yol-y, a — (b/a). (3.29) 


În particular, modelul cu b = a? este complet simetric 
în jurul punctului instabil de şa la x = y = 1/2. Starea ordo- 
nată şi starea dezordonată sunt imagini în oglindă. Proba- 
bilitatea unei tranzitii de la dezordine la ordine este riguros 
egală cu probabilitatea unei tranzitii de la ordine la dezordine. 


0 4 By 


x 


Fig. 5 Curba sigmoida din fig. 3 aşa cum apare într-o celulă actuală 
cu stările de echilibru de sus şi din mijloc împinse departe la dreapta, 
astfel încât curba nu mai este simetrică. 

În modelul simetric cu b = a’, moartea şi învierea au loc 
cu frecvente egale. Originea vietii este un eveniment la fel 
de banal ca şi moartea. 

Cum se face ca, pe masura ce viata a evoluat, moartea 
a continuat să fie banală, pe cand învierea a devenit rară? 
Ceea ce s-a întâmplat este că procesele catalitice din celulă 
au devenit tot mai precis reglate şi tot mai intolerante la 
erori. Curba y = q(x) a rămas sigmoida, dar a devenit tot mai 
asimetrică pe măsura trecerii timpului. Forma curbei într-o 
celulă actuală este prezentată în fig. 5. Această curbă con- 
trastează cu funcția simetrică arătată în fig. 3 pentru celula 
primitivă ipotetică. În celula primitivă cele trei stări de 
echilibru puteau să fie 


a=0,2, B=0,5, y= 0,8 (3.30) 


cu o eroare relativă de 20 % în starea ordonată. În celula 
actuală curba este împinsă departe la dreapta, iar pentru 
stările de echilibru valorile tipice sunt 


a=0,05, B=0,999,  7=0,9999. (3.31) 


Această valoare a lui x pentru starea ordonată yînseam- 
nă că eroarea relativă în aparatul metabolic al celulei ac- 
tuale este de ordinul lui 10*. Poziția punctului de şa f arată 
că o traumă de origine ambientală de felul unei doze de 
raze X ce ar mări erorile relative până la 10% ar dezmembra 
aparatul precis reglat şi ar duce la moartea celulei. Moartea 
este facilă şi învierea dificilă pentru că punctul de şa s-a 
mutat atât de aproape de starea ordonată x = y şi atât de 
departe de starea dezordonată x = a. Pentru ca viata să ia 
naştere spontan a fost esenţial să avem o stare ordonată cu 
erori relative mari, dar odată ce viaţa s-a organizat întregul 
curs al evoluţiei a mers către structuri mai specializate cu 
toleranţă redusă pentru erori. 

Am spus destul, sau poate prea mult, despre proprie- 
tatile şi consecințele modelului. Vorbind despre model am 
căzut într-o capcană. Am început să vorbesc despre model 
ca despre un adevăr istoric. Desigur, nu este nimic de acest 
fel. Nu este o descriere a evenimentelor aşa cum s-au întâm- 
plat. Nu este decât un model de jucărie, o simplă imagine 
abstractă ce va fi înlocuită rapid de modele mai bune, încor- 
porând unele dintre detaliile chimiei pe care eu le-am 
ignorat. 


4 
Intrebari deschise 


DE CE ESTE VIATA ATAT DE COMPLICATA? 


A sosit momentul să rezumăm ceea ce am învăţat în pri- 
mele trei capitole. Capitolul 1 descrie evoluţia istorică a 
ideilor ce au condus la întrebarea pe care eu o consider a fi 
fundamentală pentru toate investigaţiile asupra originii 
vieţii: Este originea vieţii acelaşi lucru cu originea repli- 
cării? Am arătat câteva motive pentru care sunt înclinat să 
răspund cu „nu“ la această întrebare, şi să prefer, provizoriu, 
ipoteza că metabolismul şi replicarea au avut origini sepa- 
rate. Capitolul 2 schiteaza o prezentare a unora din experi- 
mentele clasice şi a unora din teoriile clasice privind originea 
vieţii. Observ că experimentele întreprinse din vremea lui 
Max Delbriick şi până astăzi au avut un succes spectaculos 
în elucidarea structurii şi funcției aparatului replicativ şi că 
au avut mult mai puţin succes în a ne oferi o înţelegere 
profundă a metabolismului. Cu toate că experimentele lui 
Cech şi ale altora (Cech, 1993; Wright şi Joyce, 1997) pe ribo- 
zime au demonstrat că ARN poate funcționa ca o enzimă, 
el acţionează ca o enzimă numai în interiorul unui domeniu 
limitat. Într-unul din primele articole de trecere în revistă 
(Cech şi Bass, 1986) se spune: „Se pare că versatilitatea limi- 
tată a catalizatorilor ARN, şi nu vreun deficit de eficiență 
sau acuratețe catalitică, este responsabilă pentru răspândi- 
rea relativ restrânsă a ARN în calitate de catalizator biologic.“ 

În zilele noastre continuă să fie adevărat că experimentele 
ce investighează acțiunea ribozimelor se ocupă de reglajele 
fine ale aparatului genetic, nu de metabolismul celulei. Suc- 
cesul unilateral al experimentelor a avut ca rezultat o pola- 
rizare corespunzătoare a teoriilor. Cele mai populare teorii 
ale originii vieţii sunt teoriile lui Manfred Eigen, care se 
concentrează aproape exclusiv asupra replicării ca fenomen 
ce trebuie explicat. Capitolul 3 descrie propriile mele încer- 
cari, tributare unei polarizări opuse aceleia a lui Eigen, de 
a construi un model al originii vieţii ce admite ca ipoteză 
de lucru că viaţa primitivă se reducea la un mecanism pur 
metabolic, respectiv fără replicare. 

Ultimul capitol se ocupă de întrebările deschise pe care 
le ridică modelul şi de întrebările mai generale privind 
posibile abordări experimentale ale originii metabolismului. 
Dar toate aceste întrebări sunt subordonate unei alteia: De 
ce este viața atât de complicată? Poate că aceasta nu este o 
întrebare ştiinţifică corect formulată. Ea ar putea fi inter- 
pretată doar ca lamentatia unui bătrân cercetător care 
deplânge simplitatea pierdută a tinereţii. Sau ar putea fi 
interpretată ca un protest zadarnic împotriva caracterului 
intratabil al condiţiei umane în lumea modernă. Dar sensul 
precis pe care îl dau eu întrebării se referă la structura 
celulară. Caracteristica esenţială a celulelor vii este homeo- 
stazia, capacitatea de a menţine un echilibru chimic staționar 
şi mai mult sau mai puţin constant într-un mediu schim- 
bător. Homeostazia este maşinăria chimică de control şi de 
cicluri de feedback ce asigură ca fiecare specie moleculară 
din celulă să fie produsă în proporţia corectă, nici mai mult 
şi nici mai puţin. Fără homeostazie, nu ar putea să existe 
nici metabolismul organizat şi nici echilibrul cvasistationar 
care să merite numele de viata. In acest context întrebarea: 
De ce este viaţa atât de complicată? se traduce prin: Dat 

fiind că o populație de molecule este capabilă să se mențină 
ea însăşi în echilibru homeostatic la un nivel staționar de 
metabolism, câte specii moleculare diferite trebuie să con- 
țină acea populație? 

Datele biologice impun limite ferme numărului de specii 
moleculare necesare pentru a forma un sistem homeostatic, 
cel puţin când ne referim la sisteme homeostatice de tipul 
celor actuale. Există un mare număr de diferite varietăţi de 
bacterii şi cele mai multe dintre acestea conţin câteva mii 
de specii moleculare, dacă evaluăm numărul celor din urmă 
după cele câteva milioane de perechi de baze din ADN-ul 
lor. Se pare că în condiţiile actuale sistemele homeostatice 
lucrează eficient cu câteva mii de componente şi lucrează 
mai ineficient cu mai puţine. Dacă o bacterie s-ar putea lipsi 
de jumătate dintre componentele sale moleculare şi ar meta- 
boliza eficient chiar şi în aceste condiţii, ar avea astfel un 
mare avantaj în selecția naturală. Prin faptul că bacteriile 
au refuzat să se restrângă sub un anumit nivel de complexi- 
tate, putem deduce că acest nivel este, într-un anumit sens, 
un minimum ireductibil. 

Dacă celulele actuale necesită câteva mii de specii mole- 
culare pentru o homeostazie stabilă, ce ne spune aceasta 
despre celulele primitive? Strict vorbind, nu ne spune nimic. 
Lipsite de aparatul actual al genelor şi represorilor!, meca- 
nismele străvechi ale homeostaziei trebuie să fi fost foarte 
diferite. Mecanismele străvechi ar fi putut să fie atât mai 
simple, cât şi mai complicate. Totuşi ipoteza că mecanis- 
mele străvechi erau mai simple este rezonabilă. Cu această 
opțiune rămâne întrebarea: Cât de simple ar fi putut să fie? 
Această întrebare trebuie să primească un răspuns înainte 


1. În genetica moleculară, un represor este o proteină care se 
leagă de ADN sau ARN şi care inhibă expresia uneia sau mai multor 
gene. 

de a putea să construim teorii credibile despre originea vieţii. 
Ea poate să primească un răspuns numai pe cale experi- 
mentală. 

În modelul de jucărie pe care îl discut în capitolul 3, am 
dedus din aritmetica modelului că populaţia unei celule 
care reuşeşte să facă tranziţia de la dezordine la ordine 
trebuie să fi fost compusă dintr-un număr de monomeri 
undeva între 2 000 şi 20 000, combinati în câteva sute de 
specii de polimeri. Afirm că acest număr, câteva sute, este 
plauzibil pentru numărul speciilor de molecule de polimeri 
necesare pentru un sistem homeostatic primitiv. Desigur, 
afirmaţia nu este bazată pe nimic altceva decât pe presu- 
puneri. Stim că pentru o celulă actuală câteva mii de specii 
moleculare sunt suficiente. De asemenea, pare improbabil 
ca numai cu câteva zeci de specii să se poată menţine orice 
formă de mişcare asemănătoare homeostaziei biochimice. 
Aşa încât ghicim în mod arbitrar, ghidaţi numai de familia- 
ritatea noastră cu sistemul zecimal de numerație, că numă- 
rul corect pentru originea homeostaziei este de câteva sute 
de specii moleculare. Dar nu ştim dacă aceste câteva sute de 
specii moleculare sunt într-adevăr necesare sau suficiente 
pentru homeostazie. 

În acest context este interesant să vedem cum a fost apli- 
cată cu succes o abordare experimentală pentru a răspunde 
întrebării corespunzătoare privind originea replicării. Care 
este cea mai mică populaţie moleculară capabilă să constituie 
un sistem autoreplicativ? Această întrebare a primit răspuns 
prin două experimente clasice, unul al lui Sol Spiegelman 
(Spiegelman, 1967), iar celălalt al lui Manfred Eigen (Eigen 
et al., 1981). Am descris experimentul lui Eigen in capi- 
tolul 1. Experimentul lui Spiegelman a inceput cu un virus 
Op viabil, o specie capabilă să supravieţuiască şi să îşi asi- 
gure propria replicare în natură pe baza informaţiei codifi- 

cate într-o singură moleculă de ARN compusă din 4 500 de 
nucleotide. În mod normal virusul este replicat într-o celulă- 
gazdă cu ajutorul unei enzime, replicaza, ce este sintetizată 
de ribozomii gazdei la comanda ARN viral. ARN-ul viral de- 
termină de asemenea sinteza în celula-gazdă a unei proteine 
din învelişul viral şi a altor componente ce sunt necesare 
pentru ciclul biologic complet al virusului. Spiegelman a 
mers mai departe alterând virusul prin decojirea sa de înve- 
lişul proteic şi furnizându-i replicaza în eprubetă astfel încât 
să se poată replica fără complicațiile invadării unei celule 
şi ale unui ciclu normal complet de viata parazitară. Siste- 
mul experimental conținea de asemenea o provizie masivă 
de nucleotide monomere libere şi era prevăzut cu un aran- 
jament de flux continuu pentru a preveni epuizarea resurse- 
lor de către virus. Rezultatele au fost spectaculoase. O 
vreme ARN-ul viral a continuat să fie replicat cu acuratețe 
cu ajutorul replicazei. Dar curând a apărut un ARN mutant 
care pierduse câteva gene ce nu-i mai erau necesare pentru 
supravieţuire. Mutantul, având mai puţin de 4 500 de nucleo- 
tide, a fost replicat mai repede decât virusul original, pe 
care l-a eliminat în scurt timp în cadrul luptei darwiniste 
pentru existenţă. Apoi a apărut un alt mutant şi mai scurt 
care l-a dat la o parte pe primul, şi aşa mai departe. Virusul 
nu mai avea nevoie să care genele replicazei şi ale proteinei 
de înveliş pentru a supravieţui. Dimpotrivă, el putea să supra- 
vietuiasca numai dacă se descotorosea de tot bagajul inutil. 
Condiţia supravieţuirii era să fie cât mai mic şi simplu 
posibil. În cele din urmă virusul a degenerat într-un mic 
fragment de ARN cu numai 220 de nucleotide conţinând 
situl de recunoaştere pentru replicază şi nu multe elemente 
în plus. Starea finală a virusului a fost numită de geneti- 
cieni „monstrul lui Spiegelman“. El oferă un bun exemplu 
concret demonstrând ce ti se întâmplă când viata devine 

prea uşoară pentru tine. Micii monştri şi-ar continua veşnic 
replicarea cu mare viteză în mediul artificial din eprubeta 
lui Spiegelman, dar nu ar putea niciodată să spere că ar 
supravieţui în orice alt loc din lume. 

Experimentul lui Manfred Eigen era opusul experimen- 
tului lui Spiegelman. Ambele experimente au folosit enzima 
replicaza şi nucleotide libere într-o eprubetă. Spiegelman 
a adăugat in această supa un virus viabil. Eigen nu a adău- 
gat nimic. Spiegelman a studiat evoluția replicării de sus în 
jos, Eigen de jos în sus. Experimentul lui Eigen a produs o 
populaţie autogenerată de molecule de ARN replicându-se 
cu ajutorul replicazei, la fel ca monştrii lui Spiegelman. 
Replicatorul lui Eigen şi monstrul lui Spiegelman nu erau 
identici, dar erau veri de gradul întâi. Replicatorii lui Eigen, 
după ce au evoluat până ce au atins o stare staţionară, con- 
țineau aproximativ 120 de nucleotide, comparativ cu 220 în 
monstrii lui Spiegelman. Diferenţa dintre 120 şi 220 de 
nucleotide este o distanță mică între o moleculă care a cres- 
cut din nimic şi o moleculă care a fost odată viabilă. 

Experimentele lui Spiegelman şi Eigen dau împreună 
un răspuns clar la întrebarea: Care este mărimea minimă a 
populaţiei necesare pentru un sistem replicativ? Răspunsul 
este o singură moleculă de ARN cu una sau două sute de 
nucleotide. Răspunsul arată în rezumat cât de simplu este 
fenomenul replicării comparativ cu fenomenul homeosta- 
ziei. Eu presupun că mărimea minimă a populaţiei necesare 
pentru homeostazie ar fi de aproximativ o sută de ori mai 
mare, respectiv câteva sute de molecule conţinând zece sau 
douăzeci de mii de monomeri. Şi, mai important chiar, eu 
sugerez că drumul cel mai promițător către înțelegerea ori- 
ginii vieţii ar fi reprezentat de experimente ca acelea ale lui 
Spiegelman şi Eigen, dar de această dată având ca obiectiv 
homeostazia, nu replicarea. 

Cum ar putea fi facute aceste experimente? Sunt pe 
deplin conştient că este mult mai uşor să sugerezi experi- 
mente decat sa le realizezi. Ceea ce se cere in primul rand 
este de a găsi materialele de lucru care ar face posibile expe- 
rimentele, echivalentul sistemului homeostatic al virusului 
Op al lui Spiegelman şi al supei de nucleotide a lui Eigen. 
ŞI de aceasta dată obiectivul ar trebui să fie abordarea din- 
spre ambele capete, de sus în jos şi de jos în sus, şi găsirea 
punctului în care cele două capete se întâlnesc. Plecând de 
sus, trebuie să găsim un organism adecvat, o celulă enu- 
cleată care şi-a pierdut aparatul replicativ, dar care păs- 
trează funcţiile metabolismului şi homeostaziei, şi pe care 
trebuie să o menţinem artificial în viata în timp ce se înde- 
părtează treptat componente moleculare neesentiale. Putem 
spera că în acest fel, cu multe încercări şi erori, vom găsi 
cu aproximaţie gradul de complexitate minim şi ireductibil 
al unui aparat homeostatic. Plecând de jos, trebuie să expe- 
rimentăm cu populaţii sintetice de molecule confinate în 
mici vezicule (lipozomi, micele) în genul lui Oparin, adău- 
gând diferite combinaţii de catalizatori şi metaboliți până 
ce se atinge un echilibru homeostatic durabil. Dacă avem 
noroc, putem să constatăm că experimentele de sus în jos 
şi cele de jos în sus vor prezenta un anumit grad de conver- 
genta. În măsura în care vor converge, ele vor indica o cale 
posibilă pe care viaţa ar fi putut să o urmeze în progresul 
său original de la haos la homeostazie. 

Aceste sugestii pentru experimente viitoare sună proba- 
bil naiv şi stupid pentru experimentatori care îşi petrec zi de 
zi viaţa într-o luptă continuă contra caracterului refractar al 
celulelor reale şi al moleculelor reale. Nu ştiu când vor de- 
veni fezabile experimentele ce vor urma liniile pe care le-am 
sugerat. Le sugerez cu sfială, eu însumi nefiind capabil să 
fac un experiment, nici măcar în propriul meu domeniu, 

fizica. Cu toate acestea, fac aceste sugestii cu intenţii se- 
rioase. Dacă nu aş fi crezut că astfel de experimente sunt 
potenţial importante, nu m-aş fi aventurat din capul locului 
să vorbesc despre originea vieții. Daca un fizician teore- 
tician are de spus ceva de valoare despre problemele fun- 
damentale ale biologiei, aceasta se poate întâmpla numai 
făcând sugestii pentru noi tipuri de experimente. Cu o 
jumătate de secol în urmă, Erwin Schrödinger le-a sugerat 
biologilor că ar trebui să investigheze experimental struc- 
tura moleculară a genei. Acea sugestie s-a dovedit a veni 
la momentul potrivit. Acum eu sugerez ca biologii să inves- 
tigheze experimental structura populationala a sistemelor 
homeostatice de molecule. Dacă am noroc, această sugestie 
ar putea de asemenea să se dovedească de actualitate. 

Înainte de a părăsi subiectul experimentelor viitoare, aş 
vrea să adaug câteva remarci despre simulările pe calcu- 
lator. În biologia populațiilor aplicată la animale şi plante, 
calculatorul este o sursă de date experimentale cel putin la 
fel de importantă ca observaţiile pe teren. Simulările pe 
calculator ale dinamicii populațiilor sunt indispensabile 
pentru planificarea observaţiilor pe teren şi pentru interpre- 
tarea rezultatelor. Simulările pe calculator nu sunt doar mai 
rapide decât observaţiile pe teren, ci şi mai ieftine. Orice 
program serios de cercetări în biologia populațiilor include 
simulările pe calculator ca pe un lucru de la sine înţeles. 
Întrucât originea vieţii este o problemă în biologia popu- 
latiilor de molecule, simulările pe calculator sunt esențiale 
şi aici. Simulările teoriei lui Oparin recapitulate de către 
Lancet (Segre şi Lancet, 1999) sunt un început bun, dar ră- 
mâne de parcurs un drum lung. Nici unul dintre modele nu 
încorporează destule detalii ale chimiei pentru a oferi un 
test realist al teoriei. 

Simulările pe calculator ale modelului Eigen de origine 
a vieții prin hiperciclu făcute de Ursula Niesert (Niesert 

et al., 1981) au evidenţiat câteva slăbiciuni serioase ale 
acestui model. După cum a observat Niesert în urma simu- 
lărilor sale, eşecurile modelului de hiperciclu sunt legate 
mai ales de presupunerea că o singură moleculă de ARN ar 
îndeplini simultan trei funcţii separate. Aceste trei funcții 
sunt: autoreplicarea cu ajutorul unei molecule-replicator 
față de care ea este adaptată in mod specific, transmiterea 
unui mesaj ce promovează sinteza altei molecule şi funcția 
de agent pentru transferul specific de aminoacizi. Modelele 
pe calculator arată că moleculele de ARN au tendinţa natu- 
rală să se specializeze. Ele preferă să execute o singură 
funcţie bine decât trei funcţii prost. Această concluzie nu 
este surprinzătoare. În ecologia naturală a speciilor, regula 
generală este aceea că majoritatea speciilor supraviețuiesc 
prin specializare. Simulările lui Niesert arată că aceeaşi 
regulă se aplică şi în ecologia moleculelor din modelul 
hiperciclului. Critica pe care ea o aduce acestui model ne 
permite să-l înţelegem mai bine şi, poate, să-l îmbunătă- 
tim. Tot aşa, simulările pe calculator ale modelelor originii 
homeostaziei ar trebui să ne arate ce este greşit în aceste 
modele şi să ne ajute să le înlocuim cu altele mai bune. La 
fel ca modelul hiperciclului, este probabil ca modelele 
homeostaziei să fie vulnerabile la cele trei pericole pe care 
Niesert le-a descris în articolul ei. De îndată ce vor fi dis- 
ponibile modele realiste ale populațiilor homeostatice, 
simulările pe calculator vor revela probabil o multitudine 
de catastrofe suplimentare fata de care aceste modele vor 
fi vulnerabile. Numai după ce vom fi explorat toate moda- 
litatile posibile de avarie ale homeostaziei vom fi indrep- 
tatiti să spunem ca am înţeles ce înseamnă homeostazia. 
Simulările pe calculator vor fi esenţiale pentru progresul 
înţelegerii noastre. În căutarea unui răspuns la întreba- 
rea de ce viaţa este atât de complicată, experimentele de 

biologie şi de chimie şi simulările pe calculator trebuie să 
meargă întotdeauna mână în mână. 

Simulările pe calculator ale evoluţiei biologice au fost 
initiate cu mult timp în urmă de către Nils Barricelli, care 
le-a efectuat chiar pe calculatorul original al lui von Neumann 
de la Princeton (Barricelli, 1957; Dyson, 1997). Începând 
din 1953, lucrând sub constrângerile impuse de o maşină 
cu memorie extrem de limitată şi programând direct în lim- 
bajul maşinii pentru că limbajele de programare încă nu 
fuseseră inventate, Barricelli a simulat cu succes evoluţia 
ecologiei organismelor numerice. El a observat originea 
spontană a fenomenelor de parazitism şi simbioză. A arătat 
cum selecția darwinistă poate să ducă la evoluţia complexi- 
tatii plecând de la simplitatea inițială. Din păcate von 
Neumann, care l-a invitat să lucreze pe calculator, a pără- 
sit Princeton în 1954 şi a murit în 1957. Se pare că von 
Neumann nu a luat niciodată cunoştinţă de realizările lui 
Barricelli. Barricelli a fost ignorat şi uitat, atât de către 
biologi, cât şi de către informaticieni. Numele său ar fi tre- 
buit să fie pe lista predecesorilor iluştri, dar el n-a ajuns 
niciodată ilustru. Treizeci de ani mai târziu, o nouă gene- 
ratie de informaticieni care dispuneau de resurse mult mai 
mari au reînceput din punctul în care a ajuns Barricelli, efec- 
tuând o diversitate de simulări evoluționiste pe care le-au 
denumit „Viaţă Artificială“. Dintre noile simulări, cea mai 
asemănătoare cu viaţa este cea bazată pe un program numit 
Tierra, elaborat de Thomas Ray, un biolog care a studiat 
ecologia plantelor în pădurea tropicală din Costa Rica îna- 
inte de a-şi îndrepta atenția către ecologia simulată (Ray, 
1994). Programul Tierra demonstrează în mod dramatic feno- 
menul de „echilibru punctual“ în evoluţia unui ecosistem 
artificial. În cursul evoluţiei libere pe calculator, se întâm- 
plă deseori ca structura populației să rămână într-o stare de 

echilibru aproximativ constant timp de sute sau mii de gene- 
ratii, iar apoi o mutație produce multiplicarea rapidă a unei 
noi specii şi o deplasare bruscă a ecosistemului într-un nou 
echilibru. De fiecare dată când există o deplasare într-un 
nou echilibru, se schimbă nu numai morfologia indivizilor, 
ci şi tiparele comportamentului lor şi ale relațiilor reciproce. 
Experimentele de evoluţie simulată ale lui Barricelli şi 
Ray nu discută direct problema originii vieții. Ele pleacă de 
la un organism conceput de om şi explorează evoluția pro- 
geniturilor sale. Obiectivul lui Ray nu este să imite viata 
organică, ci să dezvolte un nou tip de viata. El foloseşte 
experimentele pe calculator ca un instrument pentru a inte- 
lege natura vieţii in general, nu pentru a înţelege natura 
vieții organice pe Pământ in particular. El spune: „Acestea 
nu sunt modele ale vieții, ci exemplificări independente ale 
vieții.“ Programul Tierra este foarte departe de o simulare 
realistă a oricărei entităţi care a trăit vreodată pe Pământ. 
Cu toate acestea, este mai realist decât programele de hiper- 
ciclu ale lui Eigen şi Niesert. El include cel putin câteva 
dintre complexitatile ecologiei reale. În viitor, programe 
precum Tierra vor merge mult mai departe în direcţia realis- 
mului şi în cele din urmă ar putea să dea piept cu formi- 
dabila problemă a simulării originii metabolismului. 


ALTE ÎNTREBĂRI SUGERATE 
DE MODELUL DE JUCĂRIE 


Mă întorc acum la modelul de jucărie din capitolul 3 să 
examinez câteva întrebări pe care le ridică. Întrebările nu 
sunt specifice acestui model particular. Ele se vor pune 
pentru orice model al originii vieţii în care avem populații 
moleculare care ajung la metabolism şi homeostazie înainte 

ca ele să ajungă la replicare. Întrebările nu se referă la 
modelul propriu-zis, ci la implicațiile modelului pentru 
cursul ulterior al evoluţiei biologice. Voi comenta pe scurt 
fiecare întrebare. După următorii douăzeci de ani de pro- 
grese în cercetarea biologică, poate că vom şti dacă răspun- 
surile mele preliminare sunt corecte. 


Primele organisme vii au fost alcătuite din molecule 
asemănătoare proteinelor, din molecule asemănătoare 
acizilor nucleici, sau dintr-un amestec al celor două? 


Am expus deja motivele mele pentru care prefer pro- 
teinele. Le prefer, în parte pentru că modelul meu functio- 
nează bine cu zece specii de monomeri şi funcţionează 
prost cu patru specii, în parte pentru că aminoacizii se potri- 
vesc mai bine decât nucleotidele cu cerințele chimiei pre- 
biotice şi în parte pentru că sunt atras de viziunea lui 
Margulis potrivit căreia parazitismul este o forță motrice a 
evoluţiei timpurii şi pentru că îmi place să pun acizii nu- 
cleici în rolul de paraziți primari. Nici unul dintre aceste 
motive nu se impune cu necesitate din punct de vedere 
ştiinţific. 


În ce etapă deriva genetică aleatorie a cedat locul selec- 
tiei naturale? 


În model viata apare prin evoluţie neutrală in conformi- 
tate cu ideile lui Kimura (Kimura, 1970, 1983). O populatie 
de molecule inchisa intr-o celula trece dincolo de punctul de 
ga in starea ordonata prin deriva genetica aleatorie. Modelul 
nu-i permite selecției naturale să opereze pentru că el nu le 
permite populațiilor din celule să crească sau să scadă. Atâta 
vreme cât nu există multiplicare şi eliminare a celulelor, nu 
poate exista selecție naturală. Dar, odată ce o celulă a atins 
starea ordonată aşa cum este definită în model, ea poate să 

treacă dincolo de model şi să intre într-o nouă fază de evo- 
lutie prin creşterea numărului siturilor de adsorbtie şi asimi- 
lare a monomerilor din mediul ambiant. O celulă în care 
numărul N al siturilor de adsorbtie creşte va fi curând stabi- 
lizată contra reîntoarcerii în starea dezordonată, pentru că 
timpul de viata al stării ordonate creşte exponential cu N. 
Ea ar putea să crească în continuare până ce o perturbatie 
fizică ar determina diviziunea sa. Dacă se divide în două 
celule, există perspective favorabile ca populaţiile din am- 
bele celule-fiică să conţină varietăţi suficiente de cataliza- 
tori pentru a rămâne în starea ordonată. Procesul de creştere 
şi diviziune poate să continue până când celulele încep să 
epuizeze resursele de monomeri nutritivi. Când resursele 
de monomeri sunt reduse, unele celule îşi vor pierde sub- 
stanta şi vor muri. Începând de la acest punct, evoluţia va 
fi condusă de selecția naturală. 

De îndată ce selecţia naturală începe să opereze, un enorm 
avantaj va reveni oricărei celule care dobândeşte capacita- 
tea de a se diviza spontan în loc să aştepte vreun proces ex- 
terior ca mişcarea unei unde sau o curgere turbulentă pentru 
a se rupe. La început, diviziunea spontană poate fi o conse- 
cinta accidentală a unei tendinţe a suprafeţei celulare de a 
slăbi pe măsură ce volumul celulei se umflă. Într-o etapă 
ulterioară, slăbirea suprafeţei şi diviziunea spontană subsec- 
ventă ar urma să fie organizate şi integrate în ciclul meta- 
bolic al celulei. Atunci celulele ar concura între ele într-o 
modalitate darwinistă directă, iar premiul supravieţuirii ar 
merge la cele care au învăţat să crească şi să se divida cel 
mai rapid şi fiabil. În acest fel bazele procesului selecţiei 
naturale vor fi fost puse cu mult înainte ca celulele să fi 
achiziţionat ceva ce s-ar asemăna cu mecanismul actual al 
diviziunii celulare. 

Contrazice modelul Dogma Centrală a biologiei mole- 
culare? 


Dogma Centrală spune că informația genetică este pur- 
tată numai de acizii nucleici şi nu de către proteine. Dogma 
este adevărată pentru toate organismele contemporane, cu 
posibila excepţie a prionilor responsabili pentru scrapie şi 
kuru. Fie că prionul se va dovedi sau nu o adevărată excep- 
tie de la dogmă, modelul meu implică faptul că dogma era 
neadevărată pentru formele timpurii de viata. În conformi- 
tate cu modelul, primele celule transmiteau informaţia gene- 
tică celulelor-fiică sub forma unor catalizatori care, probabil, 
erau molecule similare proteinelor. Principala cerință a 
modelului se referă la catalizatori, care trebuie să fi fost 
similari proteinelor în ceea ce priveşte complexitatea şi 
varietatea. Nu există nici un motiv logic pentru care o popu- 
latie de molecule ce-şi catalizează reciproc sinteza să nu 
servească drept purtător de informaţie genetică. 

Chestiunea cantității maxime de informație genetică 
care poate fi purtată de o populaţie de molecule în absenţa 
replicării exacte este intim legată de chestiunea naturii ho- 
meostaziei. Homeostazia este prezervarea arhitecturii! chimi- 
ce a unei populații în ciuda variațiilor pe care le prezintă 
condiţiile locale şi numerele diferitelor tipuri de molecule. 
Informaţia genetică este conținută în arhitectură, nu în 
componentele individuale. Dar nu ştim cum să definim arhi- 
tectura sau cum să măsurăm cantitativ homeostazia. Fără 
o înţelegere profundă a homeostaziei, putem folosi metoda 
rudimentară din capitolul 3 pentru a calcula câte elemente 


1. Cu sensul de arhitectonică, configurație, formă în sensul cel mai 
larg (sens cel mai bine redat într-o inspirată maximă dintr-un nu mai 
puţin remarcabil film documentar: „Viaţa este o formă prin care 
curge materia‘). 

de informaţie genetică poate să stocheze mecanismul homeo- 
static. Cantitatea de informaţie se dovedeşte a fi aproxi- 
mativ egală cu informaţia conținută într-un aparat replicativ 
cu acelaşi număr de componente active. Calculul arată că 
Dogma Centrală nu este o necesitate logică. Dogma Cen- 
trală este adevărată în lumea actuală datorită unui accident 
istoric. Accidentul este reprezentat de invazia celulelor pri- 
mitive de către acizii nucleici. Dogma Centrală nu trebuie 
să fi fost adevărată înainte ca acest accident să fi avut loc. 

Se pare că este adevărat, atât în lumea chimiei celulare, 
cât şi în lumea ecologiei, că mecanismele homeostatice au 
tendinţa generală să devină tot mai complicate şi nu tot mai 
simple. Homeostazia pare să lucreze mai bine cu o rețea 
complexă de cicluri cuplate decât cu un număr mic de ci- 
cluri operând separat. De ce lucrurile stau astfel nu ştim. 
Ne-am întors din nou la întrebarea de ce este viaţa atât de 
complicată. Dar prevalența sistemelor homeostatice de 
înaltă complexitate, fie că-i înţelegem sau nu motivele, este 
un fapt. Acest fapt este o dovadă suplimentară ce confirmă 
concluzia noastră potrivit căreia mari cantități de informație 
sunt exprimate în arhitectura populațiilor moleculare lipsite 
de softul acizilor nucleici şi de un aparat specific pentru 
replicare exactă. 


Cum au apărut acizii nucleici? 


Am văzut în capitolul 2 că acizii nucleici sunt rudele 
chimice ale moleculei de ATP, care este principalul purtător 
de energie în metabolismul celulelor actuale. Îmi place să 
mă folosesc de această curioasă coincidență pentru a expli- 
ca originea acizilor nucleici printr-o boală ce a apărut într-o 
celulă primitivă dintr-un exces de ATP. Tabloul evoluţiei 
propus de Margulis transformă acizii nucleici din rolul lor 
initial de produse secundare indigeste ale metabolismului 

ATP-ului în acela de agenţi patogeni, din agenți patogeni în 
paraziți, din paraziți în simbionti şi, în cele din urmă, din 
simbionti în organe pe deplin integrate ale celulei. 


Cum a evoluat aparatul genetic actual? 


Aparatul genetic actual este extrem de fin acordat şi 
trebuie să fi evoluat într-o lungă perioadă de la începuturile 
sale mai simple. Poate că va fi găsită o cheie la istoria sa 
timpurie când structura ribozomului actual va fi explorată 
şi înțeleasă în detaliu. Următoarea secvenţă de paşi este o 
cale posibilă către aparatul genetic actual, începând cu o 
celulă în care ARN-ul şi-a câştigat rolul de parazit celular 
autoreproducător, dar încă nu îndeplinea o funcție genetică 
pentru celulă: (a) legarea nespecifică a ARN cu aminoacizii 
liberi activându-i pentru polimerizare facilitată; (b) legarea 
specifică a ARN de siturile catalitice pentru a le da precizie 
structurală; (c) ARN legat de aminoacizi devine ARN de 
transfer; (d) ARN legat de siturile catalitice devine ARN 
ribozomal; (e) siturile catalitice evoluează de la un rol spe- 
cial la un rol general utilizând ARN de transfer în locul amino- 
acizilor pentru recunoaştere; (f) unitatea de recunoaştere 
se desprinde de ARN ribozomal şi devine ARN mesager; 
(g) structura ribozomală devine unică, iar codul genetic 
preia funcţia de recunoaştere. Aceasta este doar una din 
multele căi posibile care ar fi putut să ducă la evoluţia 
codului genetic. Aspectul esenţial este acela că toate căile 
de acest fel se arată a fi lungi şi întortocheate. În opinia mea, 
maşinăria metabolică a proteinelor şi autoreplicarea parazi- 
tară a acizilor nucleici trebuie să fi fost în funcţie înainte 
ca evoluţia aparatului elaborat al translatiei ce leagă cele 
două sisteme să poată începe. 

Cât de târziu a trăit cel mai recent strămoș comun al 
tuturor speciilor vii? 


Universalitatea codului genetic arată că strămoşul comun 
cel mai recent al tuturor creaturilor vii era deja în posesia 
unui aparat genetic complet de tip actual. Potrivit datelor 
geologice, celulele au existat foarte devreme, în urmă cu 
până la 3,5 eoni. Se admite în general că primele celule 
conservate sub formă de microfosile aveau deja un aparat 
genetic de tip actual, dar această presupunere nu este bazată 
pe dovezi concrete. Este posibil ca evoluţia aparatului gene- 
tic actual să fi avut nevoie de eoni pentru a se încheia. 
Microfosilele străvechi ar putea să dateze dintr-o epocă 
anterioară genelor şi ribozomilor. Se poate ca ritmul evolu- 
tiei să se fi accelerat după ce s-a impus codul genetic, per- 
mitand dezvoltarea celulelor eucariote şi a organismelor 
multicelulare într-un timp mai scurt decât acela necesar 
trecerii de la celula primitivă la celula procariotă ancestrală. 
Prin urmare, este posibil ca strămoşul comun cel mai recent 
să fi apărut târziu în istoria vieţii, poate chiar pe la juma- 
tatea drumului de la început până astăzi. 


Este posibilă vreo realizare chimică a modelului meu, 
spre exemplu, o populaţie de câteva mii de aminoacizi 
formând o asociere de polipeptide care să-şi poată 
cataliza reciproc sinteza cu o acuratețe de 80%? Poate 
fi o asemenea asociere de molecule confinată într-o 
micropicătură! şi alimentată cu energie şi materie pri- 
mă, astfel încât să tsi menţină singură un echilibru 
homeostatic stabil? Poate fi acest echilibru stabilizat 


1. Un sens mai apropiat de noţiunile biologiei celulare actuale 
ar putea fi acela de lipozom, micelă, microveziculă, microcapsulă, 
coacervat. 

prin adăugarea unei suprafețe solide, cum ar fi un 
cristal de argilă sau o membrană de sulfură metalică? 


Acestea sunt întrebări cruciale la care nu poate răspunde 
decât experimentul. 


Ce se va întâmpla cu micul meu model de jucărie când 
problema originii vieţii va fi în cele din urmă rezolvată? 


Aceasta este ultima întrebare pe care o ridică modelul 
şi ea primeşte uşor răspuns. Răspunsul a fost dat cu aproape 
două sute de ani în urmă de poetul meu favorit, William 
Blake (A Vision of the Last Judgement, Rossetti MS, 1810): 


„A fi rătăcit şi surghiunit face parte din planul lui Dum- 
nezeu.“ 


IMPLICAȚII MAI LARGI 


La sfârşitul cărții sale Ce este viata?, Schrödinger a adăugat 
un epilog de patru pagini cu titlul „Despre determinism şi 
liberul-arbitru“. Acolo el îşi expune punctul de vedere per- 
sonal, reconcilierea dintre înțelegerea sa obiectivă asupra 
maşinăriei fizice a vieții şi experienţa sa subiectivă asupra 
liberului-arbitru. El scrie cu o claritate şi economie de lim- 
baj care rar au fost egalate. Nu voi încerca să mă iau la între- 
cere cu Schrédinger rezumând în patru pagini roadele unei 
reflecții filozofice de o viata. În schimb voi folosi ultimele 
pagini ale acestei cărți pentru a discuta câteva implicaţii 
mai ample ale gândurilor noastre despre originea vieții, nu 
pentru filozofia mea personală, ci pentru alte domenii ale 
ştiinţei. Aici folosesc cuvântul ştiinţă într-un înţeles larg, 
incluzând atât ştiinţele naturii, cât şi ştiinţele sociale. Şti- 

intele la care mă gândesc în special sunt ecologia, econo- 
mia şi istoria culturală. În toate aceste domenii ne confrun- 
tăm cu aceeaşi întrebare aflată la rădăcina problemei privind 
înțelegerea originii vieţii: De ce este viata atât de compli- 
cată? S-ar putea ca fiecare dintre aceste domenii să aibă 
ceva de învăţat de la celelalte. 

Conceptul de homeostazie poate fi transpus fără dificul- 
tate dintr-un context molecular în contexte ecologice, eco- 
nomice şi culturale. În fiecare domeniu avem inexplicabilul 
fapt că mecanisme homeostatice complicate predomină şi 
par să fie mai eficiente decât cele simple. Acest lucru este 
adevărat în modul cel mai spectaculos în domeniul ecolo- 
giei, unde o comunitate tipică stabilă, de exemplu câteva 
hectare de pădure sau câțiva metri pătrați de iarbă, cuprind 
mii de specii diverse cu funcții înalt specializate şi interde- 
pendente. Dar un fenomen similar este vizibil în viata 
economică şi în evoluţia culturală. Economia pieţei libere 
şi societatea deschisă cultural, cu toate eşecurile şi deficien- 
tele lor, par să posede o robustete care le lipseşte economi- 
ilor cu planificare centralizată şi societăților închise din 
punct de vedere cultural. Homeostazia asigurată de planurile 
economice unitare şi de controlul politic unic al culturii nu 
duce la o mai mare stabilitate a economiilor şi culturilor. 
Dimpotrivă, mecanismele homeostatice simple ale contro- 
lului central s-au dovedit în general mai fragile şi mai putin 
capabile să facă fata şocurilor istorice decât mecanismele 
homeostatice complexe ale pieţei libere şi ale presei necen- 
zurate. 

Dar nu vreau ca această carte să fie un manifest politic 
în apărarea liberei initiative. Scopul în care am menționat 
analogiile dintre homeostaziile celulară şi socială nu a fost 
acela de a deduce o morală politică din biologie, ci de a de- 
duce o morală biologică din ecologie şi din istoria socială. 

Din fericire, pot să invoc cea mai înaltă autoritate ştiinţifică 
pentru a deduce morala în această direcție. Este un fapt bine 
cunoscut istoricilor ştiinţei că Charles Darwin a fost puter- 
nic influenţat în elaborarea teoriei evoluției de lecturile sale 
de economie politică de la Adam Smith la Malthus şi la 
McCullough. Darwin însuşi spunea despre teoria sa: ,,Aceas- 
ta e doctrina lui Malthus aplicată întregului regn animal şi 
vegetal.“ Ceea ce propun este să aplicăm în acelaşi spirit 
doctrinele ecologiei moderne la procesele moleculare din 
celula primitivă. În starea noastră actuală de ignoranță avem 
de ales între două imagini opuse pentru a reprezenta ima- 
ginea noastră despre structura posibilă a unei creaturi ce 
tocmai s-a ridicat deasupra primului prag al vieţii. O ima- 
gine este modelul de hiperciclu al lui Eigen, cu structura 
moleculară strâns interconectată şi controlată central, auto- 
replicându-se cu precizie considerabilă şi realizând homeo- 
stazia printr-o adeziune strictă la un tipar rigid. Cealaltă 
imagine este „malul unei ape“, imagine pe care Darwin a 
pus-o la sfârşitul Originii speciilor pentru a da vivacitate 
răspunsului său la întrebarea „Ce este viata?“, o imagine 
cu ierburi, flori, albine şi fluturi crescând într-o abundență 
încâlcită fără vreun tipar discernabil, realizând homeostazia 
printr-o reţea de interdependente prea complicată pentru ca 
noi să o putem descâlci. Malul unei ape cu vegetație încâl- 
cită este imaginea pe care o am în minte când încerc să-mi 
imaginez cum arăta celula primordială. Îmi imaginez o colec- 
tie de specii moleculare care sunt încâlcite şi interconectate 
precum plantele şi insectele din microcosmosul lui Darwin. 
Aceasta a fost imaginea care m-a condus la ideea că tole- 
ranta la erori este cea dintâi condiţie pentru un model al 
unei populaţii moleculare care face primii săi paşi sovai- 
tori către viata. Toleranta la erori este o caracteristică a 
comunităților ecologice naturale, a economiilor de piață 

liberă şi a societăţilor deschise. Cred că aceasta trebuie să 
fi fost o calitate primară a vieții de la bun început. Dar 
replicarea şi toleranța la erori sunt principii în mod natural 
antagonice. Acesta este motivul pentru care îmi place să 
exclud replicarea de la începutul vieții, să imaginez primele 
celule ca intreteseri tolerante la erori de molecule 
nonreplicative, şi să introduc replicarea ca o intruziune 
străină parazitară produsă la un moment ulterior. Numai 
după ce intrusul străin a fost domesticit se realizează recon- 
cilierea dintre replicare şi toleranța la erori într-o sinteză 
mai înaltă prin evoluţia codului genetic şi prin aparatul 
actual al ribozomilor şi cromozomilor. 

Sinteza actuală reconciliază replicarea cu toleranța la 
erori stabilind diviziunea muncii între hardware! şi soft- 
ware, între aparatul genetic şi genă. În celula actuală, hard- 
ware-ul aparatului genetic este controlat rigid şi intolerant 
la erori. Hardware-ul trebuie să fie intolerant la erori pentru 
a menţine acurateţea replicării. Dar toleranța la erori despre 
care îmi place să cred că era inerentă vieţii de la primele 
începuturi nu s-a pierdut. Numai că sarcina tolerantei la 
erori a fost transferată la software. În celula actuală, cu 
infrastructura hardware ferm instalată la locul său şi supusă 
unui regim strict de control al calităţii, software-ul este liber 
să hoinărească, să facă greşeli şi, uneori, să fie creator. 
Transferul planului arhitectonic de la hardware la software 
a permis arhitecților moleculari să lucreze cu o libertate şi 


1. Aici termenul „hardware“ are un sens mai restrictiv decât cel 
din analogia iniţială bazată pe automatul lui von Neumann. Acesta 
se referă îndeosebi la aparatul molecular al biosintezei proteinelor 
în ribozomi, incluzând funcțiile hardware ale ARN şi ale unor pro- 
teine din aparatul genetic, în timp ce alte funcții celulare hardware 
ale proteinelor neimplicate în replicare şi biosinteză (catalitice, de 
transport, structurale, informaţionale etc.) nu sunt subsumate. 

creativitate la care strămoşii lor dinaintea transferului nu 
ar fi ajuns niciodată. Un transfer similar al planului arhitec- 
tonic de la embrion la adult a produs probabil înflorirea de 
noi achiziții evolutive pe care o numim explozia cambriană. 

Analogiile dintre evoluţia genetică a speciilor biologice 
şi evoluţia culturală a societăților umane au fost explorate 
în mod strălucit de Richard Dawkins! în cartea sa Gena 
egoistă (Dawkins, 1976). Cartea se ocupă mai ales de evo- 
lutia biologică. Analogiile culturale sunt urmărite doar in 
ultimul capitol. Tema principală a lui Dawkins este tirania 
pe care cerinţele rigide ale aparatului replicativ au impus-o 
tuturor speciilor biologice de-a lungul istoriei evolutive. 
Fiecare specie este prizonieră a genelor sale şi este con- 
strânsă să se dezvolte şi să se comporte în aşa fel încât să-şi 
maximizeze şansele de supravieţuire. Numai genele sunt 
libere să experimenteze noi modele de comportament. Orga- 
nismele individuale trebuie să facă ceea ce le dictează gene- 
le. Această tiranie a genelor a durat vreme de 3 eoni şi a fost 
răsturnată accidental numai în ultima sută de mii de ani de 
către o singură specie, Homo sapiens. Am răsturnat tirania 
inventând limbajul simbolic şi cultura. În mare măsură 
modelele noastre comportamentale sunt determinate acum 
mai curând cultural decât genetic. Putem alege să păstrăm 
în circulaţie o genă defectivă întrucât cultura noastră ne 
spune să nu lăsăm copiii hemofilici să moară. Ne-am luat 
înapoi de la genele noastre libertatea de a alege şi de a face 
greşeli. 


1. Clinton Richard Dawkins (n. 1941), biolog evoluționist bri- 
tanic, critic al creationismului, autor al unor cărți de succes, inclusiv 
de popularizare (Gena egoistă), ateu proeminent (Himera credinţei 
în Dumnezeu), cu o prezenţă activă în media. Luări de poziţie în 
probleme politice şi sociale (între altele, oponent al războiului din 
Irak); convingeri republicane. 

În ultimul său capitol Dawkins descrie noul tiran care a 
apărut în cultura umană pentru a-i lua locul celui vechi. 
Noul tiran este „mema“, analogul cultural al genei. Mema 
este tiparul comportamental ce se reproduce singur prin 
transfer cultural de la individ la individ în locul eredității 
biologice. Exemple de meme sunt credinţele religioase, idio- 
murile lingvistice, diferitele mode în artă, ştiinţă, gusturi 
culinare şi vestimentație. Aproape toate fenomenele gene- 
ticii evolutive şi ale originii speciilor îşi au analogiile lor 
în istoria culturală, în care aceste meme preiau funcțiile 
genelor. O memă este o unitate autoreplicativă de compor- 
tament similară genei. O memă şi o genă sunt la fel de ego- 
iste. Istoria culturii umane arată că suntem supuşi tiraniei 
exercitate de memele noastre după cum alte specii sunt 
supuse tiraniei genelor. Dar Dawkins îşi încheie discursul 
cu o chemare la libertate. Capacitatea noastră de anticipare 
ne dă puterea de a ne transcende memele tot aşa cum cul- 
tura ne dă puterea de a ne transcende genele. Doar noi, spune 
el, singurii de pe Pământ, putem să ne revoltăm contra tira- 
niei replicatorilor egoişti. 

Viziunea lui Dawkins asupra condiției umane ca o luptă 
prometeică împotriva tiraniei replicatorilor conţine ele- 
mente de adevăr importante. Suntem într-adevăr rebeli prin 
natură, iar viziunea sa explică multe aspecte ale culturii 
noastre care altfel ar fi misterioase. Dar evaluarea sa scapă 
din vedere jumătate din poveste. El descrie istoria vieţii ca pe 
o istorie a replicării. Ca şi Eigen, el crede că viata a început 
cu o moleculă autoreplicativă. De-a lungul istorisirii sale, 
replicatorii sunt la putere. La început, spune el, a fost sim- 
plitatea. Punctul de vedere pe care îl dezvolt în aceste 
prelegeri este exact opus. La început, spun eu, a fost com- 
plexitatea. De la început esenţa vieţii a fost homeostazia 
bazată pe o reţea complicată de structuri moleculare. Prin 

însăşi natura ei viata opune rezistență simplificării, atât la 
nivelul unei celule izolate, cât şi la cel al sistemelor ecolo- 
gice sau la cel al societăților umane. Viaţa putea să tolereze 
un aparat molecular replicativ precis numai prin încorpo- 
rarea acestuia într-un sistem de translație care să permită 
exprimarea complexității reţelei moleculare sub formă de 
software. După transferul de complexitate de la hardware 
la software, viata a continuat să fie o reţea întrepătrunsă 
complicată în care replicatorii sunt doar una din compo- 
nente. Replicatorii nu au fost niciodată la putere atât de 
strict pe cât şi-a imaginat Dawkins. În versiunea mea istoria 
vieţii este muzică contrapunctică, o improvizație în două părți 
şi pe două voci, vocea replicatorilor încercând să impună 
scopurile lor egoiste asupra întregii rețele, iar vocea homeo- 
staziei încercând să maximizeze diversitatea structurală şi 
flexibilitatea funcţională. Tirania replicatorilor a fost întotdea- 
una diminuată de structura cooperativă mai veche a homeo- 
staziei, inerentă fiecărui organism. Dominația genelor a fost 
asemănătoare guvernării vechiului Imperiu Habsburgic: 
Despotismus gemildert durch Schlamperei, sau ,,despotism 
atenuat prin nepăsare“. 

Ca bunic al unei perechi de gemeni identici de cinci ani, 
văd în fiecare zi puterea genelor şi limitele acelei puteri. 
George şi Donald sunt atât de asemănători fizic, încât nu-i 
pot deosebi în cadă. Nu numai că au aceleaşi gene, dar au 
împărțit acelaşi mediu din ziua în care s-au născut. Şi totuşi, 
creierele lor sunt diferite, iar ei sunt persoane diferite. Viața 
a scăpat de sub tirania genelor dezvoltând creiere cu conexi- 
uni neuronale care nu sunt determinate genetic. Structura 
detaliată a creierului capătă formă parțial de la gene şi 
mediu şi parţial este aleatorie. Mai înainte, pe când gemenii 
aveau doi ani, l-am întrebat pe fratele lor mai mare cum îi 
deosebeşte. „A, e simplu, a spus el. Cel care muşcă este 

George.“ Acum, când au cinci ani, George este cel care 
aleargă să-mi dea o îmbrăţişare, iar Donald cel care păs- 
trează distanța. Caracterul aleatoriu al sinapselor din creier 
este principiul creator care îi face pe George George şi pe 
Donald Donald. 

Unul dintre progresele cele mai interesante din genetica 
modernă este descoperirea „ADN-ului balast (junk DNA)“, 
o componentă substanțială a eredității noastre celulare care 
aparent nu are nici o funcţie biologică. ADN-ul balast este 
un ADN inutil şi inofensiv, care doar face o plimbare gratis 
în celulele noastre profitând de eficientul nostru aparat 
replicativ. Predominanta ADN-ului balast este un exemplu 
izbitor al nepăsării pe care viaţa a încorporat-o întotdeauna 
sub o formă sau alta. Este uşor să găsim în cultura umană 
o analogie pentru ADN balast. Balastul cultural este replicat 
împreună cu memele, după cum ADN-ul balast este repli- 
cat împreună cu genele. Balastul cultural este reprezentat de 
deşeurile civilizației: reclame de televiziune, spamul interne- 
tului, astrologie şi propaganda politică. Toleranta la balast 
este una dintre caracteristicile esenţiale ale vieții. Aş fi 
surprins să aflu că prima celulă nu a fost alcătuită din cel 
puţin 25% balast. 

În toate sferele vieţii, fie culturală, economică, ecologică 
sau celulară, sistemele care supraviețuiesc cel mai bine sunt 
cele care nu sunt prea fin reglate, astfel încât să poată duce 
o încărcătură mare de balast. Şi la fel, cred eu, trebuie să fi 
fost la început. Evoluţia timpurie a vieţii probabil că a 
urmat acelaşi tipar ca dezvoltarea creierului uman indivi- 
dual, începând cu un ansamblu imens de conexiuni aleatorii 
şi plivind lent conexiunile fără sens prin metoda aproxi- 
mărilor succesive. George şi Donald sunt indivizi diferiţi 
pentru că şi-au început viata cu eşantionări aleatorii diferite 
de balast neurologic. Plivirea balastului nu este niciodată 

completă. Adulții sunt numai cu putin mai rationali decât 
copiii de cinci ani. Prea multă plivire distruge sufletul. 

Aici se încheie povestea mea, şi cu asta mă întorc la 
început. Am încercat să imaginez un cadru pentru originea 
vieții, ghidat de o filozofie personală care consideră drept 
caracteristici primare ale vieţii homeostazia, nu replicarea, 
diversitatea, nu uniformitatea, flexibilitatea genomului, nu 
tirania genei, toleranța la erorile întregului, nu precizia păr- 
tilor. Modelul pe care l-am găsit este un model matematic 
abstract, mult prea simplu pentru a fi adevărat. Dar modelul 
încorporează într-o manieră nerafinată caracteristicile calita- 
tive ale vieţii pe care le consider esenţiale: lejeritatea struc- 
turii şi toleranța la erori. Modelul se înscrie într-o imagine 
generală a vieţii şi evoluţiei mai relaxată decât concepţia 
tradițională. Imaginea mai nouă şi mai lejeră a evoluţiei este 
puternic susținută de descoperiri experimentale recente în 
biologia moleculară a celulelor eucariote. Edward Wilson, 
care a fost de asemenea ilustrul meu predecesor la Prele- 
gerile Tarner de la Cambridge (Wilson, 1982), descrie noua 
imagine a genomului eucariot ca „o pădure tropicală cu 
multe nişe ocupate de o multitudine de elemente, ale căror 
parti sunt, toate, într-o stare de transformare dinamică“. Pre- 
dispoziţia mea filozofică mă face să cred că imaginea lui 
Wilson descrie nu numai genomul eucariot, ci şi evoluția 
vieţii de la primele începuturi. Eu afirm despre creativitatea 
structurilor complicate cvasialeatorii că este o forță motrice 
a evoluției mai importantă decât competiția darwinistă între 
monade replicative. Dar filozofia nu e decât un joc de vorbe 
goale dacă nu poate fi testată prin experiment. Dacă remar- 
cile mele au vreo valoare, este numai în măsura în care ele 
sugerează noi experimente. Las în seama experimentatorilor 
să vadă dacă pot condensa unele fapte solide din aerul cald 
al acestei filozofii. 

